ኢትዮጵያ: ገዛኢ ፓርቲ ምርጫ ክሳብ ዝካየድ ኣብ መዝነት ክጸንሕ ብቤት ምኽሪ ዝሓለፈ ውሳነ ካብ ዝኾነ አካል ተጽዕኖ ዝነበሮ ከምዘይነበረ ተገሊጹ

ኣብ ኢትዮጵያ ሻድሻይ ሃገራዊ ምርጫ ክሳብ ዝካየድ ኣብ ስልጣን ዘሎ ምምሕዳር መዝነቱ ክቕፅል ብቤት ምኽሪ ፌደረሽን ክውሰን ከሎ ካብ ፈፃሚ ኣካል መንግስቲ ዝኾነ ይኹን ተፅዕኖ ኣይተገበረን ክብሉ ኣብ ቤት ምኽሪ ፌደረሽን ናይ ሕገ መንግስቲ ትርጉምን ናይ መንነት ጉዳያትን ቀዋሚ ኮሚቴ ፀሓፊ ኣቶ ወርቁ ኣዳሙ ንድምጺ ኣሜሪካ ገሊፆም። እቲ ውሳነ ብናፃነትን ብተሳተፎን ምስ ተዘተየሉ ብብዝሒ ድምፂ ዝፀደቐ እዩ ኢሎም። ነቲ ውሳነ ናይ ኦሮሞ ነፃነት ግንባርን ናይ ኦሮሞ ፌደራሊስት ኮንግረስን ብሓባር ከምኡ እውን ግንባር ሓርነት ኦጋዴን ንበይኑ ኣብ ዘውፅኡዎም መግለፂታት ናይቲ ገዛኢ ፓርቲ ድልየት ዘገልግልን ንሰብ ብፅሒት ዘግለለን እዩ ክብሉ ነፂጎምዎ እዮም። ኣቶ ወርቁ ግን ንብዙሓት ኣካላት ዘሳተፈን ሕገ መንግስቲ መሰረት ዝገብረን እዩ ክብሉ ዝቐረቡ መግለፂታት መሰረት የብሎምን ኢሎም። ካብዚ ወፃኢ ኣብዝኾነ ይኹን ክፋል እታ ሃገር ዝካየድ ምርጫ ዘይሕጋውን ዘይሕገመንግስታውን እዩ ክብሉ ኣቶ ወርቁ ኣጠንቂቖም ኣለው ።


ባይቶ ክልል ትግራይ ኣብቲ ክልል ምርጫ ክካየድ ወሲኑ

ባይቶ ክልል ትግራይ ኣብቲ ክልል ምርጫ ክካየድ ወሲኑ:: እቲ ባይቶ ሎሚ ኣብ ዘካየዶ ህፁፅ ጉባኤ ነዚ ውሳነ ኣሕሊፉ’ሎ:: ባይቶ ክልል ትግራይ ሎሚ ኣብ ከተማ መቐለ ኣብ ዘካየዶ ሓምሻይ ዘመን ሻብዓይ ህፁፅ ጉባኤ ኣብቲ ክልል ምርጫ ክካየድ ወሲኑ:: እቲ ቤት ምኽሪ: ዘመነ ስልጣን መንግስቲ ክልል ትግራይ ቅድሚ ምዝዛሙ ብደረጃ ክልል ምርጫ ክካየድ ብሙሉእ ድምፂ ምውሳኑ ተሓቢሩ ኣሎ:: እቲ ምርጫ መዓስ ከምዝካየድ ዛጊድ ብዕሊ ዝተገለፀ የለን: እቲ ብደረጃ ክልል ትግራይ ዝካየድ ምርጫ ድማ ቦርድምርጫ ኢትዮጵያ ንከፈፅሞ ደብዳበ ከምዝለኣኸሉ ምንጭታት ገሊፆም:: ብደረጃ ክልል ትግራይ ለበዳ ቫይረስ ኮረናን ምክልኻል ዝወፀ ኣዋጅ ህፁፅ ግዘ እውን ብክልተ ወርሕን ክልተ ሰሙንን ክናዋሕ ምውሳኑ ተገሊፁ ኣሎ:: ኣብ ክልል ትግራይ ምርጫ ከምዝካየድ ገዛኢ ውድብ ህወሓት ክገልጽ ዝጸንሓ ኮይኑ: ኣብቲ ክልል ዝርከቡ ሰለስተ ውድባት እውን ምርጫ ብደረጃ ክልል ክካየድ ኣለዎ ዝብል መርገጺኦም ክገልጹ ጸኒሖም’ዮም:: ካልኦት ድማ ቅድሚ ኹሉ ጥዕና ህዝቢ ክቕድም ኣለዎ ብምባል ነቲ ክልላዊ ምርጫ ተቓውሞኦም ከስምዑ ፀኒሖም እዮም:: ኣብ ኢትዮጵያ ሓፈሻዊ ምርጫ ንምክያድ ለበዳ ቫይረስ ኮረና ስግኣት እዩ ብምባል ቤት ምኽሪ ፌዴሬሽን እቲ ምርጫ ክናዋሕን ኣብያተ ምኽሪን ኣፈፀምቲ ስራሕን ፌደራልን ክልላትን ድማ ብዘለውዎ ክቕፅሉ ወሲኑ እዩ:: እቲ ምርጫ ኮረና ቫይረስ ስግኣት ከምዘይከውን ምስተረጋገጸ ኣብ ውሽጢ 9 ወርሒ ክሳብ ሓደ ዓመት እቲ ምርጫ ክካየድ ቤትምኽሪ ፌዴሬሽን ምውሳኑ ይዝከር:: ምሉእ ትሕዝቶ ኣብዚ ምስማዕ ይክኣል :: No media source currently available


ኣብ ኢትዮጵያ ተወሳኽቲ 164 ሰባት ብቫይረስኮሮና ምትሓዞምን 5 ምሟቶምን ተሓቢሩ

ኣብ ኢትዮጵያ ኣብ ዝሓለፉ 24 ስዓታት ኣብ ልዕሊ 6,630 ሰባት ኣብ ዝተገብረ ምርመራ 164 ሰባት ቫይረስኮሮና ከምዝተረኽቦም ሓሙሽተ ሰባት ድማ ህይወቶም ምስኣኖም ተሓቢሩ'ሎ።ዛጊት ብዝሒ እቲ ቫይረስ ዝተረኸቦም 2,670ን ህይወቶም ዝስኣኑ ድማ 40 በፂሑ ኣሎ። ሚንስትሪ ጥዕና ኢትዮጵያ ከምዝገለፆ እቲ ቫይረስ ዝተረኸቦም ኣብ ክሊ ዕድመ ሓደ ዓመትን 92 ዝርከቡ 117 ደቂ ተባዕቲዮን 47 ደቂ ኣንስትዮን እዮም። 104 ኣብ ኣዲስ ኣበባ፣26 ኣብ ሶማሊያ፣22 ኣብ ክልል ኣምሓራ፣4 ኣብ ክልል ትግራይ፣ 4 ኣብ ክልል ኦሮሚያ፣ 1 ኣብ ሃረሪን 1 ኣብ ክልል ቤንሻንጉልን ምዃኖም'ውን ተፈሊጡ'ሎ።


ኢትዮጵያ: ገዛኢ ፓርቲ ምርጫ ክሳብ ዝካየድ ኣብ መሪሕነት ክጸንሕ ዝሓለፈ ውሳነ ሰለስተ ፓርቲታት ተቓዊሞሞ

ኣብ ኢትዮጵያ ሕጂ ኣብ ስልጣን ዘሎ መንግስቲ ምርጫ ክሳብ ዝካየድ ኣብ ስልጣን ንክቕጽል ቤት-ምኽሪ ፈደረሽን ዝሃቦ ውሳነ፥ሰለስተ ተወዳደርቲ ፓርትታት ተቓዊሞሞ። እቶም ፓርቲታት እቲ ውሳነ ንናይዛ ሃገር ሰላምን ርግኣትን ሓደጋ ዝፈጥር'ዩ ኽብሉ ስግኣቶም ገሊጾም ኣለዉ። ብፍላይ ኦነግን ኦፌኮን፥ገዛኢ ፓርቲ ብዘይሕጋውን ተቐባልነት ዘይብሉን መንገዲ ናይ ስልጣኑ ግዜ ንምንዋሕ ወሲድዎ ንዝበልዎ ስጉምቲ ኣይንቕበልን ኢሎም። ግንባር ናጽነት ኦሮሞን ፈደራልስት ኮንግረስ ኦሮሞን ብሓባር ኮይኖም፡ ግንባር ሓርነት ኦጋዴን ድማ ብንጽል ኣብ ዘውጽእዎም መግለጽታት፥ትማሊ ቤት ምኽሪ ፈደረሽን ዝሃቦ ውሳነ ንሰላምን ርግኣትን'ዛ ሃገር ንሓደጋ ዘቃልዕ'ዩ ክብሉ ስግኣቶም ገሊጾም ኣለዉ። ብፍላይ ኦነግን ኦፌኮን ኣብ ዘውጽእዎ መግለጺ፡ውሳነ’ቲ ቤትምኽሪ ፈደረሽን ንሕገመንግስቲ ዝጠሓሰ'ዩ ይብል። ክልቲኦም ውድባት ቅድሚ ሎሚ ኣማራጺ ሓሳባት ከቕርቡ ከምዝጸንሑ ዝገለጸ እቲ መግለጺ፡ገዛኢ ፓርቲ ግን ብእምቢተኝነት ኣብዚ ዓመት ክግበር ንዝነበሮ ምርጫ ክካየድ ብዘይምኽኣሉ ክፍጠር ንዝኽእል ሕገመንግስታዊ ሕቶ ንምፍታሕ ፡ ፍታሕ'ዩ ዝበሎ ብበይኑ ብባይቶ ወከልቲ ኣቢሉ ናብ ጉዳይ መርማሪ ሕጊ ከምዝኸይድ ጌርዎ ክብል ይኸስስ።ነቲ ቤት ምኽሪ ፈደረሽን ዝሃቦ ውሳነ ድማ ኣይንቕበሉን ይብሉ። ግንባር ሓርነት ኦጋዴን ብንጽል ኣብ ዘውጽኦ መግለጺ ድማ፥ብተመሳሳሊ እቲ ቤት ምኽሪ ዝሃቦ ውሳነ ነዛ ሃገር ኣብ ሓደጋ ከእቱ ዝኽእል'ዩ ዝብል ቃና ዘለዎ መልእኽቲ ኣሕሊፉ'ሎ።ገዛኢ ፓርቲ በይኑ ዝወሰዶ ስጉምቲ ኣግላሊ'ዩ ክብል`ውን ነቒፉ። ኣቦ መንበር ኦፌኮ ዶ/ር መረራ ጉዲና እቲ ጉዳይ ብዝምልከት ሓደ ኣካል ኣብ ናይ ባዕሉ ጉዳይ ዳኛ ክኸውን የብሉን ይብል። ኣብ ዝኾነ ዓለም ኣብ ናይ ባዕልኻ ጉዳይ ዳኛ ኮይንካ እንተቐሪብካ ኣዝዩ ግጉይ'ዩ ኢሉ። ጸገምና ፖለቲካ'ምበር ሕገ መንግስቲ ኣይኮነን ዝበለ ዶ/ር መራራ፡ ናይ ሕገ መንግስቲ ዓንቀጽ ምልዋጥ ሽግር ኣይኮነን ኢሉ። ኣቦ መንበር ፈደራሊስት ኮንግረስ ኦሮሞ ዶ/ር መረራ ጉዲና ኣተሓሒዙ፡ ገዛኢ ፓርቲ ባዕሉ ብዝቆጻጸሮ ሜዳን ብዝደለዮ ኣንፈትን, ሓደ ሓደ ግዜ ትያትር ብዝመስል መንገዲ ዘካየዶ'ዩ ፡ስለዚ ፖለቲካና ነስተኻኽል ኢሉ። እንተኾነ ሕጋውን ሰለማውን ቃልሲ ካብ ምክያድ ካልእ ምርጫ የብልናን ኢሉ ። መግለጺኹም ንህውከት ዝዕድም 'ዩ ንዝብል ብነቐፍቲ ዝቐርብ ክምልስ ከሎ ድማ፡ "ንሕና ንዝርርብ እናጸዋዕና ከመይ ኢሎም ህውከት ትጽውዑ ኣለኹም ክብሉና ይኽእሉ።ሕጂ'ውን ብዝሰኸነ ኣእምሮኹም ሕሰቡ፡ ንጉስ ፈቲኑ፡ደርጊ ፈቲኑ፡ መለስ ፈቲኑ፡ ኢህወደግ ፈቲኑ ኣይክኣለን፡ሕጂ ድማ ንስኻትኩም ተመሊስኩም ንታሪኽ ኢትዮጵያ ብዘይምምሃር ተመሊስኩም ናብ ዓዘቕቲ ኣይትእተዉ እናበልና፡ ልዝብ እናሓተትና፡ኣማራጺ ሓሳባት ናብ ቤት ጽሕፈት ቀ/ሚ እናቕረብና ሕጋውን ሰለማውን ቃልስና ካብ ምቕጻል ንድሕሪት ኣይንብልን ኢና "ኢሉ። ኣተሓሒዙ እዛ ሃገር ናብ ሓደጋ ንኸይትኣቱ ግን ብወገና ጻዕርና ክንቅጽል ኢና፡ ካብ መንግስቲ ምላሽ ክንረክብ'ውን ተስፋ ንገብር ኢሉ። ብዛዕባ'ዚ መግለጽታት ሰለስቲኦም ፓርትታት፥ ካብ ሰበ'ስልጣን መንግስቲ ምላሽ ንምርካብ ዝተገብረ ፈተነ ዛጊት ኣይሰመረን ምስ ተረኽበ ክነቕርቦ ኢና ።


ቤት-ምኽሪ ፈደረሽን ኢትዮጵያ፥ መንግስቲ ቀ/ሚ ኣቢይ ኣሕመድ ናይ ስልጣን ዘመኑ ንክናዋሕ ንዝቐረበ እማመ ኣጽዲቑ

ቤት-ምኽሪ ፈደረሽን ኢትዮጵያ፥ መንግስቲ ቀዳማይ ሚንስተር ኣቢይ ኣሕመድ ናይ ስልጣን ዘመኑ ንክናዋሕ ንዝቐረበ እማመ ኣጽዲቑ። ብመሰረት እዚ፥ ደረት ስልጣን ክልቲኡ ባይቶታት፥ ቤት-ምኽሪ ሚንስተራት፥ ክሳብ`ቲ ምርጫ ንምግባር ዘኽእለሉ እዋን ክናዋሕ ተወሲኑ`ሎ። እቲ እማመ ናብ ባይቶ ፈደረሽን ዝቐረበ በቲ ንሕገ-መንግስቲ ክትርጉም ቆይሙ ክሰርሕ ዝጸንሐ መርማሪ ኮሚሽን`ዩ። ዝቕጽል ምርጫ ኢትዮጵያ ፥ ለበዳ ቫይረስኮሮና ኣብ ትሕቲ ቁጽጽር ድሕሪ ምውዓሉ ካብ 9 ወርሒ ክሳብ ሓደ ዓመት ኣብ ዘሎ ግዜ ክካየድ እቲ እማመ ጸዊዑ`ሎ። ነዚ ኣካይዳ ዝተቓወመት ኣባል ሕወሓት ኣፈ-ጉባኤ`ቲ ፈደረሽን ዝነበረት ወ/ሮ ከርያ ኢብራሂም ኣብዚ ሰሙን መዝነታ ብወለንትኣ ምልቃቃ ይዝከር።


ቀዳማይ ምንስቴር ኣብይ ካብ ኣባላት ፓርላማ ዝቐረበሎም ሕቶን ዝሃቡዎ መልስን

ኢትዮጵያ ንኮቪድ 19 ንምቅልባስ ዝዘርገሐቶ ስልቲ፣ ነቲ ሓደጋ ንምንካይ፣ ንዕድመ እቲ ለበዳ ብምሕጻርን ንቁጠባዊ ዕብየት ብምቅጻልን ዘተኮረ ከምዝኾነ ቀ/ሚ ኣብዪ ኣሕመድ ገሊጾም።ኢትዮጵያ ካብ ግድብ ህዳሴ ንትረኽቦ ሕጋዊን ተፈጥሮኣዊን ረብሓ ንዝጻረሩ ኣጠንቂቆም።ህዝቢ ትግራይ ኣብቶም ዝሓለፉ ክልተ ዓመታት ኣድልዎን በደን ተፈፂሙዎ ኢሎም ገለ ኣባላት ቤት ምኽሪ።ቀዳማይ ምንስቴር ኣብይ ነቲ ክሲ ኣሉታ ሂቦምሉ ኣለው።ምስ ሱዳን ዘሎ ጉዳይ ዶብ እውን ብሰላምዊ ኣገባብ ክዛዘም እዩ ኢሎም። ቀዳማይ ምንስቴት ኣብይ ኣሕመድ ኣባላት ፓርላማ ብዛዕባ ዝተፈላለዩ ጉዳያት እታ ሃገር ንዘቕረቡዎም ዝተፈላለዩ ሕቶታት ትማሊ ኣብ ዝሃብዎ መብርሂ መንግስቶም ለበዳ ኮሮናቫይረስ ብዝምልከት ዝተኸተሎ ናይ መፍትሒ ኣገባብ ኣብሪሆም። ኢትዮጵያ ናይ ባዕላ ፍሉይ ኩነታት ኣብ ግምት ብምእታው መንግስቶም ንኮቪድ-19 ንምምካት ዝዘርግሖ ስልቲ ከምዚ ኢሎም። ሃገራት ስሉስ ዓለም በመንፅር ኢኮኖሚ ዝማዕበላ ሃገራት ዝወርደን ውቅዒት ዝተሓተ እንተኾነ እውን ካብኡ ናይ ምሕዋይ ዕድለን ግን ንውሕ ዝበለ ግዜ ይወስደለን ኢሎም። ንሕና ኮሮናቫይረስ ንንውሕ ዝበለ ግዜ ካብ ዝብድሀን ሃገራት ስለዝኾና ሙሉእ ስትራተጂና እቲ ውቅዒት ምንካይ፣እዋኑ ምሕፃርን ዝጀመርናዮ ናይ ቁጠባ ዕብየት ከመይ ነዕብዮ ክንኽእልን ዝብል እዩ ኢሎም ብምውሳኽ። ቀዳማይ ምንስቴር ኣብይ ሓደጋ ኮሮናቫይረስ ከምዘሎ ኾይኑ ሒዙዎ ዝመፀ ዕድል ድማ ኣብነት ብምጥቓስ ከምዚ ኢሎም። ‘’ኣብቶም ዝሓለፉ ሰለስተ ኣዋርሕ ነዚ ብቕዓት ንምቕያር ሰፊሕ ስራሕ ስለዝተሰርሐ ሎሚ ኣብ ኩለን ክልላትን ክልተ ከተማታትን ኣስታት 31 ላብራቶሪታት ኣለውና።ኣብ ማዕልቲ 8,000 ሰብ ብኮሮና ምትሓዞምን ዘይምትሓዞም ምፍላጥ ዘኽእለና ዓቕሚ ፈጢርና ኣለና።’’ ክብሉ ገሊፆም። ኮሮናቫይረስ ኣብ ዘፈር ቁጠባ ዘስዓቦ ፀገም ከምዘሎ ኮይኑ ብዝተወስዱ ስጉምትታት ናይታ ሃገር ቁጠባ ሽዱሽተ ሚታዊ ከምዝዓቢ ተዛሪቦም።እዚ ናይ መንግስቶም ግምት እነተኾነ እውን ዓለምለኸ ትካል ገንዘብ ብወገኑ ልዕሊ ሰለስተ ሚታዊ ከምዝዓቢ ምምስካሩ ሓቢሮም። እቲ ሓዱሽ መሪሕነት ናብ ስልጣን ምስ መፀ ግድብ ህዳሴ ንናይ ወፃኢ ሓይልታት ከም መደራደሪ ኣቕሪቡዎ ኢሎም ዝኸሱ ገለ ፖለሪካዊ ፓርትታትን ውልቀሰባትን ኣለው ዝብል ሕቶ ሓዊሱ ብዛዕባ ግድብ ህዳሴ ሕቶ ቐሪቡሎም ነይሩ። ቀዳማይ ምንስቴር ኣብ ዝሃብዎ መልሲ ብበለካ ለኽዐካ ዝንዛሕ ኣባላት ቤት ምኽሪ ብዘለዎም ሓላፍነትን ስልጣንን ከፃሪይዎ ከምዝኽእሉ ብምሕባር ናብ ዝርዝር ምእታው ንናይቲ ቤት ምክሪ ክብሪ ኣይምጥንን ኢሎም።ይኹን እምበር ናይቲ ግድብ ስራሕ ዘጋምዎ ዕንቅፋታት ናይ ለውጢ ኣመራርሕ ዝበሉዎ ስልጣን ድሕሪ ምሓዙ ንዝነበሩ ጌጋታት ኣሪሙ ሕዚ በፂሑዎ ዘሎ ደረጃ ምብፅሑ ኣባላት ባዕሎም ከይዶም ክምስክሩ ከምዝኽእሉ ገሊፆም። ህዝቢ ትግራይ ኣብቶም ዝሓለፉ ክልተ ዓመታት ኣድልዎን በደን ተፈፂሙዎ ኢሎም ገለ ኣባላት ቤት ምኽሪ።እዞም ኣባላት ቤት ምኽሪ ቀዳማይ ምንስቴር ኣብይ ኣሕመድ ናብ ስልጣን ድሕሪ ምድያቦም ኣብ ልዕሊ ህዝቢ ትግራይ ዝለዓለ ኣድልዎ ኣብ ምፍፃም ይርከብ ኢሎም። ካብ ኣዲስ ኣበባ ናብ ትግራይ ንኽልተ ዓመት መንገዲ ምዕፃው፣ዜጋታት ብነፈርቲ ናብ ትግራይ ከይጉዓዙ፣ኣብ ትግራይ ናይ ኢንቨስትመንት ስራሕቲ ከይስራሕን ናይ ዝተፈላለዩ ሃገራት ዜጋታት ናብ ትግራይ ከይጉዓዙን፣ዕንቅፋት ብምፍጣርን ብምኽልካልን ህ ዝቢ ትግራይ ብማሕበራዊን ቁጠባውን ዓቕሙ ክዳኸም በደል እናተፈፀሞ ትፈልጡ ኢኹም ወይ ድማ ትመርሕዎ ኣለኹም ዝብል ትርር ዝበለ ሪኢቶ ኣቕሪበን እተን ኣባላት ቤት ምኽሪ።እቶም ኣባላት ቤት ምኽሪ ብምቕፃል ኣብ ትግራይ ተጀሚሮም ጠጠው ዝበሉ ወይ ይጓተቱ ዘለው ዝበሉኦም ፕሮጀክትታት መስመር ባቡር መቐለ ሃራ ገበያ ፣ባዕኸር ኣግሮ ኢንዳስትሪን ናይ ሽረ ተርሚናል መዕረፎ ነፈርትን ጠቒሶም። ቀዳማይ ምንስቴር ኣብይ ኣብ ዝሃብዎ መልሲ ህዝቢ ትግራይ ምስ ሓደ ውልቀሰብ ወይ ጉጅለ ደሚርኻ ምቕራብ ጌጋ እዩ ኢሎ።ህዝቢ ትግራይ ብኢትዮጵያዊነቱ ዝኾርዕ፣ጅግናን ንሓድነት ህዝቢ ኢትዮጵያ ዝተቓለሰን ዋጋ ዝኸፈለን ክቡር ህዝቢ እዩ እዚ ማለት ግን ኣብ ክልል ትግራይ ገበነኛታት፣ጌገኛታት፣ዝፃረፉ ሰባት የለውን ማለት ኣይኮነን ክብሉ ገሊፆም።’’ሓደ ሰብ ክውቀሰ ከሎ፣ክልተ ሰባት ክውቀሱ ከለው ህዝቢ ትግራይ ተወቒሱ ናብ ዝብል ኣይንውሰዶ።ህዝቢ ትግራይ ብሚሊዮናት ዝቑፀር ዓብይ ህዝቢ እዩ።ብክልተ ሰለስተ ሰባት፣ብሓደ ፓርቲ ዝውከል ኣይኮነን’’ኢሎም። ቀዳማይ ምንስቴር መርኣያታቶ ኣድልዎን በደልን ተባሂሎም ቅድም ኢሎም ንዝቐረቡ መልሲ ኢቦም ኣለው።ንፕሮጀክተ ማይ ከተማ መቐለ ኣብዚ ዓመት ጥራሕ ፌደራል መንግስቲ ዘውፅኦ ዝበሉዎ 1.3 ቢሊዮን ብር ንመርትዖ ኣቕሪቦም ኣለው ቀዳማይ ምንስቴር።ብዛዕባ ዝርግሐ ፕሮጀክት ባቡር ወልዲያ መቐለ ዝምልከት ክባርነት ናይቲ ፕሮጀክት ኣረዲኦም።ካብ ወፃኢ ክርከብ ትፅቢት ዝተገበረሉ ናይ ልቓሕ እውን እቲ ፕሮጀክት ኣየዋፅእን ብዝብል ምኽኒያት ልቓሕ ንምርካብ ከምዘይተኽኣለ ገሊፆም።ኮይኑ ግን እቲ ፕሮጀክት ከምዘይቀቓረፀን ቀስ ኢሉ ይኸይድ ከምዘሎን ሓቢሮም። ኣብ መንጎ ኢትዮጵያን ሱዳንን ኣብ ዶባተን ተፈጢሩ ብዛዕባ ዝተብሃለ ሽግር ሕቶ ቀሪቡሎም ነይሩ ቀዳማይ ምንስቴር ኣብይ።ንሶም ክምልሱ ከለው ዝፀንሐ ሕውነታዊ ርክብ ህዝቢታት ኢትዮጵያን ሱዳንን ብ ምዝኽኻር ዝተፈጥረ ፀገም ኣሉ ከይበሉ ብሰላማዊ መንገዲ ከምዝፍታሕ ኣረዲኦም። ምስ መንግስቲ ሱዳን ሰፊሕ ልዝብ ኣብ ምክያድ ኢና ንዝርከብ ዝበሉ ቀዳማይ ምንስቴር ኣብይ ክንድቲ ንሕና ነቕርቦ ክሲ ንሳቶም እውን ምልሻ ከምዚ ገይሩ፣ከምዚ ኣቲኩም፣ብሽምግልና ንዳነ እናበሉ ይሓቱ እዮም ኢሎም። ‘’ንቶኽሲ ዘብቅዕ ሕቶ ግን ኣይኮነን።ተተኻኢሉ ባዕልና ብልዝብ እንተዘትየኻኢሉ ድማ ብሕብረት ኣፍሪካ ብልዝብ ዝፍታሕ ጉዳይ እዩ’’ ኢሎም። ምስ ኣዚዮም ቀረባ ዝኾኑ ኣሕዋትና ከዋግኡና ዝደልዩ ጉጅለታትን ሚዲያታትን ኣለው ናትና ትኹረት ግን ህዳሴ ስለዝኾነ ግዚኦም ተዘይጥፍኡ ዝሓሸ እዩ ኢሎም ቀዳማይ ምንስቴት ኣብይ ኣሕመድ።


ቀ/ሚ ኣብይ ኣሕመድ ካብ አባላት ፓርላማ ንዝቐረበሎም ሕቶታት መሊሶም

ቀ/ሚ ኣብይ ኣሕመድ ኢትዮጵያ ናይ ኪቪድ19 ለበዳ ንምምካት ዝዘርግሐቶም መስርሕ ነቲ ሓደጋ ኣብ ምንካይን ናይ ለበዳ ግዜ ብምሕፃርን ቁጠባዊ ዕብየት ንክቕፅልን ዝጠመተ እዩ ኢሎም ። ንሶም ወሲኾም ኢትዮጵያ ካብ ዓብይ ግድብ ህዳሴ እትርኽቦ ረብሓ ንዝፃረሩ ሓይልታት እውን ብትሪ ኣጠንቂቖም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


መንግስቲ ክልል ትግራይ ካብ መሪሕነት ክልላት ኦሮምያን ኣምሓራን ንዝቐረበሉ ክስታት ነጺጉ

መንግስቲ ክልል ትግራይ ብኣመራርሓ ክልላት ኦሮምያን ኣምሓራን ህወሓት ፀገም ፀጥታ ይፈጥር ኣሎ ንዝብል ዝቀረበሉ ክሲ ካብ ሓቂ ዝርሓቐን ባዕሎም ዝፍፅምዎ ጥሕሰት ሰብኣዊ መሰል ንምሽፋንን ይግበር ዘሎ ፃዕሪ እዩ ብምባል ነፂጉ:: መሪሕነት'ቲ ክልል ብተወሳኺ ሓደ ፖለቲካዊ ውድብ ሰራዊት ክውንን ኣይክእልን እቲ ክሲ ድማ መሰረት የብሉን ኢሉ:: ምሉእ ትሕዝቶ ኣብዚ ምስማዕ ይክኣል :: No media source currently available


ኣፈጉባኤ ቤት ምኽሪ ፌዴሬሽን ኢትዮጵያ ወይዘሮ ኬርያ ኢብራሂም ብፍቓደን ካብ መዝነተን ለቒቐን

ኣፈጉባኤ ቤት ምኽሪ ፌዴሬሽን ኢትዮጵያ ወይዘሮ ኬርያ ኢብራሂም ብፍቓደን ካብ መዝነተን ከምዝለቐቓ ገሊፀን:: ወይዘሮ ኬሪያ ንማዕኸናት ዜና ክልል ትግራይ ኣብዝሃብኦ መግለፂ ካብ ሓላፍነትን ክለቃ ዝወሰና ሕገ መንግስቲ ኣብዛ ሃገር ይጠሓስ ስለዘሎ ኣብኡ ተሓባባሪት ንዘይምኻን እዩ ኢለን:: ኣፈጉባኤ ቤት ምኽሪ ፌዴሬሽን ሎሚ ንማዕኸናት ዜና ክልል ትግራይ ኣብዝሃብኦ መግለፂ መዝነተን ብፍቓደን ንምልቃቕ ዝወሰና "ሕገ መንግቲ ኢትዮጵያ በብመዓልቲ ይጠሓስ ስለዘሎ እዩ" ኢለን:: ብተወሳኺ ድማ "ውልቀመላኽነት ምስ ዘሰጉም ጉጅለ ብሓባር ንምስራሕ ፍቓደኛ ኣይኮንኩን" ብምባል ተዛሪበን:: ኣብዚ ሐዚ እዋን ኣብ ጉዳይ ምርጫ ትርጉም ሕጊ ብምእላሽ ስልጣን ንምንዋሕ ይፍፀም ዘሎ ዘይሕገ-መንግስታዊ እዩ ዝበላ ወይዘሮ ኬርያ ኢብራሂም ኣብ ስልጣን ዘሎ ኣካል ብዘይ ህዝበ ውሳነ ኣብ ዘለዎ ንምፅናሕ ብምውሳኑ ዘይሕገ-መንግስታዊ ብዝኾነ ብዘይተለመደ መንገዲ ሕገ መንግስቲ ክትርጎም ድፊኢት ይግበር ኣሎ ኢለን:: እዚ ድማ ብቤት ምኽሪ ፌደሬሽን ውሳነ ከይተውሃቦ ኣቐዲሙ ዝተወሰነ እዩ ብምባል እዚ ድማ ዓብዪ ታሪኻዊ ስሕተት እዩ ብምባል ተዛሪበን:: ኣብዚ ከይዲ ምስታፍ ብሕገ መንግስቲ ዝተውሃበኒ ሓላፍነትን ንጎኒ ምግዳፍ ብተወሳኺ ድማ ጠጠው ንዝበልኩሉ ዕላማ ምፅራርን ሕልናይ ድማ ዘይቕበሎ እዩ ብምባል ብፍቓደን ካብ መዝነተንምልቃቐን ኣፍሊጠን:: "ንሕገ መንግስቲ: ንህዝበይን ሕልናይን ንዝኣተኹዎ ቃል ንምኽባር ክብል ብፍቓደይ ካብ ኣፈጉባኤ ቤት ምኽሪ ፌደሬሽን ዝተሰናበትኹ ምዃነይ የፍልጥ ኣለኹ" ኢለን:: ወይዘሮ ኬርያ ኣብ ዘረብአን ናብ ቤት ምኽሪ ፌዴሬሽን ይቐርብ ዘሎ ትርጉም ሕጊ ኣቐዲሙ ዝተወሰን ሕጋውነት ንምልባስ እዩ ብምባል ተቓውመአን ገሊፀን:: ኣባል ኮሚቴ ፈፃሚ ስራሕ ህወሓት ዝኾና ወይዘሮ ኬርያ: ህዝቢ ትግራይ ‘ኣመሓደርተይ ክመርጽ እየ’ ብምባሉ ኲናት ተኣዊጅዎ ብምባል ድማ ነቲ መዝነት ምልቃቐን ገሊፀን:: ምሉእ ትሕዝቶ ኣብዚ ምስማዕ ይክኣል:: No media source currently available


ሓድሽ ኣወዳድባ ወረዳታት ክልል ትግራይ ብዝምልከት ዝግበር ምምዳብ ሰራሕተኛታት ሕቶ የልዕል ኣሎ። ኣብ ክልል ትግራይ 52 ወረዳታት ዝነበራ በዚ ሓዱሽ ኣወዳድባ ናብ 94 ከምዝዓበያ ይፍለጥ። ኣብ ወረዳ ዝነበራ ኣብያተ ፅሕፈት ድማ ካብ ዝነበረን ቁፅሪ ከምዝነከያ ተፈሊጡ ኣሎ። ተመሳሳላሊ ዕማም ዘለወን ተባሂለ ናብ ሓደ ዝተጠመራ ብምህላወን ቁፅረን ክንኪ ኪኢሉ እዩ። ብመሰረት እዚ ድማ ምምዳብ ሰራሕተኛታት ግድን ምኳኑ ሓላፊት ቢሮ ስቪል ሰርቪስ ክልል ትግራይ ወይዘሮ ሰብለ ካሕሳይ ገሊፀን። ሰራሕተኛታት ዘልዕልዎ ሕቶን መብርሂ ሓላፊት ቢሮ ስቪል ሰርቪስ ዝሃብኦ መብርህን ኣብዚ ምስማዕ ይከኣል። No media source currently available


ሰብ ሞያ ኮምፕዩተር ዲዛይኒንግን ኢንጅነራትን ኢትዮጵያ ንመመርምሪ ኮቪድ 19 ዝሕግዝ ሸውዓተ ኣፕሊኬሽናት ከምዘማዕበሉ ተገሊጹ። ኣብ ኢትዮጵያ ስጋብ ሕጂ ብኮቪድ 19፣ 12 ሰባት ክሞቱ ከለው 1100 ድማ በቲ ቫይረስ ከምዝተታሕዙ ዝፍለጥ እዩ። እቶም ኣብ ተንቀሳቀስቲ ስልክታት ብምጽዓን ሓበሬታ ክሕቡ ዝግበሩ ዘለዉ ሓደስቲ ኣፕሊኬሽናት ኣብ ከተማታት ኢትዮጵያ ቅልጡፍ ሓበሬታ ኣብ ምሃብን ምርካብን ጽቡቅ፟ ይስረሓሎም እንተሎ፣ አብ ከባቢ ገጠራት ኢትዮጵያ ግና ጸገም የጋጥመን ምህላው ተገሊጹ ። አብ ወርሒ መጋቢት ኢትዮጵያ ፈለማ ብቫይረስ ኮረና ዝተትሓዘ ሰብ ከምዝረኸብት ወግዓዊ ምስገበረት'ዩ ወዲ 38 መንእሰይ ሚኪ እንዳለ ጻዊዓት ሓገዝ ንኩሎም አብ ደገ ዝነብሩ ኢትዮጵያውያን ዘቅረበ ። ድሕሪ እቲ ጻውዒት ብርክት ዝበሉ አብ ዝተፈላለዩ ሞያታት ዝሰርሑ ዳያስፖራ ኢትዮጵያውያን ሰናይ ምላሽ ሂቦምኒ ይብል። “ሰባት ብቅንዕና ተአኪቦም ወለንተኦም ምስ ገለጹለይ ብምንታይ ክንሕግዝ ከም እንኸእል ኢና ተዘራሪብና። አብ ክልተ ጉዳያት ጠመተ ጌርና ክንሰርሕ ኢና ተረዳዲእና ። እቲ ሓደ ምስ ውጽኢት ቴክኖሎጂ ኮይኑ አብ ሚንስትር ጥዕና ኢትዮጵያ'ውን ሰናይ ተበግሶ ከምዘሎ ተረዲእና። ሓቢርና አብ እነናዲየሉ ጉዳይ ክንሰርሕ ድማ ተረዳዲእና።” ሶፍትዌር ኢንጅነራት ሚኒስትር ጥዕና ኢትዮጵያን ትካላት ጥዕናን ምስ ሚኪ እንዳለ ዘተአኻኸበ ጉጅለ ሰናይ ተበግሶ ብምኻን ሓደ ኣገዳስን ሰራሕተኛታት ጥዕና ከገልግል ዝኽእል አፕሊኬሽን አማዕቢሎም። እቲ አፕሊኬሽን ሰብሞያ ጥዕና ናብ ኢትዮጵያ ዝአትው ሰባት ብምምዝጋብ መንነቶምን ሕክምናዊ ሓበሬተኦምን ምስ ኮቪድ 19 ተተሓሒዙ ከቀምጡ ዘኽእሎም እዩ። ሚኒስትሪ ጥዕና ሰብ ሞያ ብምስልጣን ናብቲ ማሕበረሰብ ታብሌታት ሒዞም ብምኻድ ምርመራት ከካይዱን ዝተጠርጠሩ ሰባትን ምልክታቶምን ከምኡ'ውን በቲ ቫይረስ ዝተታሓዙ ቁጽሪ ሰባት ሓበረታ የስፍሩ። እዚ ድማ ዘመናዊ መስርሕ ሰብሞያ ጥዕናን ሆስፒታላትን ቅልጡፍን ሓቀኛን ሓበረታ ንምርካብ ይሕግዞም እዩ ይብሉ። እቲ ኻልኣይ አብ መወዳእታ ወርሒ ግንቦት ወግዓዊ ዝተገብረ አፕሊኬሽን ውልቅ ሰባት ባዕሎም ንባዕሎም ሓበሬትኦም ከቐምጥሉ ዝኽእሉሉ ንኻልኦት ድማ ካብ ምግፋሕ እቲ ቫይረስ ከድሕኖም ዝኽእል መርበብ'ዩ ኢሎም። እዚ ደቦ ኢሎም ሽም ዝሃብዎ መርበብ(አፕሊኬሽን) ተጠቂሙ ናይ ርእሱ ሓበሬታ የስፍሩብድሕሪ እዚ አብ ውሽጢ ክልተሜትሮ እቲ ኸባቢ ሰብ ሓበረታ እትህብን ትቅበልን እያ። ነዚ አመልኪቶም አብ ሚኒስትር ጥዕና ላዕለዋይ ኪኢላ ሓበሬታ ጥዕና ዝኾኑ ብሩህ ተስፋ ኣበራ“እዚ ኣዝዩ ጠቃሚ ስራሕ እዩ ንኢትዮጵያ አብ ምላሽ ምሃብ ኮቪድ 19 ከምኡ 'ውን ንኣፈጸምቲ ሕጊ እኹል ሓበረታ ብምሃብ ዓብዪ አበርክቶ ዘለዎ እዩ።” እዞም መሳርሕታት በብመዓልቱ ብኣሻሓት ዝቁጸሩ ሰባት ይምርመሩ፤አብ ውሽጢ 24 ሰዓታት ድማ ምስ ሃገርለኸ ሰብ ሞያ ጥዕና ሓበረታ ክለዋወጡ ይኽእሉ።ከምኡ'ውን በቲ ቫይረስ ዝተትሓዙ ሰባት ካብቲ መወሸቢ ቦታ ቀልጢፎም ክወጹ ይሕግዝ። ይኹን እምበር እዚ አብ ከተማታት ከምዚ ዝበለ ምዕባለታት እንተራእየ አብ ከባቢ ገጠራት ኢትዮጵያ ግና ብሕጽረት ኢንተርኔትን ስልክታትን እቲ ስራሕ አጸጋሚ ገይሩዎ ይርከብ። “እቲ መሳርሒ (ኣፕሊኬሽን)ሓበረታትኣብ ዝእክብሉ በቲ ቫይረስ ዝተትሓዘ ሰብ አብ ዝሓለፉ 14 መዓልታት ዝነበሮ ርክብ ክትርዳእ ይሕግዘካ እቲ ጸገም ኮይኑ ዘሎ ግን ሰባት ነቲኣፕሊኬሽን አብምጥቃም እዩ ። ንሕና ኩልግዘ ክጥቀሙ ነተባብዕ አለና እቲ ነቲ ዝከታተሎም ጉጅለ 'ውን መዝጊቡ ክሕዝ ቀስ ብቀስ ክመጹ እዮም” ይብሉ። ሚኒስትር ጥዕና ብቪድዮ ዝተሓገዝ ስልጠናታትታ ይህብ አሎ ድሕሪ እቲ ስልጠና 30 ሽሕ ዝኮና ታብለታት ብምክፍፋል አብ ገጠራት ክጥቀሙ ከምዝኽእሉ ይዛረቡ።እታ ብሚኪ እንዳለ እትምራሕ ጉጅለ ሰናይ ተበጉሶ አብዚ እዋን አብ ዝተፈላለዩ 10 መሓውር ዘለውን ጉጅለታት ብምዃን ሓገዛታ ተሐይል አላ ።


ዕጡቓት ህወሓት ኣብ ጎኒ ኦነግ ሸኔ ኮይኖም ይንቀሳቀሱ ኣለው ክብል ክልል ኦሮሚያ ኸሲሱ

ኮሚሽን ፖሊስ ክልል ኦሮሚያ ትማሊ ሓሙስ ኣብዘውፅኦ መግለፂ ህውሓት ተዓጢቑ ምስ ዓማፂ ጉጅለ ብምዃን ይዋግኡ ኣለው ክብል ከሲሱ ኣሎ። ምኽትል ኮሚሽን ፖሊስ ክልል ኦሮሚያ ንመራኸቢ ብዙሃን ኣብ ዝሃቡዎ መግለፂ ካብ መሰልጠኒ ቦታ ጠፊኦም ዝመፁ መናእሰይ መን ከምዘሰልጠኖምን ተልእኾ ከምዝሃቦምን ብግልፂ ተዛሪቦ ኣለው ኢሎም። ናይቲ ክልል ምኽትል ፖሊስ ኮሚሽነር ግርማ ገላን ኣብ ምዕራብ ኦሮሚያ ዕጡቓት ህወሓት ምስ ኦነግ ሸኔ ኣለውክብሉ ሓቢሮም ። ‘’ኣብ ምዕራብ ኦሮሚያ ኣዚዮም ብርክት ዝበሉ ናይ ህውሓት ሰራዊት ምስ ኦነግ ሸኔ ብምሕባር ይንቀሳቐሱ ከምዘለው ምሉእ መረዳእታ ኣለና።በዚ ድማ ተመልሚሎም ከይዶም ስልጠና ወሲዶም ካብ ናይ መሰልጠኒ ቦታ ተዓጢቖም ዝመፁ ኣብ ኢድና ዝርከቡ ብርክት ዝበሉ መናእሰይ ኣለው።መን ከምዘሰልጠኖም ብግልፂ ይዛረቡ ኣለው።ስለዚ ንኦሮሞ ነፃ ንምውፃእ እንተድኣ ኮይኑ ትማሊ ንኻልኦት ፅግዕተኛ ኢልካ ትድህሎም ዝነበርካ ሎሚኸ ንስኻ ንምንታይ ክትፅጋዕ ደለኻ? ዝብል ሕቶ ህዝቢ ኦሮሞ ክሓትት ኣለዎ’’ ኢሎም። ካብ ክልል ትግራይ ጉዳያት ኮሚኒኬሽንን ቢሮ ፍትሕን ፀጥታን መልሲ ንምርካብ ዝተገብረ ፈተነ ኣይሰለጠን።


ናብ ክልል ትግራይ ዝኣትው መጉዓዝያ ተሪር ክትትል ይግበረለን ከምዘሎ ተሓቢሩ

ኣብ ክልል ትግራይ ፈላሞት ብቫይረስ ኮሮና ዝተጠቕዑ ሰባት ብመንገዲ ጅቡቲ ዝኣተው መራሕቲ መካይንን ተሓጋገዝትን ምዃኖም ስዒቡናብ ክልል ትግራይ ዝኣትዉ መጉዓዝያ ተሪር ክትትል ይግበረለን ከምዘሎ ተሓቢሩ፡፡ ብዛዕባ’ዚ ምስ ምክትል ሓላፊት ቢሮ ኮንሰትርከሽን መንገድን መጉዓዝያን ወይዘሪት ራሄልን ሃይለ ዋና ኣካያዲ ስራሕ ሃገረ ስብከት ከተማ መቐለ ሊቐ አእላፍ ሃመልማል ገብረሃንስን ዝተኻየደ ቃለ መጠይቕ ኣብዚ ምስማዕ ይክኣል ፡፡ No media source currently available


ኣብ ኤርትራ ተወሰኽቲ ክልተ ሕሙማት ቫይረስ ኮሮና ተረኺቦም

ኣብ ኤርትራ ከብ 17 ግንቦት ክሳብ 2 ሰነ ኣብ ዝተኻየደን ካብ 4,659 ስድራ-ቤታት ሓደ ወኪል ብምስታፍ ኣብ ዝተገብረ መርመራኮቪድ-19 ሓንቲ ጓል ኣንስተይቲ በቲ ሕማም ምልካፋ ከምዝተረጋገጸ ላዕለዋይ ሓይሊ ዕማም ምክልኻል ሕማም ኮሮና ቫይረስ ትማሊ 3 ሰነኣፍሊጡ።ምስታ ጓል ኣንስተይቲ ቀጥታውን ተዘዋዋርን ርክብ ዝነበሮም በዓል-በታ ሓዊስካ 13 ሰባት ኣብ መወሸቢ ድሕሪ ምጽናሕ ኣብዝተገብረ ተወሳኺ መርመራ በዓል-ቤታ’ውን ምልካፉ ከም እተረጋገጸ ላዕለዋይ ሓይሊ ዕማም ኣፍሊጡ’ሎ።ነዞም 2 ሰብ ሓዳር ሓዊስካ ቁጽሪበቲ ሕማም ዝተታሕዙ ሰባት ናብ 41 ክብ ኢሉ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ኢትዮጵያ ተወሰኽቲ 150 ብቫይረስ ኮሮና ዝተታሕዙ ሰባት ምምዝጋቦም ተገሊጹ

ኣብ ኢትዮጵያ ኣብቶም ዝሓለፉ 24 ስዓታት ኣብ ልዕሊ 5,141 ሰባት ብዝተኻየደ ናይ ላብራቶሪ ምርመራ 150 ሰባት ብቫይረስ ኮሮና ከምዝተታሕዙ ተረጋጊፁ።እቶም’ቲ ቫይረስ ዝተረኽቦም ሰባት ኣብ ካብ ክሊ ዕድመ 3 ክሳብ 72 ዓመት ዝርኸቡ ክኾኑ ኸለው 94 ደቂ ተባዕቲዮን 56 ደቂ ኣንስትዮን ምዃኖም ተፈሊጡ ‘ሎ። 127 ኣብ ኣዲስ ኣበባ፣13 ኣብ ክልል ኣምሓራ፣6 ኣብ ክልል ሶማሊያ፣3 ካብ ደቡብ ክልል፣ 2 ካብ ክልል ትግራይ፣2 ካብ ክልል ኦሮሚያን 1 ኣብ ክልል ዓፋር ምዃኖም ሚንስትሪ ጥዕና ኢትዮጵያ ኣብ ማሕበራዊ መራኸቢብዙሃን (ፌስቡክ) ገፁ ሓቢሩ። ኣብ ኢትዮጵያ ትማሊ ሶኑይ ዝሞተ ሓደ ሰብ ሓዊሱ ብሰንኪ ቫይረስኮሮና ቁጽሪ ዝሞቱ ሰባት 18 ምብጽሑተፈሊጡ’ሎ። እዚ ከምዚ ኢሉ ከሎ ብምኽንያት ጽባሕ ዓርቢ ዝኽበር መዓልቲ ከባቢያዊ ሓለዋ ኣብዚ ዓመት ክትከሉ ዝተዳለወ 5 ቢሊዮን ፍልሲ ምትካል ከምዝጅመር ሓላፊ ፕረስ ቤት ፅሕፈት ቀዳማይ ሚንስትር ኢትዮጵያ ኣቶ ንጉሱ ጥላሁን ገሊፆም። ፅባሕ ብምእኹል ኣብ ጥቓ ከተማ ሃዋሳ ጎቦ ታቦር ምትካል ከምዝጅመርን ክልላት እውን ብተመሳሳሊ ምትካል ከምዝጅምሩን ተፈሊጡ ኣሎ። ኣቶ ንጉሱ ኣብ ሓደ መዓልቲ ዝተተኽለ 300 ሚሊዮን ፈልሲ ዝደግም ዘይኮነ ኣብ ዝቕፅሉ ኣዋርሕ ዝህልው መደብ ምትካል ፈልሲ ዕላዊ ዝኾነሉ እዩ ኢሎም ። እቲ ወፍሪ ኣብ ስግኣት ለበዳ ቫይረስኮሮና ንእትርከብ ኢትዮጵያ ተወሳኺ ናይ ምስፍሕፋሕ ሓደጋ’ዶ የብሉን ኢሎም ዝተሓተቱ ኣቶ ንጉሱ ጥላሁን መንግስቲ ዘድልይ ምድላው ገይሩ ኣሎ ኢሎም። ኣብ ዝሓለፈ ዓመት ኣርባዕተ ቢሊዮን ፈልሲ ተተኺሉ ምንባሩን ሎሚ ዓመት ናብ ሓሙሽተ ቢሊዮን ክብ ከምዝበለን ብተወሳኺ ተሓቢሩ።


ኢትዮጵያ:ካብ መዓረፎ ነፈርቲ ብሓይልታት ፀጥታ ዝተወስዱ ሓሙሽተ አባላት መሪሕነት ፖለቲካዊ ፓርቲታት ኣብ መወሸቢ ማእከል ምጽንሖም ተገሊጹ

ኣብ ኢትዮጵያ ቅድሚ ሰሙናት ካብ ዓለምለኸ መዓረፎ ነፈርቲ ቦሌ ብሓይልታት ፀጥታ ተወሲዶም ኣበይ ከምዝነበሩ ኣይተፈልጠን ዝተባህሉ ዝተፈላለዩ ኣባላት ኣመራርሓ ፖለቲካዊ ፓርትታት ኣብ ሓደ መወሸቢ ከምዝነበሩ ተፈሊጡ። ካብቶም ሓሙሽተ መራሕቲ ፖለቲካዊ ፓርቲታት ሓደ ግን ፖሊስ ብገበን ጠርጢረዮም ኣለኹ ምባሉ ናይ ቀረባ ምንጭታት ገሊፆም። ቅድሚ ክልተ ሰሙናት ኣብ ከተማ መቐለ ክካየድ ኣብዝተባህለ ናይ ፌደራል ሓይልታት ኣኼባ ንምርካብ ቦሌ ዓለምለኸ መዓረፎ ነፈርቲ ብሓይልታት ፀጥታ ተታሒዞም ንቫይረስኮሮና ተቓሊዖም ተባሂሎም ናብ ዝውሸብሉ ቦታ ተወሲዶም ከምዝነበሩ ኣቦ መንበር ናይ ኢትዮጵያ ዴሞክራሲያዊ ሓድነት ምንቅስቓስ ኣቶ ጉዕሽ ገብረስላሰ ገሊፆም። ጉዕዙኦም ብሃንደበት ከምዝተቋረፀን ናይ ሓሙሽቲኦም ሽም ተፀዊዑ ንምርመራ ጥዕና ናብ ካልእ ቦታ ከምዝውሰዱ ከምዝተነግሮምይገልፁ። ንሶም ግን ብሰበብ ኣስባብ ኣብ መቐለ እነካይዶ ኣኼባ ንንምትዕንቓፍ ዝተገብረ ናይ ፖለቲካ መጥቓዕቲ እዩ ይብሉ።ኣቦ መንበር ናይ ኢትዮጵያ ዴሞክራሲያዊ ሕብረት ዝኾኑ ኣቶ ገብሩ በርሀ ግን ኩላቶም ድሕሪ 10 መዓልታት ካብ ኮቪድ-19 ነፃ ምኳኖም ምስተረጋገፀ ብሽብር ተጠርጢርካ ኣለኻ ብዝብል ናብ ቤት ፍርዲ ከምዘቕረቡዎ ገሊፆም ።


ክልል ትግራይ: ኣብ ከተማ ቆራሪት ተቓውሞ ዘካይዱ ሰባት ይእሰሩ ምህላዎም ነበርቲ ገሊጾም

ኣብ ዞባ ምዕራብ ክልል ትግራይ :ቆራሪት ኣብ ትበሃል ከተማ: ነበርቲ ናይ ተቓውሞ ሰልፊ ብምክያዶም ይእሰሩ ከምዘለዉ ኣፍሊጦም:: ኣብዚ ክልተ መዓልታት ልዕሊ 150 ሰባት ከምዝተኣሰሩ ነበርቲ ንድምፂ ኣሜሪካ ተዛሪቦም ኣለዉ:: ምምሕዳር እታ ከተማ ብወገኑ ተኣሲሮም ተባሂሉ ዝተገለፀ ቁፅሪ ሰባት፥ ዝተጋነነ`ዩ: ናይ ህዝቢ ሰላም ንምህዋኽ ዝሰርሑ ሰባት ብምፍላይ ግን ናይ ምእራም ስራሓት ንፍፅም ኣለና ክብል ኣፍሊጡ:: ምሉእ ትሕዝቶ ኣብዚ ምስማዕ ይክኣል። No media source currently available


ዝተሓዋወሰ ሪኢቶ ተቓወምቲ ውድባት ኢትዮጵያ ንፀብፃብ ኣምነስቲ

ዓለምለኸ ተሓላቒ ሰባዊ መሰላት Amnesty International/ ኣብ ኢትዮጵያ ክልል ኣምሓራ ተፈፂሞም ዝበሎም መግሃስቲ ሰብኣዊ መሰላት ብዝምልከት ዘውፅኦ መግለፂ ናይ ሓደ ወገን ፖለቲካዊ ድልየት ዘርኢ እዩ ክብል ናይ ኣምሓራ ብሄራዊ ምንቅስቓስ \ኣብን\ ቅሬትኡ ገሊፁ።ክልተ ተቃወምቲ ውድባት ኦሮሞ ድማ ነቲ ሪፓርት ስፍሓትን ዕምቆትን ዝወሓዶቱ እዩ ኢሎምዎ።ናይ ኢትዮጵያ ዜጋታት ንማሕበራዊ ፍትሒ\ኢዜማ\ ብወገኑ እቲ ፀብፃብ ተወሳኺ ምርመራ ንምክያድ ካብ እኹል ንላዕሊ ሓባሪ እዩ ኢሉዎ። ኣምነስቲ ኢንተርናሽናል ንሓደ ዓመት ዘካየድኩዎ መፅናዕቲ እዩ ኣብ ዝበሎ ፀብፃብ ናይ ቅማንት መንነት ንምምላስ ብዝተጣየሸ ኮምቴ ዝተልዓለ ሕቶ ካብ መስከረም 2011 ክሳብ 2012 ዓ\ም ኣብ ዘሎ እዋን ኣብ መንጎ ኣምሓራን ብሄረሰብ ቅማንትን ግጭት ክልዓም ምኽኒያት ኮይኑ ይብል። ኣብ ክልል ኣምሓራ ኣብ ምዕራብን ማእኸላይን ጎንደር፣ቋራ፣ኣብ መተማን ጭልጋን ኣብ ልዕሊ ማሕበረሰብ ቅማንት መጥቓዕቲ ተፈፂሙ ኣብ ውሽጢ 24 ስዓታት 58 ሰባት ኣብ ከባቢ ኣዘዞ ድማ 43 ሰባት ከምዝተቐትሉ ብዝርዝር ሓቢሩ ኣሎ።እቲ ግጭት ናይ ኣካል ጉድኣት ኣውሪዱን ካብ ክልቲኡ ወገን ብኣሽሓት ክመዛበሉን ምኽኒያት ኮይኑ ይብል። ክልላዊ መንግስቲ ኣምሓራ ተፈፂሞም ዝተብሃሉ መግሃስቲ ሰብኣዊ መሰላት ብገለልተኛ ስለዘይተሰርሐ ኣይንቕበሎን ኢሉ።ተቋዋሚ ውድብ ብሄራዊ ምንቅስቓስ ኣምሓራ \ኣብን\ ኣብ ልዕሊ ህዝቢ ኣምሓራ ዝፍፀም መግሃስቲ ናብ ኣደባባይ ከይወፅእን ክዕፈንን ኣብ ውሽጢ ሃገር ይኹን ኣብ ዓለምለኸ ትካል ዝሰርሑ ሰባት ብድሕሪት ኮይኖም ብዝኣልምዎ ውዲት ኮነ ተባሂሉ በደል ይፍፀሞ እዩ ኢሉ። ናይ ኣምነስቲ ፀብፃብ እውን ኣብ ትሕቲ ተፅዕኖ ዝወደቐን ናብ ሓደ ዝወገነን እዩ ክብል ቅሬትኡ ገሊፁ። ምኽትል ኣቦወንበር ኣብን ኣቶ ዩሱፍ ኢብራሂም ቀንዲ ምኽኒያት ናይ ዝተፈጥረ ግጭት ናይ ፖለቲካ ውድብ እዩ ክብል ይኸስ። ‘’ናይቲ ሪፖርት ድምፀት ንርእሱ ጌጋ እዩ።ጌጋ ዝኾነሉ ምኽኒያት ድማ ኮነ ተባሂሉ ዝተሰርሐ ብምዃኑ እዩ።ቀንዲ ናይቲ ፀገም ናይ ህውሓት ሓይሊ እዩ።ናይ ቅማን ኮሚቴ ዝብሃል ወዲቡ ናይ ሽብራ ስራሕ እዩ ሰሪሑ።መብዛሕቲኡ ገበን ዝተሰርሐ በዚ ዕጡቕ ጉጅለ እዩ።ብዓሰርተታት ኣሽሓት ዝቑፀሩ ኣምሓሩ ተመዛቢሎም።ኣብ ልዕሊ ኣምሓራ ዝወረደ ጉድኣት ዋላ ሓንቲ ንምጥቃስ ኣይደለየን’’ እዮም ዝበሉ። ኣቶ ዩሱፍ ፀብፃብ ኣምነኣስቲ ንምቕባል ዝፅገምሉ ኣብ ክልተ ወገናት ጉድኣት ወሪዱ እናሃለወ ነቲ ሓደ ወገን ዕሽሽ ብምባል ናይ ህውሓት ድልየት ዘንፀባርቕ ፀብፃብ ኣውፂኡ ኣሎ ኢሎም። ብኻሊእ ወገን ኣብ ሰሜን ኣሜሪካ ዝርከብ ናይ ኣምሓራ ሕብረት ዝተብሃለ ውዳበ ኣምነስቲ ሚዛናዊነት ብዝጎደሎ ኣዛቢዑ ዘውፅኦ ንዝበሎ ሪፖርት ክእርም ዝሓተት መግለፂ ኣውፂኡ።ናይዚ ትካል ሓላፊ ርክብ ህዝቢ ኣቶ ተመስገን ሽፈራው ናይ ኣምሓራን ናይ ቅማንትን ግጭት ኣምሲሉ ምቕራቡ ትኽክለኛ ምስሊ ኣየርእን እቲ ፀገም ኣብ ምፍጣር፣ምግዳድን ክፍታሕ ብዘይምግባርን ተሓተቲ ክኾኑ ዝግብኦም ህውሓት፣ናይ ቅማንት ኮሚቴ፣ሎሚ ኣካል ብልፅግና ኮይኑ ዘሎ ብኣዴንን ንናይ ፌደራል መንግስትን ሽፋን ዝሃበ እዩ ኢሎም። ሕቶ መንነት ቅማንት ንምምላስ ብዝተጣየሸ ኮሚቴን ህውሓት ዝወደቦምን ብገንዘብ ዝሓገዞም ዕጡቓት ዝተፈፀመ እዩ ክብል ናይቲ ክልል መንግስቲ ይኸስስ። ኣብዚ ጉዳይ ሽሙ ብተደጋጋሚ ናይ ዝልዓል ህውሓት ፈፃሚ ስራሕ ዝኾኑ ኣቶ ጌታቸው ረዳ ኣብቲ እዋንኣብ ዝሃብዎ መልሲ ናይቲ ክልል ኣካላት ፀጥታ ኣብ ልዕሊ ደቂ ኣንስትዮን ህፃናትን መጥቓዕቲ ድሕሪ ምፍፃሞም ዝፈጠሩዎ ዛንታ እዩ ክብሉ ተዛሪቦም ነይሮም። ኣምነስቲ ኣብ ክልል ኦሮሚያ ዞባታት ምዕራብን ምብራቕን ጉጂ ብሓይልታት ፀጥታ ዝተፈፀመ ኣብ ዝበሎ መግሃስቲ ሰብኣዊ መሰላት 39 ሰባት ከምዝተቐትሉ ገሊፁ።ጃምላዊ ማእሰርቲ፣ተግባር መስቀይቲ፣ፆታዊ መጥቓዕ ተፈፂሙ ክብል ከሲሱ ኣሎ። ክልላዊ መንግስቲ ኦሮሚያ ኦነግ ሸኔ ኢሉ ዝፅውዖምን ንባዕሎም ሰራዊት ነፃነት ኦሮሞ ኢሎም ብዝፅውዑን ዕጡቓት ናይቲ ከባቢ ህዝቢ ዝልዓለ ስቓይ ይወርዶም ስለዘሎ መንግስቲ ሕጊ ኣምብኽባር እዩ ዝርከብ ኢሉ። ኣቦ ወንበር ግንባር ሓርነት ኦሮሞ \ኦነግ] ኣቶ ዳውድ ኢብሳ ‘’ቅድሚ ኩሉ ኣብዚ ኣፀጋሚ ኩነታት ፖለቲካ ኢትዮጵያ ኣምነስቲ ነዚ ሪፖርት ምውፅኡ ብወገና ኣድናቖትና ንገልፅ’’ድሕሪምባል ‘’ይኹን እምበር ዕምቆት የብሉን፤ላዕሊ ላዕሊ እዩ ኣውፂኡዎ ዘሎ።ምኽኒያቱ ኣብ ኦሮሚያ ኣዚዩ ዝኸፍአ ኩነታት እዩ ዘሎ።ግጭት ዘለዎ ከባቢ ጥራሕ ከይኮነስ ከባቢ ኣዲስ ኣበባ ሓዊሱ ግጭት ኣብ ዘይብሉ እውን ማእሰርቲ፣ቅትለት፣መውቃዕቲ፣ምምዛብል፣ንደቂ ኣንስትዮ ብሓይሊ ምዕማፅ ወዘተ እቲ ሪፖርት ኣይሓወሰን ስለዝኾነ ኣምነስቲ ኢንተርናሽናል ነቲ ስእሊ ኣየርእን’’ ኢሎም። መንግስቲ ኣብ ውግእ ስለዘለኹ ብዝብል ንዘይተዓጥቑ ሰባት ብምቕታል ናይዚ ምኽኒያት ዕጡቓት እዮም ክብል ኣይክእልን ዝበሉ ኣቶ ዳውድ ብዛዕባ ባዕሉ ዝፈፀሞም መግሃስቲ ክሕተት ከሎ ንሳቶም እዮም ፈፂሞም ዝብል ካብ መንግስቲ ትፅቢት ዝግበር ኣይኮነ ኢሎም። ናይዚ ኹሉ ፀገም ምንጪ መንግስቲ እዩ፤ካብ ደርጊ ጀሚሩ ኣካልት ፀጥታ ኣብ ልዕሊ ሰላማዊ ዜጋታት ዝፍፅምዎ መግሃስቲ ሰብኣዊ መሰላት ግቡእ መአረምታ ስለዘይውሰድ ክሳብ ሎሚ ቀፂሉ ኣሎ እውን ኢሎም ኣቶ ዳው ኢብሳ። ኣቦ ወንበር ፌደራሊስት ኮንግረስ ኦሮሞ ዶ\ር መረራ ጉዲና ካብ ስፍሓት እቲ ክልል ክርአ ከሎ እቲ ሪፖርት ውሑድ እዩ ኢሎም።‘’ኢትዮጵያ ሰፋሕ ብምዃኑ ክሰፍሕ ነይሩዎ ዝብል እዩ ናትና እምነት።ካብ ዝሓለፈ ናይ ፈረንጂ ዓመት ናይዚ ዓመት ዝበኣሰ ኮይኑ ኣሎ።ገሊኦም ኣዚዮም ዘስካሕክሑ ስጉምትታት ይወሰዱ ዘለው ካብ ቀረባ ግዜ ጀሚሩ እዩ።ንኣብነት ንሰብ ቀቲልካ ምድርባይ ዝኣመሰሉ እናወሰኸ ይኸይድ ስለዘሎ እቲ ሪፖርት ከም ፅቡቕ ኢና ወሲድናዮ’’ ኢሎም ዶ\ር መራራ። ሓቀኛን ትኽክለኛን መረዳእታ ንምርካብ እንተድኣ ተደልዩ ገለልተኛ ዝኾነ ኣካል ተጣይሹ ክምርምሮ ምጋብር ይክኣል እዩ ኢሎም ዶክተር መረራ ጉዲና ብምውሳኽ። ብኻሊእ ወገን ናይ ኢትዮጵያ ዜጋታት ንማሕበራዊ ፍትሒ\ኢዜማ\ ኣብ ዘውፅኦ መግለፂ ምኽባር ሰብኣዊ መሰል ዜጋታት ብዝኾነ ይኹን፣ኣብ ዝኾነ ይኹን እዋን ንድርድር ክቐርብ የብሉን ኢሉ።እቲ ፀብፃብ ኣብ መላእ ኢትዮጵያ ዝተፈፀሙ መግሃስቲ ሰብኣዊ መሰላት ንምርዳእ እኹል ሓበሬታ ዝሓዘ እዩ እንተዘይተብሃለኳ ነቲ መግሃስቲ ፈፂሞም ዝተብሃሉ ኣካላትን ቦታን ዝተጠቕሰ ብምዃኑ ተወሳኺ ምርመራ ንምክያድን ስጉምቲ ንምውሳድን ካብ እኹል ንላዕሊ ሓባሪ እዩ ኢሉ።ኣብ ክልተ ዝተወሰኑ ቦታታትን ውሱን ክስተታትን ዘተኮረ ብምዃኑ ተፈፂሞም ዝተብሃሉን ካልኦት ኣብታ ሃገር ዝፍፀሙ መግሃስትታትን ምሉእ ብምሉእ ንምርዳእ ይኹን ናይ መአረምታ ስጉምቲ ንምውሳድ እኹል ሓበሬታ ዝሓዘ እዩ ዋላ እንተ ዘይተብሃለ እቲ ሪፓርት ኣብ ውሽጡ ዝሓዞም ዝለዓለ መግሃስቲ ሰብኣዊ መሰላት፣ሽም ግዳያት ሰባት፣ዝተፈፀመሉ ቦታን ነቲ መግሃስቲ ፈፂሞምዎ ተባሂሎም ዝተጠቐሱን ኣካላት ብግልፂ ስለዝተቐመጡ ናይቲ ሓበሬታ ትኽክለኛነት ንምፅራይ ቀሊል ካብ ምግባር ሓሊፉ ተወሳኺ ምርመራ ብምክያድ ዝተጠቐሱ መግሃስቲ ሰብኣዊ መሰላት እንተድኣ ተረጋጊፆም ናይ መአረምታ ስጉምቲ ንምውሳድ ካብ ልክዕ ንላዕሊ ሓበርቲ እዮም ኢሉ ኣሎ ኢዜማ ኣብ መግለፂኡ። ኣብቲ ናይ ኣምንሰቲ ፀብፃብ ዘይተሓወሱ በብእዋኑ ንምጥፋእ ህይወት፣ምጉዳል ኣካል፣ምምዝባል ሰባት፣ናይ ተምሃሮ መጭወይቲ ፣ማእሰርቲን ምንክልባትን ኣባላት ፖለቲካዊ ውድባት ሓዊሱ ብዝተፈላለየ ኣገባብ ዕላዊ ዝተገብሩ መግሃስቲ ሰብኣዊ መሰላት ስለዘለው ናይ ለውጢ ምምሕዳር ናብ ስልጣን ካብዝድይብ ጀሚሩ ብሓይልታት ፀጥታ መንግስታት ፌደራልን ክልላትን ከምኡ እውን ብዕጡቓትን በቢከባቢኡ ብዝተወደቡ ዘይ ስሩዓት ጉጅለታትን ዝፍፀሙ መግሃስቲ ዝምርምር ፍሉይ ጉጅለ ብቕልጡፍ ክጣየሽ፣ክምርምርን ውፅኢቱ ንቤት ምኽሪ ወከልቲ ህዝቢ፣ንናይ ክልላት ኣብያተ ምኽርን ንህዝብን ዕላዊ ክኸውን ንሓትት ይብል እቲ መግለፂ።


ኣብ ክልል ትግራይ ቁጽሪ ብቫይረስ ኮሮና ዝተታሕዙ ሰባት 52 ምብጽሑ ተገሊጹ

ኣብ ክልል ትግራይ ቑፅሪ ብቫይረስኮረና ዝተታሕዙ ሰባት 52 በፂሑ: ዝሞተ ድማ ሓደ ሰብ ተመዝጊቡ’ሎ:: ሎሚ ሶኑይ ቢሮ ጥዕና ክልል ትግራይ ዘውፀኦ ውፅኢት ምርመራቫይረስ ኮሮና ከምዘመላኽቶ ኣብ ውሽጢ 24 ሰዓት ኣብ 119 ኣብ ዝተኻየደ ምርመራ ኣርባዕተ ሰባት ቫይረስ ኮረና ተረኺብዎም ኣሎ:: እቲ ቫይረስ ካብ ተረኸቦም እቶም 3 ኣብ መቐለ ማእኸል መወሸቢ ዝነበሩ ኮይኖም እቲ 1 ድማ ኣብ ሰቲት ሑሞራ ዝነበረ ምዃኑ ተገሊፁ:: እቶም ሰለስተ ናብ ወፃኢ ናይ ጉዕዞ ታሪኽ ዝነበሮም ኮይኖም እቲሓደ ግና ናይ ወፃኢ ጉዕዞ ታሪኽ ይኹን ምስ ብኮረና ምስ ዝተትሓዘ ሰብ ዝተፈለጠ ርክብ ዘይነበሮ እዩ:: ኣብ ክልል ትግራይ ክሳብ ሐዚ 2,863 ኣብ ምርመራ ቫይረስ ኮሮናዝተገበረሎም ኮይኑ ካብቶም ዝተመርሩ ሰባት 52 ቫይረስ ኮሮና ተረኺብዎም እዩ፡፡ ቀዳም 22 ግንቦት 2012፡ ኣብ ክልል ትግራይ ብሰንኪ ሕማም ኮሮናቫይረስ ህይወት ሓደ ሰብ ሓሊፉ እዩ:: ካልኦት ሓሙሽተ በዚ ቫይረስ ሓሚሞም ዝነበሩ ሰባት ክሓውዩእንከለው፡ ዝተረፉ ድማ ኣብ ሕክምና ክትትል ይገብሩ ከምዘለዉ ተሓቢሩ:: ምሉእ ትሕዝቶ ኣብዚ ምስማዕ ይክኣል:: No media source currently available


ኣምንስቲ ሓይልታት ጸጥታ ኢትዮጵያ ኣብ ክልላት ኦሮምያን ኣምሃራን መግሃስቲ ሰብ ኣዊ መሰላት ይፍጽሙ ኣለው ክብል ከሲሱ

ዓለምለኸ ተሓላቒ ሰብኣዊ መሰላት ኣምነስቲ ኢንተርናሽናል ሓይልታት ፀጥታ መንግስቲ ኢትዮጵያ ኣብ ክልላት ኦሮሚያን ኣምሓራን ዝኸፍአ መግሃስቲ ሰብኣዊ መሰላት ይፍፅሙ ከምዘሎ ገሊፁ። እቲ ትካል ቅትለት፣ጃምላዊ ማእሰርትን ኣብ ኣብያተ ማእሰርቲ ይፍፀሙ ኣለው ዝበሎም ፆታዊ መጥቓዕቲን ኣብቲ ፀብፃብ ዘርዚሩ’ሎ ። ኣምነስቲ ብወገን መንግስቲ ቅድሚ ሎሚ ካብ ዝነበረ ኣተሓሕዛ ሰብኣዊ መሰላት ምምሕያሻት ምህላዎም ብምዝኽኻር ኣብዚ ሕጂ እዋን ግን ብሓይልታት ፀጥታ ኣብ ልዕሊ ዜጋታት ዝፍፀሙ መግሃስቲ መሰላት ዘተሓሳስብ እዩ ኢሉ። ኣብዚ ጉዳይ ርእይቶ መንግስቲ ንምርካብ ኣይተኸ አለን፤ እንተኾነ ነዚ ይኹን ንኻልእ ጉዳይ ምዃኑ ዘይተነፀረ ቀዳማይ ሚንስትር ኣብይ ኣሕመድ ኣብ ፌስቡክ ገፆም ከምዝፀሓፉዎ ጉዕዞ ለውጢ ነዊሕን ዝተሓላለኸን ስለዝኾነ ኣወንታዊ ለውጢ ነቲ መንገዲ ከይስሓትካ እዩ ዝፍፀም: ናይ ኢትዮጵያ ብልፅግና ብዘይደልዩ ኣካላት ድማ ኣይንዘናጋዕ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ኢትዮጵያ ቁጽሪ ብቫይረስ ኮሮና ዝተታሕዙ ሰባት 968 ምብጽሑ ተገሊጹ

ኣብ ኢትዮጵያ ኣብ ውሽጢ 24 ስዓታት ኣብ ልዕሊ 5,015 ሰባት ብዝተኻየደ ምርመራ ላብራቶሪ 137 ሰባት ብቫይረስኮሮና ምትሓዞም ተረጋጊፁ።እቶም በቲ ቫይረስ ዝተታሕዙ ሰባት ኣብ ኣዲስ ኣበባ 109: ኣብ ክልል ኣምሓራ 1 ኣብ ክልል ኦሮሚያ 8: ኣብ ክልል ቤንሻንጉል 2: ኣብ ዓፋር 1 ሓደ ምዃኖም ተፈሊጡ።ኣብታ ሃገር ብዝሒ ብቫይረስኮሮና ዝተታሓዙ ሰባት 968 በፂሑ ኣሎ።ብዝሒ በቲ ቫይረስ ህይወቶም ዝስኣኑ ናብ ሸሞንተ ክብ ኢሉ ኣሎ። እዚ ከምዚ ኢሉ ከሎ ኢትዮጵያ ምስ ሱዳን ኣብዘዋስን ከባቢ ዘሎ ምንቅስቓስ ሰባት ንምስፍሕፋሕ ለበዳ ቫይረስኮሮና ዘጋድድ ስለዝኾነ ፌደራል መንግስቲ ሓገዝ ክገብር ክልላዊ መንግስቲ ኣምሓራ ሓቲቱ። ብፍላይ ምስ ሱዳን ኣብዘዋስን ከተማ መተማ ወረዳ 19 ናይ መውፅኢን መእተውን በርታት ብምህላዎም ብሕጋዊ ይኹን ብዘይሕጋዊ ኣገባብ ኢትዮጵያዊያንን ናይ ወፃኢ ዜጋታትን ምቁፅፃር ዘተሓሳስብ እናኾነ ምምፅኡ እቲ ክልል ኣፍሊጡ። እቲ ናይ ሰባት ምንቅስቓስ ነቲ ቫይረስ ምቁፅፃር ከቢድ ከምዝገበሮ ምኽትል ኣማሓዳሪን ኣቦ መንበር ግብሪ ሓይሊ ቫይረስኮሮናን ክልል ኣምሓራ ዶክተር ፈንታ ማንደፍሮ ገሊፆም ። ብተመሳሳሊ ዜና ኣብ ክልል ኣምሓራ ከተማ ደሴ ናይ ቫይረስኮሮና ግብረሓይሊ ኣብታ ከተማ ምሻጥ ይኹን ምጥቃም ጫት ከልኪሉ።ነቲ ትእዛዝ ብምጥሓስ ናብ ዕዳጋ ዝቐረበ ልዕሊ 1.8 ሚሊዮን ብር ዘውፅእ ጫት ክቃፀል ድማ ተገይሩ። ይኹን ደአ እምበር እቲ ስጉምቲ ድጋፍን ተቓውሞን ምስዓቡ ተፈሊጡ'ሎ።


ሚልሻታት ኢትዮጵያ ኣብ ሱዳን ብዘካየደዎ መጥቓዕቲ 1 ወታሃደር ምሟቱን ካልኦት ብዙሓት ምቑሳሎምን ተገሊጹ

ሚልሻታት ኢትዮጵያ ናብ ውሽጢ ዶብ ሱዳን ብምእታው ብዝፈጸምዎ መጥቓዕቲ ሓደ ወታሃደራዊ መኮነን ሱዳን ምቕታሎምን ካልኦት ብዙሓት ወታሃደራት ምቑሳሎምን ወግዓዊ ኣገልግሎት ዜና ሱዳን-ሱና ጸብጺቡ። ሚልሻታት ኢትዮጵያ ዶብ ሰጊሮም ኣብ ምብራቓዊ ከተማ ኣል- ገዳራፍ ብምእታው ንፕሮጀክታት ሕርሻ ብምጥቓዕ ምስ ወታደራት ሱዳን ምግጫዎም ሱና ወሲኹ ይሕብር። ወሃቢ ቃል ናይ ሱዳን ወታሃደራዊ ሓይሊ ብኢትዮጵያ ዝድገፉ ወታሃደራት ብዝፈፀሙዎ መጥቓዕቲ ብዙሓት ወታሃደራት ተቐቲሎምን ቆሲሎምን ምባሎም ኣገልግሎት ዜና ሱዳን ሱና ገሊጹ።


ብምኽንያት ግንቦት 20 ዝወጸ መግለጺ መንግስቲ ክልል ትግራይ

" ማህበረሰብ ዓለም ኢትዮጵያ መንግስቲ ዘይብላ ሃገር ንምዃን ቀሪባ ኣላ’ሞ መፍትሒ አካል ክኸውን ይግባእ" ክብል መንግስቲ ክልል ትግራይ ኣፍሊጡ::ብሄራዊ ክልላዊ መንግስቲ ትግራይ ነዚ ዝበለ ብምኽንያት 20 ግንቦት ኣብ ዘውፀኦ መግለጺ’ዩ:: ብሄራዊ ክልላዊ መንግስቲ ትግራይ 20 ግንቦት ጠሚቱ ኣብ ዘውፀኦ መግለፂ: ናይ እንኳዕ ኣብፀሐኩምመልአኽቲ ድሕሪ ምሕላፍ: ብሄር ብሄረሰባትን ህዝብታትን ኢትዮጵያ ዓወት 20 ግንቦት ከኽብሩ ዝፀንሑ ሽግሓርነት ኣንበልቢሎም ሰብ ዋና ስልጣን ብምዃኖም እዩ ኢሉ:: ኣብ 2017 ዓ.ም ንኢትዮጵያ ምስ ማእኸላይ ኣታዊ ዘለዎም ሃገራት ንምስላፍ ግልፂ ራእይ ተቐሚጡ: ሰላምክሰፍን: ዲሞክራሲ ሱር ክሰድድን ኩለመዳያዊ ልምዓት ንምቅልጣፍ ዘኽእሉ ስርሓት ተፈፂሞም እዮምክብል ገሊፁ:: እቲ መግለጺ እዞም ስርሓት ንምፍፃም ድማ ኣብ መሰረታዊ እምነታትን ዓንድታትን ሕገ መንግስቲ ፌድራላዊዴሞክራሲያዊ ሪፐብሊክ ኢትዮጵያ መሰረት ዝገበሩ ዓበይቲ ሸቶታት ንምዕዋት ሰፋሕቲ ስርሓት ተወጊኖምእዮም ኢሉ:: ኣብ ከይዲ ጉዕዞ ድማ ህዝቢ ኢትዮጵያ ወነንቲ ሉኣላዊ ስልጣን ምዃኖም ተረጋጊፁ: ንግድን ኢንቨስትመንትብምስፍሕፋሕ ነፃነት ልኣላዊነትን ክብርን ኢትዮጵያ ተሰሪሖም ዝበለ እቲ መግለፂ: ካብ ውሽጢ ናብ ደገዝርኢ ድኽነት ኣብ ምንካይን ውሽጣዊ ዓቕሚ ኣብ ምሕያል: ሂብካ ምቕባል መሰረት ዝገበረ ፖሊስ ጉዳይወፃእን ደሕንነት ተቐሪፁ ምንቅስቓስ ስለዝተፈፀመ ለውጢ ተመዝጊቡ ኢሉ:: ምሉእ ትሕዝቶ ኣብዚ ምስማዕ ይክኣል።   በዚ ድማ ኣብዛ ሃገር ኣብ ኢኮኖሚ: ማሕበራዊን ፖለቲካዊን ዓውድታት ለውጥን ዕብየትን ከምዝተመዝገበእቲ መግለፂ ዘርዚሩ:: መግለፂ መንግስቲ ትግራይ ወሲኹ እዚ ጉዕዞ ድማ ኣብዛ ሃገር ብዝተፈጠረ ሓታቲ ሕብረተሰብ ድልየታትንሕቶታትን ብእዋኑ ብዘይምምላሶም ብኻልእ ገፅ ድማ ናይ ቀደም ኢህወደግ ዝነበሮ ኣትሓሳስባን ተግባር ኣካብነት ክራይን ዝፈጠሮም ፀገማት ተስፋሕፊሖም ብምቕፃሉ ክተዓናቀፍ ኪኢሉ ይብል:: እዞም ፀገማት ንምፍታሕ ድማ ብዘይካ ህወሓት ካልኦት ናይ ቀደም ኦህዴድ፣ ብአዴን ብተወሳኺ ድማደኢህዴ ናይ ዕሞቆት ተሃድሶ ገምገማ ብዘይምክያዶም ክፍታሕ ኣይከኣለን ኢሉ:: እቲ መግለፂ ንመንግስቲ ፌደራል ሓይል ነቐፌታ ዝሓዘ እውን’ዩ ኔሩ: ኣብዚ ሐዚ እዋን ኣብ ፌደራል ስልጣንተቖፃፂሩ ዘሎ ኣካል ዜጋታት ብመንነቶም ክመዛበሉ: ብፖለቲካዊ እምነቶም መንነቶምን ድማ ናብ ማእሰርቲይዳጎኑ ኣለዉ ብምባል ከሲሱ:: መንግስቲ ፌደራል ነፃነትን ክብርን ኢትዮጵያ ብዘዋርድ መልክዑ ፖሊስያዊ ነፃነት’ዛ ሃገር ንጎኒ ጎዲፉ: ኩሎም መእተዊ በርታት’ዛ ሃገር ንሓይልታት ወፃኢ ከፊቱ እዩ ብምባል ዝኸሰሰ መግለፂ መንግስቲ እቲ ክልል: ዓበይቲ ትካላት’ዛ ሃገር ከም ሸቐጥ ንዕዳጋ ቐሪቦም ብምባል ተቓውምኡ ገሊፁ:: ኣብ ጉዳይ ምርጫ ንፖለቲካ ውድባት: መራሕትን ምሁራንን ኣብ ዘሕለፎ መልአኽቲ: ቫይረስኮሮና ብሓባርእናመከትና 6ይ ሃገራዊን ክልላዊን ምርጫ ንምክያድ ምቹእ ኩነታት ንምፍጣር ብሓባር ንቀሳቐስ ክብል ፀዊዑ:: ንህዝቢ ኤርትራ ድማ ኣብ መግለፂኡ ንመሪር ቃልሲ ዝተረኸበ መበል 29 ዓመት መዓልቲ ናፅነት እንኳዕኣብፀሐካ ድሕሪ ምባል: ኣብ ሞንጎ ክልቲአን ሃገራት ዝተጀመረ ከይዲ ሰላም ብመራሕቲ ክልቲአን ሃገራትግልፂ ዘይኮነ ርክብ ዕንቅፋት ገጢምዎ ይርከብ ብምባል ከሲሱ::ርክብ ህዝቢ ንህዝቢ ሓይሉ ክቕፅል ድማህዝቢ ኤርትራ ግድኡ ከበርክት ፀዊዑ:: መንግስቲ ክልል ትግራይ ንማሕበረሰብ ዓለም እውን መልአኽቲ ኣሕሊፉ እዩ: ኣብ ቅልጡፍ ጉዕዞ ማሕበረኢኮኖሚያዊ ዕብየት ኣትያ ዝነበረትን ተስፋ ተነቢሩላ ዝነበረት ኢትዮጵያ ኣብዚ ሐዚ እዋን መንግስቲ ዘይብላክትኸውን ኣብ ጫፍ በፂሓላ ኢሉ:: እቲ መግለፂ ምብትታን ኢትዮጵያ: ዞባ ምብራቕ ኣፍሪቃን ቀይሕ ባሕርን ማእኸል ህውከት ብምግባር: ልዕሊ60 ሚእታዊት ምንቅስቓስ ንግዲ ዓለም ክዕገትን መዕንደሪ ግብረራዕዳውያን ንምኻን ምፍቃድ ማለት’ዩ እዩክብል ስግኣቱ ገለጹ። መግለፂ መንግስቲ ክልል ትግራይ ዕምቆትን ስፍሓትን እቲ ፀገም ብምርዳእ ንሓባራዊረብሓ ክበሃል ኣካል መፍትሒ ክትኾኑ ይግባእ ክብል ንማሕበረሰብ ዓለም ፀዊዑ:: "ኣብዚ ሐዚ እዋን መንግስቲ ፌደራል ከም ስርዓት ደርጊ ውልቀመላኺ ምዃኑ ይወስዶም ዘለዉ ስጉምትታትየርኢ ኣሎ" ብምባል ከሲሱ:: እቲ መግለፂ ኢትዮጵያ ዳግም ቤት ማእሰርቲ ብሄር ብሄረሰባትን ኣይትኾንን ዝበለ ኮይኑ መስል ዓርሰምሕደራ ብዝኾነ ምድራዊ ሓይሊ ኣይምንዛዕን ኢሉ:: ምሉእ ትሕዝቶ ኣብዚ ምስማዕ ይክኣል:: No media source currently available


‘ክልላዊ መንግስቲ ትግራይ ንፌደራል መንግስቲ ምስ ደርጊ ምንፅፃሩ ካልእ ዕላማ ኣለዎ’ ኣቶ ንጉስ  ጥላሁን

ክልላዊ መንግስቲ ትግራይ ኣብ ልዕሊ ፌደራል መንግስቲ ዘቕረቦ ነቐፌታ ብስምዒትን ቁጥዐን ዝተመልአ እዩ ዝበሉ ሓላፊ ክፍሊ ፕረስ ቤት ፅሕፈት ቀዳማይ ሚንስትር ኣቶ ንጉሱ ጥላሁን “ምኽንያት ሎሚ መፂኡ ናይ ዘሎ ለውጢ ቅድሚኡ ይፍፀም ዝነበረ ግፍዒ እዩ” ኢሎም። ንሶም ወሲኾም ነቲ ክልል ይመርሕ ዘሎ ጉጅለ ከምዚ ዝበለ መግለፂ ዘውፅእ ኣብ ክልል ትግራይ ይልዓል ንዘሎ ሕቶ ኣንፈት ንምስሓት እዩ ኢሎም። ክልላዊ መንግስቲ ትግራይ 20 ግንቦት ምኽንያት ብምግባር ኣብ ዘውፅኦ መግለፂ ኣብ ልዕሊ ፌደራል መንግስቲ ብርቱዕ ነቐፌታ ኣቕሪቡኣሎ።ነዚ ምላሽ ዝሃቡ ሓላፊ ክፍሊ ፕረስ ቤት ፅሕፈት ቀዳማይ ሚንስትር ኣቶ ንጉስ ጥላሁን ነቲ ክልልዝመራሕ ህውሓት ብዙሓትመግለፂታት ምውፅኡ ብምግላፅ ኣብቲ መግለፂ ዝወፁ መልእኽትታት ብሕርቃንን ስምዒትን ዝተመልኡ እዮም ኢሎም። ኣብ እዋን ከይዲ ለውጢ ሓሓሊፉ ፀገማት ኣይነበሩን ኣይብሃልን ዝበሉ ኣቶ ንጉሱ ጥላሁን ነገር ግን ከም ስርዓት ናይ ዜጋታት መሳቐይን መፈፀሚ ግፍዕን ቦታታት ብስፍሓት ኣዳሊዩ፣ ሰብ መዲቡ ዘሳቒ ዝነበረ ቅድሚ ክልተ ዓመት ተወጊዱ እዩ ኢሎም። ኣብ 20 ግንቦት ኮይንና ክንርእይ ከለና ብዙሓት ዋጋ ዝተኸፈልሉ፣ንዴሞክራሲ ዝተቓለስሉ፣ ብዙሓት ኣሽሓት ዝሞቱሉ፣ሕቶ ሒዞም በረኻ ዝወፅሉን፣ ሎሚ ድማነዚ ናይ ለውጢ መስርሕ ንዝጎደለ ናይ ህዝቢ ሕቶ ን ምምላእ ዝመፀ እዩ ኢሎም። ኣቶ ንጉሱ ቀጺሎም ናይ ትግራይ ክልላዊ መንግስቲ ንናይ ፌደራል መንግስቲ ምስ ደርጊ ምንፅፃሩ ዝተፈለየ ዕላማ ኣለዎ ኢሎም ። ‘’ፍቕርን ምክእኣልን ሰላምን ኣብ ሃገርና ንምንጋስ መዓልቲ ምስ ለይቲ ምትጋህ ደርጊ ዘብል ይኮነን፤ኩሉ ግዜ ነቲ ሕብረተሰብ ከም መፈራርሒ ምጥቃም ስለዝተለምደን ካብ ትግራይ እቲ መንእሰይ ዘልዕሎ፣ኣዴታት ዘልዕልኦ ሕቶ ብዝተለመደ ኣገባብ ኣብቲ ህዝቢ ስግኣት ፀላእቲ ብምፍጣር ንምድንጋርን እዩ’’ ኢሎም።


ነበርቲ ከተማ አዲስ አበባ ኣብ ሕብረተሰብ ዘሎ ጉድለት ጥንቓቐ ስግኣት ከምዝፈጠረሎም ይዛረቡ

ምስፍሕፋሕ ለበዳ ኮሮናቫይረስ ኣብ ዘተሓሳስባ ከተማ ኣዲስ ኣበባ ኣብቲ ሕብረተሰብ ይረአ ዘሎ ጉድለት ጥንቃቐ ከቢድ ስግኣት ከምዝፈጥረሎም ድምጺ ኣሜሪካ ዘዘራረቦም ገለ ነበርቲ ገሊፆም። ብፍላይ ድማ ኣብ ናይ ዕዳጋ ማእኸላትን ኣገልግሎት መጎዓዚያን እቲ ጉድለት ብሰፊሑ ከምዝርኣይ ተፈሊጡ ኣሎ።እቲ ቫይረስ ብብዝሒ ከምዝተረኣየ ኣብ ዝተገልፁ ክፈለ- ከተማታት ኣዲስ ከተማ፣ልደታን ኣራዳን ብርክት ዝበለ ህዝቢ ናይ ቀደም ኣገባብ መነባብርኡ ኣይቀየረን። ኣብ ኢትዮጵያ ሎሚ ዝተመዝገቡ 31 ሰባት ሓዊሱ በቲ ቫይረስ ካብ ዝተለኸፉ 731 መብዛሕቲኦም ኣብ ኣዲስ ኣበባ ይርከቡ።


ኣብ ኢትዮጵያ ክልል ደቡብ ለበዳ  ኣዋጅ ህጹጽ ግዜ ኣብ ልዕሊ ዝጠሓሱ 2,600 ሰባት ስጉምቲ ምውሳዱ ተገሊጹ

ኣብ ኢትዮጵያ ክልል ደቡብ ለበዳ ቫይረስኮሮና ንምክልኻል ዝተኣወጀ ኣዋጅ ህጹጽ ግዜ ኣብ ልዕሊ 2,600 ሰባት ስጉምቲ ምውሳዱ ኮሚሽን ፖሊስ ናይቲ ክልል ኣፍሊጡ። ኮሚሽነር ኮሚሽን ፖሊስ ነብዩ ኢሳያስ ሕጊ ናይ ምኽባር ስራሕ ክቕፅል እዩ ኢሎም ኣለው። ብኻልእ ወገን ኣብ ዞባ ጉራጌ ኣብ መንጎ ማረቆን መስቃንን ንዝለዓለ ዕንወት ንብረትን ምጥፋእ ህይወትን ምኽንያት ዝኾነ ግጭት ኣለዓዒሎም ተባሂሎም ዝተጠርጠሩ ሰባት ኣብ ትሕቲ ቀይዲ ምእታዎምን ምርመራ ይካየዶም ከምዘሎን ገሊፆም። ነበርቲ በቲ ግጭት ዝሞቱ ሰባት 10 እዮም ክብሉ ከለው ምምሕዳር እቲ ዞባ ግን 6 ምዃኖም ምግላጹ ድምጺ ኣሜሪካ ቅድሚ ሰሙናት ምፅብፃቡ ይፍለጥ። ብዛዕባ እዚ ዝተሓተቱ እቶም ኮሚሽነር እቲ ጉዳይ ኣብ ምርመራ ከም ዘሎ ብምሕባር ብዝሒ ዝተቐትሉ ካብ ምግላፅ ተዓቂቦም ኣለው።ብዝሒ ዝሞቱ፣ዝተመዛበሉን ዝወረደ ዕንወት ንብረትን ዛጊት ብንፁር ኣይፍለጥን።ኣብቲ ከባቢ ‘’ኣንፃራዊ’’ ዝበሉዎ ሰላም ከምዝተፈጥረ’ውን ወስኪኾም ገሊፆም።


ከተማኦም ማእከል ወረዳ ክትከውን ዝሓቱ ነበርቲ ዋጅራት ንራብዓይ መዓልቲ ሰልፊ አካይዶም

ኣብ ክልል ትግራይ ወረዳ ዋጅራት ነበርቲ ባሕሪ ፀባ ማእኸል ወረዳ ክንኸውን ይግበአና ብምባል ሎሚ ረቡዕ ንራብዓይ መዓልቲ ሰልፊ ኣካይዶም:: ተመሳሳሊ ሕቶ ብዘለዎም ነበርቲ ከተማ ማይሓንሰ ተዓጽዩ ዝቐነየ መስመር ሽረ እንዳስላሰ- ደደቢት ትማሊ ተኸፊቱ:: ሓላፊ ርክብ ህዝቢ ዓረና ኣይተ ዓምዶም ገብረስላሴ ህዝቢ ንብዝሕ እዋን ድምፁ ክስማዕ ስለዘይተገበረ ዝተፈጠረ እዩ ክብሉ ገሊፆም:: ሓላፊት ቢሮ ርክብ ህዝብን መንግስትን ክልል ትግራይ ወይዘሮ ሊያ ካሳ ንቴሌቭዥ ጣብያ እቲ ክልል ኣብ ዝሃብኦ መብርሂ: ኣብ ክልል ትግራይ ልምዓት ንቅልጣፍን ሰናይ ምሕደራ ንምስፋን ሓዱሽ ኣወዳድባ ምሕደራ ይፍፀም ኣሎ ኢለን ኣብዚ ኸይዲ ዘጋጥም ክፍተት ድማ ምስ ህዝቢ ብምዝታይ ንሰርሕ ኣለና ኢለን:: ኣብ ክልል ትግራይ ብመሰረት ሓዱሽ ኣወዳድባ ወረዳታት "ከተማና ማእከል ወረዳ ወጅራት ክትኸውን ኣለዋ" ብምባል ነበርቲ ዞባ ደቡብምብራቕ ወረዳ ወጀራት ከተማ ባሕሪ ፀባ ሎሚ ንራብዓይ መዓልቲ ሰልፊ ኣካይዶም:: ተሳተፍቲ’ቲ ሰልፊ መንግስቲ ድምፆም ክሰምዖም: ማዕኸናት ዜና እውን ብዛዕባ ሕቶ እቲ ህዝቢ ከጋውሓ ዝሓተቱ ኮይኖም: ምላሽ ክሳብ ዝረኽቡ ብሰላማዊ ሰልፊ ሕቶና ምቕራብ ክንቕፅልኢና ኢሎም:: ተመሳሳሊ ሕቶ ዘለዎም ነበርቲ ዞባ ሰሜን ምዕራብ ትግራይ ወረዳ ኣሰገደ ከተማ ማይ ሓንሰ፡ መስመር ሽረ እንዳስላሰ- ደደቢት ን11 መዓልታት ዓጽዮምዎ ከምዝነበረ ፀብፃብ ምቕራብና ይዝከር:: ትማሊ እቶም ነበርቲ ምስ ኣመራርሓ መንግስቲ ዘተ ድሕሪ ምክያዶምሕቶኦም ክቕፅሉ፡ መንገዲ ግን ክኽፈት ተሰማሚዖም:: ምንጭታት ንድምጺ ኣሜሪካ’ቲ ከባቢ ከምዝገለፅዎ ሕቶ እቲ ህዝቢ ናብ መንግስቲ ክልል ትግራይ ንምቕራብ ተወከልቲ መሪፆም ኣለዉ:: ኣብዚ ጉዳይ ንሓላፊ ርክብ ህዝቢ ውድብ ዓረና ንልኣላውነትን ዴሞክራሲን ኣይተ ዓምዶም ገብረስላሴ ሓቲትናዮም: ህዝቢ ንብዝሕ እዋንድምፁ ክስማዕ ስለዘይተገበረ ዝተፈጠረ እዩ ክብሉ ተዛሪቦም:: ኣብ ክልል ትግራይ ወረዳታት ከም ብሓዱሽ ንምጥያሽ ይግበር ዘሎምንቅስቓስ ክፍተታት ዘለዎን ድምፂ ህዝቢ ዘይስመዐሉን እዩ ኾይኑ ኢሎም:: ማዕኸናት ዜና ብዛዕባ እቲ ጉዳይ ብቅልጡፍ ጸብጻብ ኣየቕርባን ብምባል ድማ ቅሬትኦም ኣቕሪቦም:: መሓውራት ዜና ብዛዕባ እቲ ጉዳይ ፀብፃብ ዘቕረባሉ መንገዲ ሓቅነት ዝጎደሎ ኣብ ገለገለ ድማ ዝተጋነነ ኮይኑ ዝብል ሕቶ ይለዓል እዩ: ኣብዚ ዘለኩም ርእይቶ እንታይ እዩ ተባሂሎም ዝተሓተቱ ኣይተ ዓምዶም: ኣብ ትግራይ ዘለዉ ማዕኸናት ዜና ብዛዕባ እቲ ኩነታት ኣብግዚኡ ፀብፃብ እተዘይኣቕሪበን ካልእ ኣካል ንናይ ባዕሉ ረብሓ ከውዕሎ ይኽእል ኢሎም ምላሽ ሂቦም:: ኣብዚ ጉዳይ ካብ ሓለፍቲ ስራሕ መንግስቲ ክልልትግራይ ንምዝርራብ ዝገበርናዮ ፃዕሪ ኣይሰመረን: ሓላፊት ቢሮ ርክብ ህዝብን መንግስትንክልል ትግራይ ወይዘሮ ሊያ ካሳ ንቴሌቭዥ ጣብያ እቲ ክልል ኣብ ዝሃብኦ መብርሂ: ኣብ ክልል ትግራይ ልምዓት ንቅልጣፍን ሰናይምሕደራ ንምስፋን ሓዱሽ ኣወዳድባ ምሕደራ ይፍፀም ኣሎ: በዚ ኣሰራርሓ ህዝቢ ብቐረባ ኣገልግሎት ምምሕዳር ንክረክብ ዘኽእልኣሰራርሓ ይትግበር ኣሎ ዝበላ ኮይነን: ኣብዚ ኸይዲ ዘጋጥም ክፍተት ድማ ምስ ህዝቢ ብምዝታይ ንሰርሕ ኣለና ኢለን::: ወይዘሮ ሊያ ኣብዘረበአን ኣብዚ ሰሙን ማዕኸናት ዜና ኣብ ልዕሊ ክልል ትግራይ ወፍሪ የካይዳ ኣለዋ ብምባል ወቒሰን:: እዚ ድማ ኣብጉ ዳይ ምርጫን ግድብ ህዳሰንዘለዉ ዛዕባታት ንምቕያር’ ዩ ክብላ ገሊፀን:: ብተወሳኺ ዩ ትግራይ ማእኸል ህውከትን ዕግርግርን ንምግባር ዝተፍሓሰ ውዲት እዩ ኢለን:: ምሉእ ትሕዝቶ ኣብዚ ምስማዕ ይክኣል:: No media source currently available


አኻታዒ ጉዳይ ብቀ/እመቤት መሰረት ዝተነብረሉ ቤት ትምህርቲ ሸረ እንዳስላሴን ግብረመልሲ ምምሕዳር'ታ ከተማ

ኣብ ክልል ትግራይ ከተማ ሽረ እንዳስላሴ ብ20 ሚልዮን ብር ብቀዳመይቲ እመቤት ወ/ሮ ዝናሽ ታያቸው ክህነፅ እምነ መሰረት ዝተነብረሉ ካልኣይ ብርኪ ቤት ትምህርቲ ብዛዕባ ህንፀቱ መዘራረቢ ኮይኑ ኣሎ:: ምስቲ ቤት ትምህርቲ መሰረት ዝተነብረሎም ኣብ ዝተፈላለዩ ከባቢታት’ታ ሃገር ዝርከቡ ኣብያተ ትምህርቲ ካልኣይ ብርኪ ህንፀቶም ተዛዚሙ ተማሃሮ ምቕባል ምጅማሮም ምንጭታት ንድምፂ ኣሜሪካ ተዛሪቦም:: እቲ ናይ ሽረ እንዳስላሰ ቤት ትምህርቲ መንግስቲ ክልል ትግራይ ጠመተ ንክገብረሉ እውን ደብዳቤ ከምዝተፅሓፈ ገሊፆም:: ምምሕዳር እቲ ከተማ ብወገኑ ዝባኸነ ገንዘብ የለን ፀለመ’ዩ ክብል ምላሽ ሂቡ’ሎ:: ህንፀት እቲ ቤት ትምህርቲ ድማ ኣብ መስርሕ ከምዘሎ ሓቢሩ:: ኣብ ውሽጢ ሸሞንተ ኣዋርሕ ተዛዚሙ ናብ ስራሕ ክኣቱ እዩ ክብል ኣፍሊጡ:: ብቀዳመይቲ እመቤት ወ/ሮ ዝናሽ ታያቸው ኣብ ዝተፈላለዩ ከባቢታት ይህነፁ ካብዘለዉ ካልኣይ ብርኪ ኣብያተ ትምህርቲ ኣብ ከተማ ሽረ እንዳስላሴ ብ20 ሚሊየን ብር ወፃኢ ቤት ትምህርቲ ንምህናፅ ኣብ ዝሓለፈ ዓመት ወርሒ ጥሪ እዩ ነይሩ እምነ መሰረት ምስተነበረ ህንፀት እቲ ቤት ትምህርቲ ኣብ ውሽጢ ሓደ ዓመት ከምዝዛዘም ኣብቲ እዋን ተገሊፁ ነይሩ:: ህንፀት እቲ ቤት ትምህርቲ ጠሚቱ ኣብዚ ሰሙን ኣብ ማሕበራዊ ሚድያን ማዕኸናት ዜናን መዘራረቢ ኮይኑ ኣሎ:: ሓላፊ ቤት ፅሕፈት ብልፅግና ፓርቲ ክልል ትግራይ ኣይተ ነብዩ ስሑልሚኪኤል ኣብ ማሕበራዊ መራኸቢ ፌስቡክ ገፆም ትማሊ ወይዘሮ ዝናሽ ታያቸው ዘበርከትኦ 20 ሚልዮን ብር ተበሊዑ ጠፊኡ እዩ ምባሎም ይፍለጥ:: ብዛዕባ እቲ ጉዳዩ ህዝቢ ይሓትት ኣሎ ዝበሉ ኣይተ ነብዩ: እቲ ገንዘብ ንመንግስቲ እቲ ክልል ኣታዊ ተገይሩ እዩ: ኮይኑ ግና ክሳብ ሐዚ እተን ቀዳመይቲ እመቤት ካብ ዘንበርኦ እምነ መሰረት ወፃኢ ካሊእ ነገር ከይተሰርሐ እቲ በጀት እውን ኣበይ ከምዝኣትወ ከይተፈለጠ ተሪፋ ክብሉ ከሲሶም:: ኣብቲ ጉዳይ ጠሚቱ ንምክትል ከንቲባ ከተማ ሽረ እንዳስላሴ ኣይተ ዝናቡ ደስታ ሓቲትና ህንፀት እቲ ቤት ትምህርቲ ዘደናጎየ ንሓረስቶት ዝወሃብ ካሕሳ እዩ ልዕሊ ዓቕሚ እቲ ፕሮጀክት ብምኻኑ እዩ ኢሎም:: ፈለማ እምነ መሰረት ኣብ ዝተነበረሉ ቦታ ንሓረስቶት ዝኽፈል ካሕሳ ልዕሊ ግምትናን ዓቕምን ብምኻኑ ኣብቲ ከባቢ ካሊእ ቕያር ቦታ ተረኺቡ ካሕሳ ብምሃብ ቅድሚ ሰለስተ ኣዋርሕ ድማ ህንፀቱ ተጀሚሩ ክብሉ ተዛሪቦም:: ህንፀት እቲ ቤት ትምህርቲ ክሳብ ሐዚ ዘይተፈፀመ እቲ ገንዘብ ስለዝባኸነ እዩ ዝብል ክሲ ምላሽ እንትህቡ: እቲ ገንዘብ ኣብ ባንኪ እዩ ዘሎ ህንፀት ካብ ዝጅመር ንደሓር ድማ ኣብ ስራሕ ይውዕል ኣሎ ኢሎም:: ዝባኸነ ገንዘብ የለን እዚ ፀለመ እዩ ክብሉ ተዛሪቦም::ህንፀት እቲ ቤት ትምህርቲ ኣብ ዝቕፅሉ 8 አዋርሕ ክዛዘም ምኻኑ ድማ ሓቢሮም:: ምንጭታት ቤት ፅሕፈት ቀዳመይቲ እመቤት ንድምፂ ኣሜሪካ ኣብ ከምዝገለፅዎ: እቲ ቤት ትምህርቲ ክህነፅ ምስ መንግስቲ ክልል ትግራይ ናይ ስምምዕ ሰነድ ዝተፈረመ 22 መስከረም 2011 እዩ ነይሩ:: መስከረም 24, 2011 ድማ ንህንፀት እቲ ቤት ትምህርቲ ዝኸውን 20 ሚሊዩን ብር ናብ ቢሮ ትልምን ፋይናንስን እቲ ክልል ኣታዊ ገይርና ኢሎም:: ብተመሳሳሊ እቲ ገንዘብ ዝተለቐቐሎም ኣብ ጎንደር ሎዛ ማሪያም : ምዕራብ ጉጂ : ደሴ ጦሳ ፈላናን ደብረዘይት ኣብያተ ትምህርቲ ህንፀት ተዛዚሙ ተማሃሮ ምቕባል ከምዝጀመሩ ኣመላኺቶም:: እቲ ናይ ሽረ ግን ብዝተፈለየ ኣብዚ ሓደ ዓመት: ብዛዕባ ብርኪ እቲ ህንፀት ዝገልፅ ሪፖርት እውን ኣይመፅአናን ክብሉ ኣረዲኦም:: ብምኽንያት እዚ ድማ 4 ጥሪ 2012 ናብ መንግስቲ ክልል ትግራይ ህንፀት እቲ ቤት ትምህርቲ ጠመተ ንክገብረሉ ደብዳቤ ፅሒፍና ኢሎም:: ጠመተ ዘይወሃቦ እተኾይኑ እቲ ፕሮጀክቱ ኦዲት ተገይሩ እቲ ገንዘብ ክምለስ ዝሓትት እዩ:: በቲ ገንዘብ ድማ እቲ ቤትፅሕፈት ባዕሉ ኣብ ሽረ እንዳስላሴ ቤት ትምህርቲ ክሃንፆ ዝሓትት ደብዳበ ምኻኑ ኣፍሊጦም:: ምሉእ ት ሕዝቶ ኣብዚ ምስማዕ ይክኣል:: No media source currently available


ኢትዮጵያ: ቁጽሪ ብቫይረስ ኮሮና ዝተታሕዙ  ናብ 655 ክብ ምባሉ ተገሊጹ

ኣብ ኢትዮጵያ ኣብ ውሽጢ ሰለስተ መዓልታት 225 ሰባት ቫይረስ ኮሮና ተረኺብዎም። ከም ሓበሬታ ሚንስትሪ ጥዕና`ታ ሃገር እቲ ቁጽሪ ቅድሚ ሎሚ ኣብ ሓደ እዋን ካብ ዝተመዝገበ ዝለዓለ`ዩ። ኩሎም ድማ ምስ ዝሓመመ ሰብ ናይ ምርኻብ ወይ ንወጻኢ ናይ ምግያሽ ታሪኽ ዘይብሎም ብምዃኖም ካልእ ሕቶ ዘልዕል ምዃኑ ሰብ-ሞያ ጥዕና ይገልጹ`ለዉ። ኣብ ከተማ ደሴ ድማ ንመጀመርያ ግዜ ሓደ ውልቀሰብ- ተረኺብዎ- ቫይረስ ኮሮና ዘለዎ- ውልቀሰብ ናብ ጅቡቲ ዝመላለስ መራሒ መኪና ምዃኑ ተሓቢሩ`ሎ። በዚ ምኽንያት ምስኡ ርክብ ኔርዎም ክኾኑ ይኽእሉ`ዮም ዝተባህሉ 75 ሰባት ናብ መፍለዪ ቦታ ተወሲዶም ኣለዉ። ብኻልእ ወገን ኣብ ክልል ኣምሓራ ቁጽሪ ብቫይረስ ኮሮና ዝትታሕዙ ኣብ ዝወሰኸሉ እዋን፥ ምስ`ቶም ሕሙማት ርክብ ኔርዎም ዝተባህሉ ሰባት ናይ ምፍላይ ስራሕ ይስራሕ ከምዘለዎ ሆስፒታል ዩኒቨርሲቲ ጎንደር ኣፍሊጡ። ካብ መንጎ`ቶም ክውሸቡ ተገይሩ ዘሎ፥ ሰብ-ሞያ ጥዕናን ቤተ-ሰብን ይርከብዎም። ቅድሚ ሰለስተ መዓልታት ንክሕከሙ ሆስፒታል ዝኣተዉ ክልተ ሰባት፥ ብጥርጣረ ምስተመርመሩ`ዮም እቲ ቫይረስ ተረኺብዎም። ንሳቶም ናብ ወጻኢ ናይ መገሻ ኾነ ምስ ዝሓመሙ ናይ ምርኻብ ታሪኽ ዘይነበሮም ምዃኖም`ዩ ተገሊጹ ዘሎ። ኣብ ክልል ኣምሓራ ብኮሮና ቫይረስ ዝተታሕዙ ኣብ ውሽጢ ክልተ ወርሒ ናብ 27 ክብ ከምዝበለ`ውን ኢንስቲቱት ጥዕና`ቲ ኽልል ኣፍሊጡ`ሎ- ።


ኣብ ክልል ትግራይ ነበርቲ ማይሓንሰን ነበርቲ ባሕሪ ጸባ ዋጅራትን፥ ክልላዊ መንግስቲ ጠለብና ኣይሰማዓናን ብዝብል ተቓውሞኦም ኣስሚዖም

ኣብ ክልል ትግራይ ነበርቲ ማይሓንሰን ነበርቲ ባሕሪ ጸባ ዋጅራትን፥ ክልላዊ መንግስቲ ጠለብና ኣይሰማዓናን ብዝብል ናብ ጽርግያታት ብምውጻእ ተቓውሞኦም ኣስሚዖም። ነበርቲ ከተማ ማይ ሓንሰ፥ ማእኽል ወረዳ ኣስገደ ክንኸውን ይግባእ ብምባል ንመስመር ሽረ እንዳስላሴ- ደደቢት፡ ን11 መዓልታት ዓፅዮም:: ምምሕዳር ወረዳ ኣስገደ ብወገኑ ማእኸል ወረዳ ክኸውን ዝውስን ቤትምኽሪ እዩ በዚ ድማ እቲ ባይቶ ክሳድ ጋባ ማእከል ክትኸውን ብብዝሒ ድምጺ ወሲኑ እዩ ኢሉ:: ብተመሳሳሊ ኣብቲ ክልል ወጀራት እውን ከተማ ባሕሪ ፀባ ማእኸል ወረዳ ክትኸውን ኣለዋ ብምባል ብቕድሚ ትማሊ ቀዳም ሰላማዊ ሰልፊ ኣካይዶም ኔሮም:: ርእይትኦም ዝሃቡና ነበርቲ ከምዝሓበርዎ ሕቶና ማእኸል ወረዳ ምዃን እናሃለወ ፖለቲካዊን ዓመፅን ተገይሩ ይግለፅ ዘሎ ዘይትኽክልን ፀለመን እዩ እዩ ኢሎም ኣለዉ ። ምሉእ ትሕዝቶ ኣብዚ ምስማዕ ይክኣል ። No media source currently available


መልእኽቲ ፕረ.ኢሳያስ ኣፈወርቂ ብምኽንያት መበል 29 ናጽነት ኤርትራ

ፕረዚደንት ኢሳያስ ኣፈወርቂ ለበዳ ኮሮና ኣብ ኣዝዩ ሓጺር እዋን ኣስዒብዎ ዘሎ ቁጠባዊ ዕንወትን ስምብራቱን፥ ሰንኮፋውነት ዓለማዊ ስርዓተ-ቁጠባ ብግልጺ ዝተራእየሉ እዩ ኢሉ። ፕረዚደንት ኢሳይያስ ብምኽንያት መበል 29 ዓመት ናጽነት ኤርትራ ትማሊ ሰንበት ብቪድዮ ኣብ ዘመሓላላፎ መልእክቲ፥ ኣብ መኸተ ለበዳ ኮሮናን መደባት ልምዓትን ኣተኩሩ ተዛሪቡ`ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣመሪካ: መልእኽቲ ብምኽንያት መበል 29 ዓመት መዓልቲ ናጽነት ኤርትራ

ፕረዚደንት ትራምፕ ብምኽንያት መዓልቲ ናጽነት ኤርትራ ብስም ህዝቢ ኣመሪካ ናብ ህዝብን መንግስትን ኤርትራ ናይ ዮሃና መልእኽቲ ኣመሓላሊፎም። ፕረዚደንት ትራምፕ ኣብ መልእኽቶም ፥ ኣብዚ ለበዳ ንዓለም ዘናውጸሉ ዘሎ ከቢድ እዋን፥ ንመንፈስ ህዝቢ ዓለም ዘበራብር ኣጋጣሚታት ምዝካር ኣገዳሲ`ዩ- ጽንብል ናጽነት ኤርትራ ድማ ትርጉም ናጽነት ንኹሎም ኣህዛብ ንምጽብራቕ ዕድል ዝህብ ኣጋጣሚ`ዩ ምባሎም- ካብ ሻባይት ዝተረኽበ ሓበሬታ የመልክት። ምስዚ ብዝተኣሳሰር: ሚንስተር ጉዳያት ወጻኢ ኣመሪካ ማይክ ፖምፒዮ ብምኽንያት መበል 29 ዓመት ናጽነት ኤርትራ ኣብ ዘመሓላለፍዎ መልእኽቲ፥ ንህዝቢ ኤርትራ ዮሃና ኢሎም። ኣብ ዝሓለፈ ዓመት፥ ኤርትራ ፥ ኣብ ቀርኒ ኣፍሪቃ፥ ቁጠባዊ፥ ዞባውን ጸጥታውን ምትሕብባር ንክሕይል ዝንኣድ ስጉምታት ወሲዳ`ያ ክብሉ ሚኒስተር ጉዳያት ወጻኢ ኣመሪካ ማይክ ፖምፕዮ ገሊጾም።። ንሶም ኣብ መወዳእታ: ንኤርትራ ኩሉ ዓወት ንምነየላ፥ ከምኡ ድማ ኣብ`ቲ ዞባ ሰላምን ጸጥታን መሊኡ ንኽድልድል በቲ ጀሚራቶ ዘላ ጉዕዞ ክትቅጽል ተስፋ ንገብር ኢሎም።


መቐለ: ንምክልኻል ቫይረስ ኮሮና ዝሕግዙ ምህዞታት

ኣብ መቐለ ዝተፈላለዩ መናእሰይ ዝተፈላለዩ ምህዞታት ብምስራሕ ናብ ህዝቢ የብፅሑ ኣለዉ። ኣብ ኮሌጅ ፖሊ ቴክኒክ ትግራይ ዝርከቡ መንእሰይ መምህራን ብውልቂን ብጉጅለን ብምዃን ምህዞታት በብግዚኡ ብምምሃዝ ዝተምሃዙ ብምምዕባልን ካብ ምቅራብ ኣይተቆጠቡን። ኣብ ኮሌጅ ፖሊ ቴክኒክ ትግራይ ዝርከቡ መምህር ጠዓመ ተስፋይ፥ መምህር ብርሃነ ወልዳይን ብውልቐ ድማ መንእሰይ ፍሬው ሕሸን ኣብ ዝሰርሕዎም ምህዞታት ኣመልኪትና ዝገበርናዮ ቃለ ምልልስ ኣብዚ ምስማዕ ይከኣል። No media source currently available


ኣብ ደቡብ ኦሮምያ ኣብ መንጎ ሓይልታት ጸጥታን ደባይ ተዋጋእቲ ኮነግን ቶኽሲ ምቕጻሉ ተገሊጹ

ኣብ ደቡብ ኦሮሚያ ዞባ ጉጂ ኣብ መንጎ ሓይልታት ፀጥታን ደባይ ተዋጋእቲ ግንባር ሓርነት ኦሮሞ /ኦነግ/ ቶኽሲ ከምዝቐፀለ ምምሕዳር እቲ ዞባ ኣፍሊጡ። ሓላፊ ድሕነት ፀጥታ ምብራቕ ጉጂ ኣቶ ወልዴ ዱጎ ኣብቲ ዞባ ብሽም ኦነግ ዝንቀሳቐሱ ዕጡቓት ኣብ ልዕሊ ኣባላት ፖሊስ መጥቓዕቲ ብምፍፃም ን12 ፖሊስ ምቕታሎም ኣረጋጊፆም። እቲ መጥቓዕቲ ቅድሚ ሰሙን ከምዝተፈፀመ ዝገለፁ ንሶም ቅድሚ ሎሚ እውን ዝተፈላልዩ መጥቓዕታት ከጋጥሙ ምፅንሖም ሓቢሮም። ኣብ ምብራቕ ጉጂ ምኽትል ኣዛዚ እቶም ደባይ ተዋጋእቲ ዋቁምሳ ጉቱ ኣብ ልዕሊ ኣባላት ፍሉይ ሓይሊ ፖሊስ ኦሮሚያ ዝወረደ ጉድኣት ካብቲ ሰበስልጣን መንግስቲ ዝገለፁዎ ንላዕሊ እዩ፤ ንኣስታት 30 ሓይልታት መንግስቲ ቐቲልና ንሓሙሽተ ማሪኽና ኣለና። 18 ክላሽን እውን ማሪኽና ኣለና፤ኣብዝተፈላለዩ ዞባታት እውን ስጉምቲ ኣብ ምውሳድ ንርከብ ኣለና ኢሉ።ኣብ ልዕሊ ኣባላቱ ካብ መቑሰልቲ ዝሓለፈ ጉድኣት ከምዘየጋጠመ ውን ወሲኹ ሓቢሩ። ነበርቲ እቲ ከባቢ በቲ ውግእ ኣብ ዓብይ ሽግር ከምዝርከቡ ገሊፆም ኣለው ።


ክልል ትግራይ: ሰለስተ ውድባት ፖለቲካ ኣብቲ ክልል ምርጫ ንምክያድ ዘድልይ ምንቅስቃስ ይካየድ የለን ክብሉ ወቒሶም

ኣብ ክልል ትግራይ ዝንቀሳቐሳ ሰለስተ ውድባት ኣብቲ ክልል ምርጫ እንተዘይተኻይዱ ሕጋዊ መንግስቲ ስለዘይህሉ ነዚ ኩነታት ምፍጣር ተሓታቲ መንግስቲ እቲ ክልልን እቲ ክልል ይመርሕ ዘሎ ውድብን እዩ ኢሎም:: እቶም ውድባት ብሓባር ሎሚ ዓርቢ ኣብ ዘውፅእዎ መግለፂ ብደረጃ ክልል ኣብ ክልል ትግራይ ምርጫ ክካየድ እዩ ዝብል ብገዛኢ ውድብ እቲ ክልል መግለፂ እንተተውሃበ ስሩዕ ዝኾነ ምንቅስቓስ ኣይተጀምረን ክብሉ ወቒሶም:: ኣብዚ ጉዳይ ምላሽ ዝሓተትናዮም ላዕለዋይ ኣመራርሓ እቲ ክልል: ምርጫ ንምክያድ ፖለቲካዊ ውሳነ ተዋሂቡ ይስራሕ ኣሎ ብምባል ኮይኑ ግና ርኡይ ዝኾነ ስራሕቲ ሕጊ ንምፍፃም ቤት ምኽሪ ፌደሬሽን ኣብ ጉዳይ ምርጫ ናይ መወዳእታ ውሳነ ከሕልፍ ይግባእ ኢሎም:: ሳልሳይ ወያነ ትግራይ: ባይቶናን ውድብ ናፅነትን ሎሚ ብሓባር ኣብ ዘውፅእዎ መግለፂ ቅዋም ኣብ ትግራይ ብክልል ደረጃ ምርጫ ንምክያድ ዘድሊ ርኡይ ምንቅስቓስ ኣይግበርን ዘሎ ብምባል ወቒሶም:: ሰለስቲኦም ውድባት ኣብ ትግራይ ምርጫ ኣብ እዋኑ ክሳለጥ ብነፍሲ ወከፍ ቅድሚ ሐዚ መርገፂ ሒዞም ይንቀሳቐሱ ዝነበሩ ኮይኖም ሎሚ ድማ ብሓባር ኣብ ክልል ትግራይ ምርጫ ክካየድን ነቲ ምርጫ ዘድልዩ ስራሕቲ ድማ ርኡይ ምድላዋት ድማ ክጅመር ፀዊዖም:: እቶም ውድባት ኣብ መግለፂኦም "ትግራይ ብልዑል መስዋእቲ ዝተረጋገጸ መሰል ዓርሰ ውሳነ ብዝኾነ ምኽንያት ኣሕሊፋ ክትህብ ኣይንፈቅድን" ኢሎም:: መግለፂ እቶም ውድባት ከምዝሕብሮ ካብ ቀንዲ መግለፂታት መሰል ዓርሰ ውሳነ ድማ ምርጫእዩ ክብል ጠቒሱ:: ምርጫ እንድሕር ዘይተኻይዱ ኣብ ክልል ትግራይ ንምምሕዳር ሕጋዊ ስልጣን ዘለዎ ውድብ ኣይህሉን፡፡ ስለዝኾነ ትግራይ ብህዝቢ ዝተመረፀ ሕጋዊ መንግስቲ ክህልዋ ኣለዎ፡፡ ኣብ ክልል ትግራይ ምርጫ ክካየድ እዩ ካብ ዝብል ወፃኢ: ገዛኢ ውድብ መንግስቲ እቲ ክልል: ትግራይ ተቐባልነት ዘለዎ ፍትሓውን ዴሞክራሰያውን ምርጫ ክተካይድ ከም ገዛኢ ውድብ መጠን ሓላፍነት ተሰሚዕዎ ግልጽን ዘየሻምን መትከል ኣይሓዘን ክብሉ እቶም ውድባት ወቒሶም:: ፍትሓውን ዴሞክራሰያውን ምርጫ ንምክያድ ድማ ጥጡሕ ፖለቲካዊ ምህዳር ክህሉ ይግባእ፡፡ እዚ ክሳብ ሎሚ ኣብ ትግራይ ኣይተፈጠረን፡፡ መንግስቲ ክልል ትግራይ ዘርእዩ ዘሎ ሓላፍነት ዝጎደሎ ዕሽሽ ምባል ኣትሪርና ንቃወም ኢሎም:: ኣብቲ ክልል ምርጫ እንተዘይተኻይዱ ሕጋዊ መንግስቲ ስለዘይህሉ ነዚ ኩነታት ምፍጣር ተሓታቲ መንግስቲ እቲ ክልልን እቲ ክልል ይመርሕ ዘሎ ውድብን እዩ ኢሎም:: ኣብዚ ጉዳይ ምላሽ ንምርካብ ንሓላፊ ቢሮ ፍትሕ መንግስቲ ክልል ትግራይን ኣባል ማእከላይ ኮሚቴ ህወሓት ኣይተ ኣማኑኤል ኣሰፋ ሓቲትና: ምርጫ ኣብ ኢትዮጵያ ክካየድ ድልየት ከምዘይነብረ ህወሓት ኣቐዲሙ ስለዝተረደአ ኣብ ዝሓለፈ ወርሒ ሕዳር መርገፂኡ ንጹር ጌሩ’ዩኢሎም:: ኣብቲ እዋን ከም ሃገር ምርጫ ዘይካየድ እንተኾይኑ ምርጫ ከም ክልል ክካየድ ኣንፈት ተነፂሩ ነይሩ ኢሎም:: ኣብዚ ቀረባ እዋን ድማ ብሰንኪ ለበዳ ቫይረስ ብዝብል ምርጫ ክናዋሕ እዩ ተባሂሉ ምስተገለፀ ከም ህወሓት እቲ ምርጫ ኣብ ትግራይ ክካየድን ምድላዋት ክግበር ተወሲኑ ክብሉ ተዛሪቦም:: ውሳነ ገዛኢ ውድብ ድማ ቅዋም መንግስቲ እት ክልል ምኻኑ ፕረዚደንት መንግስቲ ትግራይ ኣብ መግለፂኦም ኣነፂሮም እዮም ክብሉ ኣይተ ኣማኑኤል ገሊፆም:: ኣብዚ ሐዚ እዋን ብወገን ቤት ምኽሪ ፌዴሬሽን ናይ መወዳእታ ውሳነ ስለዘይተውሃቦ ኣዋጅ ምውፃእ ይኹን ስራሕ ምልዕዓል ብግልፂ ክጅመር ኣይክእልን ኢሎም:: ካብ ኩሉ ንላዕሊ ግና እቲ ምርጫ ንክካየድ ብወገን ክልል ትግራይ ፖለቲካዊ ውሳነ ተዋሂብሉ እዩ ክብሉ ሓቢሮም:: ህወሓት ዝወሰኖ ውሳነ ዝትግበር እምበር ንዘረባ ጥራሕ ተባሂሉ ኣይኮነን ዝበሉ ኣይተ ኣማኑኤል ህዝብና ዝተቓለሰሉ መሰሉ ክጥቀም ንምግባር እዩ ኢሎም:: ምስቶም ውድባት እውን ብሓባር ክንሰርሕ ኢና ክብሉ ገሊፆም:: ምሉእ ትሕዝቶ ኣብዚ ምስማዕ ይክኣል:: No media source currently available


አዲስ አበባ: ኣብ መደበር ፖሊስ ልደታ 66 ሰባት ቫይረስ ኮሮና ከም ዝተረኽቦም ይግለጽ'ሎ

ኣብ ኣዲስ ኣበባ ኣብ መደበር ፖሊስ ልደታ ፥ ኣብ ዝርከብ ግዚያዊ መጽንሒ ተጠርጠርቲ፥ 66 ሰባት ቫይረስ ኮሮና ከም ዝተረኽቦም ይግለጽ ኣሎ ። ኣብ ኣብያተ ማእሰርቲ ግን ብዝካየድ ዘሎ ልዑል ጥንቃቐ እቲ ቫይረስ ዝተረኸቦ እሱር ከምዘየለ ጠቕላሊ ዓቃቢት ሕጊ ኣዳነች ኣበበ ንመሓውራት ዜና ውሽጢ ሃገር ኣፍሊጣ`ላ። ሚንስትሪ ጥዕና ኢትዮጵያ ብወገኑ ኣብ ቤት-ማእሰርቲ ዝርከቡ እሱራት ቫይረስ ኮሮና ተረኺብዎም ዝብል ወረ ሓሶት ምዃኑ ኣፍሊጡ`ሎ። ኣብ ኩሉ ኣብያት ማእሰርቲ ንዝርከቡ እሱራት ንምሕላው ልዑል ጥንቃቐ ከም ዝግበር ዝሓበረት ጠቕላሊት ዓቃቢ ሕጊ ብወገና፥ ኣብ ኩሉ መደበራት ፖሊስ`ውን ተመሳሳሊ ጥንቃቐ ክግበር ኣተሓሳሲባ'ላ። ሚንስትሪ ጥዕና ኢትዮጵያ ኣቐድም ኣቢሉ ነቲ እሱራት ብቫይረስ ኮሮና ተታሒዞም ዝብል ወረ ኣሉታዊ መልሲ ሂብሉ ኔሩ'ዩ።


ኣስመራ: ዕላል ምስ ካብ ኮቪድ-19 ዝሓወየ ኤርትራዊ ዜጋ

ኣቶ ሙሴ ቴድሮስ(ዓረቦ) ኣብ ዓዲ እንግሊዝ ዝነበር ኤርትራዊ’ዩ። ኣብ ወርሒ መጋቢት ንዕረፍቲ ናብ ኤርትራ ኣብ ዝመጽኣሉ እዋን ኣብ መወሽቢ ድሕሪ ምእታዉ ብዝተገብረሉ መርመራ ብቫይረስ ኮሮና ከምዝተለኽፈ ተረጋጊጹ።ኣብ ሆስፒታል ኣትዩ ድሕሪ ዝተገብረሉ ሕክምናዊ ሓገዝን ምክትታልን ከኣ ካብ’ቲ ሕማም ሓውዩ ኣብ ጽቡቕ ኩነታት ከምዝረከብ ንድምጺ ኣሜሪካ ብስልኪ ሓቢሩ’ሎ ። ምስ ሙሴ ዝተኻየደ ዕላል ኣብዚ ምስማዕ ይክኣል ። No media source currently available


ሕብረት ኤርትራውያን ንምምካት ለበዳ ኮረና ቫይረስ" ኣብ ክልል ትግራይ ንዝርከቡ ኤርትራውያን ስደተኛታት ሓገዝ ሂቦም

"ሕብረት ኤርትራውያን ንምምካት ለበዳ ኮረና ቫይረስ" ካብ መላእ ዓለም ዘተኣኽኸብዎ ልዕሊ 2.7 ሚልዮን ኣብ ክልል ትግራይ መዓስከር ስደተኛታት ንዝርከቡ ኤርትራውያን ሓገዝ ሂቦም:: እቲ ሓገዝ መግብን ናውቲ ፅርየትን ኮይኑ ሕዱር ሕማም ንዘለዎምን ዓቕሚ ዘይብሎም ስደተኛታትን ዝወሃብ እዩ:: ኣብ መዓስከር ስደተኛታት ሕፃፅ ዝነብር ኣይተ ኣስመላሽ ግርማይ ኣብ ዓንዲ ሕቑኡ ፀገም ጥዕና ከምዘለዎ ይዛረብ:: ኣብዚ ሐዚ እዋን ብዘሎ ቫይረስ ኮሮና ዝተፍላለዩ ትካላት ኣብ ዝተዓፀውሉ እዋን ኣብ ፀገም ንርከብ ይብል:: "ሕብረት ኤርትራውያን ንምምካት ለበዳ ኮረና ቫይረስ" ገንዘብ ኣተኣኻኺቦም ዝገበርዎ ሓገዝ ነቲ ፀገም ኣብ ምቅላል ልዑል ግደ ኣለዎ ክብል ተዛሪቡ "በዚ ድማ ቐፃሊ ተስፋ ክህለወና ዝገብር እዩ" ኢሉ ኣይተ ሙሉጌታ የማነ ዝተብሃለ ካሊእ ነባሪ መዓስከር ስደተኛያት ሕፃፅ ብወገኑ: ብምኽንያት ቫይረስ ኮረና ኣብ መዓስከር ዝነብሩ ስደተኛታት ዘለዎም ፀገም ንምፍታሕ ኣብ ወፃኢ ብዝነብሩ ኤርትራውያን ዝግበር ዘሎ ምንቅስቓስ ዝምስገን እዩ ኢሉ:: ኣብ ኣርባዕተ መዓስከር ስደተኛታት ይካየድ ንዘሎ ሓገዝ የተሓባብር ዘሎ ኣይተ ተስፍኦም ገብረመድህን:: እቲ ሓገዝ ምግቢን ናውቲ ፅርየትን ኮይኑ ኣብ መዓስከራት ሕፃፅ: ሽመልባ: ዓዲሓርሽን ማይ ዓይንንን ዝርከቡ ልዕሊ 2160 ጉድኣት ኣካል ሕዱርሕማም ንዘለዎም ስደተኛታት ምኻኑ ተዛሪቡ:: ምሉእ ትሕዝቶ ኣብዚ ምስማዕ ይክኣል:: No media source currently available


ሃዋሳ:ፍቼጫምባላላ ብሰንኪ ቫይረስ ኮሮና ንዘገም ዝተቓልዑ ነበርቲ ብምሕጋዝ ይኽበር ከምዘሎ ተገሊጹ

ኣብ ኢትዮጵያ ከባቢ ሲዳማ ኣብ ኣደባባይ ጉዱማሌ ብድሙቕ ይኽበር ዝነበረ ናይ ፍቼጫምባላላ በዓል ብሰንኪ ኮሮናቫይረስ ንፀገም ዝተቓልዑ ነበርቲ ወረዳታት ሲዳማን ከተማ ሃዋሳን ብምሕጋዝ ይኽበር ከምዘሎ ዝበፅሐና ዜና ሓቢሩ። ናይዚ ዓመት በዓል ህዝቢ ኣብ መንበሪ ገዛ ከኽበር ዓበይቲ ዓዲ ሲዳማ ምውሳኖም ምስትውዓሎምን ሓላፍነቶምን ዘመስከርሉ ምዃኑ ዝገለፁ ኣማሓዳሪ ሲዳማ ኣቶ ደስታ ለዳሞ ኣብዘሕለፉዎ ናይ እንኳዕ ኣብፀሐኩም መልእኽቲ ብዝለዓለ ጥንቃቐከኽብሩዎ ኣተሓሳሲቦም። ቀዳማይ ሚንስትር ኢትዮጵያ ዶክተር ኣብይ ኣሕመድ ብወገኖም ዓበይቲ ዓዲ ሲዳማ ዓለም እትርከበሉ ኩነታት ብምርዳእ እቲ በዓል በብገዝኡ ክኽበር ዘሕለፉዎ እዋናዊ መልእኽቲ ንሃገሮምን ህዝቦምን ሓላፍነት ዝስምዖም ልዕሊ ኩሉ ንህይወት ሰብ ዝግደሱ ምዃኖም ዘርኣየ ብምዃኑ ኣድናቖቶም ገሊፆም ኣለው።


ኣብ ኢትዮጵያ ቁጽሪ ብቫይረስ ኮሮና ዝተታሕዙ ሰባት 389 ምምዝጋቡ ተገሊጹ

ኣብ ኢትዮጵያ ኣብ ውሽጢ 24 ሰዓታት ኣብ ልዕሊ 3,460 ሰባት ብዝተገብረ ምርመራ 24 ሰባት ቫይረስኮሮና ከምዝተረኸቦም ሚንስትር ጥዕና እታ ሃገር ኣፍሊጠን።እቲ ቫይረስ ዝተረኸቦም ሰባት ካብ ክሊ ዕድመ ኣርባዕተ ዓመት ክሳብ 57 ዓመት ዝርከቡ ምዃኖም ተሓቢሩ’ሎ። ኣብ ኢትዮጵያ ብዝሒ እቲ ቫይረስ ዝተረኸቦም ሰባት 389 በፂሑ ኣሎ። እቲ ቫይረስ ዝተረኸቦም 9 ኣብ ኣዲስ ኣበባ፣ 8 ኣብ ክልል ኣምሓራን 7 ድማ ኣብ ክልል ትግራይን እዮም።ካብቶም ዝተለኸፉ 12 ናይ ወፃኢ ሃገር ጉዕዞ ታሪኽ ዘለዎም ምዃኖም ተሓቢሩ ኣሎ።


‘ምዕባለ ጉዳይ ግድብ ዓብዪ ህዳሴ ኢትዮጵያ፣ ብቀረባ ይከታተልዎ ከምዘለው’ ዋና ጸሓፊ ሕ/ሃ ኣንቶንዮ ጉተረዝ ሓቢሮም። ኢትዮጵያ፣ ግብጺን ሱዳንን ዛጊት ኣብ ዘካየደኦ ልዝብ ዝተመዝገበ ስዳሮ ከምዝፈልጡ ዘዘኻኸሩ እቶም ዋና ጸሓፊ፣ እቶም ዘይተፈትሑ ኣፈላላያት ብሰላማዊ ኣገባብ ንከደቅሳን ንሓባራዊ ረብሓ ክተግሃን አተባቢዖም። ቅድሚ ሓሙሽተ ዓመታት ኣብ ልዕሊ ግድብ ህዳሴ ዝተኸተመ ስምምዕ መትከላት ብምጉላሕ፣ ኣብ ሓባራዊ ምርድዳእ፣ ሓባራዊ ረብሓ፣ ሰናይ ድልየት፣ ኩሉ ተረባሒ ዝገብርን ንዓለምለኸ ሕግታት ዝተመርኮሰን ከምዝኾነ ኣትሪሮም ገሊጾም። ብመሰረት’ዞም መትከላት’ዚኦም፣ ናብ ምቹእ ስምምዕነት ንክብጻሕ እውን ዋና ጸሓፊ ሕ/ሃ አንቶንዮ ጉተረዝ ኣተባቢዖም።


ኢትዮጵያ ኣብ ዝሓለፈ 24 ሰዓታት 14 ሰባት ብቫይረስ ኮሮና ዝተታሕዙ ሰባት ምምዝጋቦም ተገሊጹ

ኣብ ኢትዮጵያ ኣብ’ዘን ዝሓለፋ 24 ሰዓታት መርመራታት ላብራቶሪ ካብ ዝተገብረሎም 3,271 ሰባት 14 ሰባት ቫይረስ ኮሮና ዝተረኸቦም ኮይኖም ኣለው። እቶም ሰባት ዕድሚኦም ካብ 9 ክሳብ 68 ዓመት ከምዝኾኖምን፣ 14 ደቂ ተባዕትዮ አተን 3 ድማ ደቂ ኣንስትዮ እየን።ትሸዓተ ኣብ አዲስ አበባ ፣ 1 ካብ ትግራይ፣ 1 ካብ ኦሮምያ፣ 3 ካብ ክልል ሶማሌ እዮም። እቶም ሽዱሽተ ናብ ወጻኢ ሃገራት ዝተመልሱ፣ እቶም ሸውዓተ ድማ ቫይረስ ኮሮና ምስ ዝሓዞ ሰብ ዝተራኸቡ ከምዝኾኑ’ውን ዝመጸና ዜና ጠቂሱ። እዚ ከም’ዚ’ሉ ከሎ፣ ኣብ ኢትዮጵያ መዓልታዊ ብቫይረስ ኮሮና ብዝሒ ዝታሓዙ ሰባት ናብ ክልተ ኣሃዝ ካብ ዝሰግር ሰሙናት ተቆጺሩ ኣሎ። ነዚ ኣመልኪታ ርእይቶ ዝሃበት ወሃቢት ቃል ቤት ጽሕፈት ቀ/ሚ ዝኾነት ቢል ለኔ ስዩም ‘ትማሊ ብበዝሒ ዝተለኸፉ ሰባት ከምዝተመዝገቡን፣ ሕብረተ ሰብ ካብ’ዚ ለውጢ’ዚ ክማሃርን ክጥንቀቅን ከምዝግባእ’ ኣተሓሳሲባ።


ወደብ ጅቡቲ ንኢትዮጵያ ዝህቦ ዝነበረ ኣገልግሎት ደው ከምዝበለ ተገሊጹ

ኣብ መንጎ ካብ ኢትዮጵያ ዝወፅእን ናብ ኢትዮጵያ ዝኣትውን ኣቑሑት ዘመላልሱ ዘወርቲ መኪናን ሓይልታት ፀጥታ ጅቡቲን ብሰንኪ ዝተላዕለ ምስሕሓብ ኣገልግሎት መጎዓዚያደው ከምዝበለ ማሕበራት ሰብ ንብረት መጎዓዚያ ኢትዮጵያ ገሊፆም። እቲ ብዝተፈጥረ ምስሕሓብ ኣብ ልዕሊ ሓደ ኢትዮጵያዊ ዘዋሪ መኪና ጉድኣት ከምዝወረደ ወኪል ናይቲ ማሕበር ሓቢሮም። ኣብ ጅቡቲ ናይቲ ማሕበር ተወካሊ ንድምጺኣሜሪካ ኣብ ዝሃቡዎ ቃል ኣብ ተርሚናል ወደብ ጅቡቲ ምፅባባት ስለዝተፈጥረ ኢትዮጵያዊያን ዘወርቲ መኪና ቅሬታ ኣብዘቕረብሉ እዋን ምስ ሓይልታት ፀጥታ ጅቡቲ ብዝተፈጥረ ዘይምርድዳእ ኣብ ልዕሊ ሓደ ኢትዮጵያዊያ ዘዋሪ መኪና ጉድኣት ወሪዱ ኣሎ ኢሎም። እቶም ዘወርቲ መኪና ነዚ ብምቅዋም ኣድማ ብምግባር ናብ ወፃኢ ዝልኣኽ ዝፀዓና መካይን ጠጠው ኢለን ከምዝርከባን ኣብ ልዕሊ እቲ ዘዋሪ ጉድኣት ዘውረደ ኣባል ፀጥታ ጅቡቲ እውን ኣብ ትሕቲ ቀይዲ ምውዓሉ ሓበሬታ ከምዝለዎምን እቶም ተወካሊ ሓቢሮም። ኢትዮጵያዊያን ዘወርቲ መካይን ኣብ ወደብ ጅቡቲ ኣቑሕት ንምፅዓንን ንምርጋፍን ብዙሕ ገልታዕታዕ ከምዝወርዶም እውን ወሲኾም ሓቢሮም። ካብ ትማሊ ጀሚሩ ንውሽጢ ሃገር ዝውዕል ቀረብ ዝፀዓና መካይን ጠጠው ምባለን ሰበስልጣን መንግስቲ ኢትዮጵያ ነቲ ፀገም ንምፍታሕ ምስ ሰበስልጣን ጅቡቲ ምዝርራቦም ገሊፆም ኣለው።ኣብቲ ዝርርብ ኢትዮጵያዊያን ዘወርቲ መኪና ብወኪሎም ኣቢሎም ምስታፎም ዝገለፁ ኣብጅቡቲ ወኪል ማሕበር ወነንቲ መጎዓዚያ ኢትዮጵያ ኣቶ ሙሉቀን ብርሃኑ ዝተቛረፀ ኣገልግሎት መጎዓዚያ ስርሑ ክጅምር እዩ ኢሎም።


ኣብ ከተማ መቐለ ማሕበራዊ ምፍንታት ንምትግባር ኣብ ዝንቀሳቀሱ ፖሊስን መንእሰያት ዘጋጠመ ጎንጺ 1 መንእሰይ ምሟቱ ተሓቢሩ

ኣብ ክልል ትግራይ ከተማ መቐለ 05 ተባሂሉ ኣብ ዝፍለጥ ከባቢ ተኣኪቦም ዝነብሩ መናእሰይ ንምክልኻል ቫይረስ ኮረና ብምባል ንምብታን ኣብ ዝተገበረ ምንቅስቓስ ጎንፂ ተላዒሉ ሓደ መንእሰይ ብፖሊስ ምቕታሉ ተሓቢሩ’ሎ:: ድምፂ ኣሜሪካ ዘዘራረቦም ናይ ዓይኒመሰኻኽር ህይወት እቲ መንእሰይ ምስሓለፈ ብዝተፈጠረ ጎነፂ ኣብ ልዕሊ ካል ኦት ክልተ መናእሰይ ጉድኣት ከምዝበጽሐ ገሊጾም:: ኣብዚ ጉዳይ ካብ ቤትፅሕፈት ፖሊስ ይኹን ካልኦት ዝምልከቶም መንግስታዊ ኣብያተ ዕዮ እቲ ከተማ ተወሳኺ ሓበሬታ ንምርካብ ዝገበርናዮ ተደጋጋሚ ፃዕሪ ኣይሰመረን:: ምሉእ ትሕዝቶ ጸብጻብ ኣብዚ ምስማዕ ይክኣል :: No media source currently available


ኤርትራ: መርመራ  ቫይረስ ኮሮና ተጀሚሩ

ኣብ ኤርትራ ዝርግሐ ቫይረስ ኮሮና ንምፍላጥን ምሉእ ስእሊ ንምርካብን ዝዓለመ መስርሕ መርመራ ትማሊ ሰንበት ብ17 ግንቦት ኣብ ኣስመራ ተጀሚሩ።እዚ መርመራ በብመድረኹ ኣብ ዝተፈላለዩ ከባቢታት ኤርትራ ከምዝቕጽል ዝሓበረ ላዕለዋይ ሓይሊ ዕማም ምክልኻል ሕማም ኮሮና፡ዝቕጽሉ መርመራታት ብውጽኢት ናይ 1ይ መድረኽን ካልኦት ዓለማውን ከባብያውን ክስተታት ከምዝድረኽ ኣፍሊጡ’ሎ።  ምሉእ ትሕዝቶ ጸብጻብ ኣብዚ ምስማዕ ይክኣል ። No media source currently available


ዋና ጸሓፊ ሕ/ሃ ኣንቶኒ ጉተረስ ሃገራት ኣብ ምምካት ቫይረስ ኮሮና ስነ ኣእምሮ ዜጋታት ኣብ ግምት ከእትው ጸዊዖም

ኣብ ልዕሊ ሚልዮናት ብሰንኪ ቫይረስ ኮሮና ንዝመጸ ፍርሂ፣ ብሕታዊነት፣ ቁጠባዊ ማህሰይቲን ስቃይን ዝስዓበ ስነ አእምሮኣዊ ጭንቀት ንምሕካም ኣገልግሎት ጥዕና ንክዝርጋሕ ሕ/ሃ ጸዊዑ። ብሕ/ሃ ዝተነደፈ ‘ኮቪድ 19ን አድላይነት ክንክን ኣእምሮን’ ዝብል ሰነድ ብዋና ጸሓፊ ሕ/ሃ ዝተገለጸን ኮሮና ቫይረስ ኣብ ልዕሊ ህዝብታት ንዘስዐቦ ጸገም ዘጉለሀን እዩ። ብመሰረት ዝተካየደ መጽናዕቲ፣ ኣብ ቻይና 60 %፣ ኣብ ኢራንን ኣሜሪካን 45% ጭንቀት ኣብ ሰባት ከምዝተኸሰተ ኣረጋጊጹ ኣሎ። ኣብ ውድብ ጥዕና ዓለም ንክፍሊ ሕማም ኣእምሮ ትሰርሕ ዲቮራ ከስትል ‘ቅድሚ ሎሚ ብሰንኪ ቁጠባዊ ቅልውላው ተመሳሳሊ ኣእምሮኣዊ ጭንቀት ተፈጢሩ ብዙሓት ሰባት ንርእሰ ቅትለት ከምዝተቃልዑ’ ጠቂሳ። ብመሰረት’ዚ፣ ዋና ጸሓፊ ሕ/ሃ ኣብ ዝዘርግሕዎ ሰነድ ፖሊሲ ‘አብ ኩሎም ሕክምናዊ ተግባር፣ ክንክን ጥዕና ኣእምሮን ስነ ኣእምሮን ንክሕቆፍ’ ዝጽውዕ እዩ ኢላ። ምሉእ ትሕዝቶ ኣብዚ ምስማዕ ይክኣል። No media source currently available


ክልል ትግራይ አድላይ ምክልካል ቫይረስ ኮሮና ብምጥቃም ምርጫ ከካይድ ይክእል'ዩ ተባሂሉ

ኣብ ክልል ትግራይ ኣድላዪ መከላኸሊ መንገዲ ቫይረስ ኮሮና ብምጥቃም ናይ ባዕልና ምርጫ ክነካይድ ኢና ክብሉ ምክትል ምምሕዳር ክልል ትግራይ ዶ/ር ደብረፅዮን ገብረሚካኤል ኣፍሊጦም:: ዶክተር ደብረፅዮን ከምዝገለፅዎ እቲ ምርጫዝካየድ ብሕገመንግስታዊ መንገዲን ቦርድ ምርጫ ዝሳተፈሉ እዩ ኢሎም:: ንሶም ወሲኾም ብደረጃ ፌደራል ድማ ኩሉ ዝምልከቶ ኣካል ዘሳተፈ ብዛዕባ ቐፃሊ እታ ሃገር ዝመርሕ መንግስትን ምርጫን ሃገራዊ መድረኽ ዘት ክዳለው ይግባእ ክብሉ ተዛሪቦም:: እቶም ምክትል ምምሕዳር ክልል ትግራይ ኣብ እዋናዊ ጉዳይ ጠሚቱ ንማዕኸናት ዜና እቲ ክልል ንዝሃብዎ መግለጺ ኣብዚ ምስማዕ ይክኣል :: No media source currently available


ሱዳን ንምምላእ ግድብ ህዳሴ ብዝምልከት ብኢትዮጵያ ዝቐረበ ሓሳብ ነጺጋቶ

ሱዳን ንናይ ኢትዮጵያ ግድብ ህዳሴ ምምላእ ማይ ብዝምልከት ኢትዮጵያ ንዘቕረረበቶ ሓሳብ ነጺጋቶ። ብዛዕባ’ቲ ፕሮጀክት ብዝምልከት ብኣሜሪካ ዝምራሕ ልዝብ ክትቅጽል ከምትደልይ’ውን ወሲኻ ሓቢራ’ላ። ብመሰረት’ቲ ትማሊ ዝወጸ መግለጺ ቀዳማይ ሚኒስትር ሱዳን ዓብደላ ሓምዶክ ናብ ናይ ኢትዮጵያ መዘነኦም ቀዳማይ ሚንስትር ኣብይ ኣሕመድ ዝተላእከ ደብዳበ ብዛዕባ ፈላማይ ምምላእ’ቲ ግድብ ብአዲስ አበባ ንዝቀረበ ሓሳብ ሃገሮም ከምዘይትቅበሎ ገሊጾም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ: ኣብ ልዕሊ 2,650 ሰባት ዝተኻየደ መርመራ ቫይረስ ኮሮና ክልተ ሰባት'ቲ ቫይረስ ከምዝተረኽቦም ተገሊጹ

ኣብ ኢትዮጵያ ኣብ ዝሓለፈ 24 ሰዓታት ክልተ ሓደሽቲ ብቫይረስ ኮሮና ዝተታሕዙ ሰባት ከምዝተረኽቡ ሚንስትሪ ጥዕና'ታ ሃገር ኣፍሊጡ። ኣብ ውሽጢ 24 ሰዓታት ኣብ ልዕሊ 2,650 ሰባት ኣብ ዝተኻየደ ምርመራ ክልተ ሰባት እቲ ቫይረስ ከምዝትረኽቦም ተገሊጹ'ሎ። ኣብዚ ሕጂ እዋን ኣብ ኢትዮጵያ ቁጽሪ በቲ ቫይረስ ዝተታሕዙ ሰባት 263 ምብጽሑ ተሓቢሩ'ሎ።


ሃገራዊ ማሕበር ወለንታዊ ልግሲ ደም ኤርትራ ውሕስነት ቀረብ ደም ኣብ ምውሓስ ተርኡ የበርክት

ሃገራዊ ባንክ ደም ኤርትራ ኣብ ኮለጃት፡ኣብያተ ትምህርትን ትካላትን እናወፈረ ዝእክቦ ዝነበረ ደም ብምክንያት ለበዳ ቫይረስ ኮሮና ደው ብምባሉ፡ቀረብ ደም ንምምላእ ማሕበር ወለንታውያን ለገስቲ ደም እጃሙ የበርክት ከምዘሎ ኣወሃሃዲ ክፍሊ ውዳበን ልግሲ ደምን ናይቲ ማሕበር መንእሰይ ገ/ዮናስ ንቪኦኤ ተዛሪቡ።  ብማሕበር ለገስቲ ደም ተማእኪሎም ዝመጹ ለገስት ብወገኖም ብዝትካእ ደም ዘይትትካእ ሂወት ንምድሓን ደም ብምልጋሶም ፍሉይ ውሽጣዊ ዕግበት ከምዝፈጠረሎም ተዛሪቦም። ምሉእ ትሕዝቶ ኣብዚ ምስማዕ ይክኣል። No media source currently available


'መንግስቲ ሃገራዊ ምርጫ ክናዋሕ ዘቕረቦ ሓሳባት ኮነ መፍትሒ ዘናድየሉ መንገዲ ቕኑዕ ኣይኮነን'ምትእኽኻብ ንሕብረ-ብሄር ዲሞክራሲያዊ ፈደራሊሲት

ብሰንኪ ቫይረስ ኮሮና ኣብ ኢትዮጵያ ሃገራዊ ምርጫ ምክያድ ከምዘይክኣል ድሕሪ ምውሳኑ ፍታሕ ኣቕሪበ`ለኹ ዝበለ ምትእኽኻብ ንሕብረ-ብሄር ዲሞክራሲያዊ ፈደራሊሲት ዝተሰምየ ሕብረት ዛጊት መንግስቲ ዘቕረቦ አርባዕተ አማራጺ ሓሳባት ኮነ ናብ መፍትሒ ዝኽየደሉ ዘሎ መንገዲ :ትርጉም ሕግን ኣገባብን ኣይኮነን፥ እቲ መፍትሒ ፖሎቲካዊ ፍታሕ ጥራይ'ዩ ክብል ገሊጹ`ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ:ዕድል ኣብ መዝነት ዘሎ መንግስቲ ዝውስን ሕገ-መንግስታዊ ትርጉም ጀሚራ

ኢትዮጵያ ሕጂ ኣብ መዝነት ዘሎ መንግስቲ ድሕሪ ወርሒ መስከረም ዝህልዎ ዕድል ዝውስን ሕገ-መንግስታዊ ትርጉም ጀሚራ`ላ። ሃገራዊ ቦርድ ምርጫ ኣብ እዋን ለበዳ ሕማም ቫይረስ ኮሮና፥ ምርጫ ከካይድ ከምዘይክእል ብምፍላጥ ነቲ ጉዳይ ናብ ባይቶ ወከልቲ ድሕሪ ምቕራቡ ንሱ ድማ ናብ ቤት-ምኽሪ ፈደረሽን ድሕሪ ምቕራቡ`ዩ ሕጂ ብሕገመንግስታዊ መርማሪ ኣካል ክርኣይ ጀሚሩ`ሎ። ኣብ ውሽጥን ወጻእን ዝርከቡ ኢትዮጵያውያን ሰብ-ሞያ ክጠቕሙ ዝኽእሉ ርእይቶታት ከቕርቡን ህዝቢ`ውን ክፉት ብዝኾነ መስርሕ ክከታተል ጻውዒት ቀሪብሉ`ሎ። እቲ ኣብ ነብስወከፍ ሓሙሽተ ዓመት ዝካየድ ምርጫ ኣብዚ ዓመት`ዚ ክካየድ ዝነበሮ እንተኮነ ብሰንኪ ለበዳ ሕማም ኮሮናቫይረስ ከካይዶ ከምዘይክእል ቦርድ ምርጫ ይገልጽ።


ኣብ ኢትዮጵያ ቁጽሪ ብቫይረስ ኮሮና ዝተታሕዙ ሰባት ናብ 261 ክብ ምባሉ ተገሊጹ

ኣብ ኢትዮጵያ ሎሚ 11 ተወሰኽቲ ብቫይረስ ኮሮና ዝተታሕዙ ሰባት ምምዝጋባ ኣፍሊጣ። እዚ ድማ ንቁጽሪ በቲ ቫይረስ ዝተታሕዙ ሰባት ናብ 261 ክብ ኣቢልዎ’ሎ። ካብቶም ሎሚ ዝተፈልጡ 11 እቶም 8 ኣብ ክልል ዓፋር`ዮም። ኩሎም ድማ ምስ ጅቡቲ ዝተተሓሓዘ ናይ ጉዕዞ ታሪኽ ዘለዎም`ዮም። ኣብ ክልል ዓፋር ካብ ጅቡቲ ንዝመጹ ጽኑዕ ክትትል ይግበር ምህላው ናይቲ ከባቢ ሰበ-ስልጣን ይገልጹ። ብዝተሓሓዝ ዜና ኣብ ሰሜን ሸዋ በቲ ቫይረስ ዝተታሕዘ ካልኣይ ሰብ ከምዝተረኽበ ይግለጽ ኣሎ። እቲ ሰብ መንግስቲ ጅቡቲ ብኣስገዳድ ካብ ዝመለሶም ስደተኛታት ሓደ ምዃኑ ተሓቢሩ`ሎ። እዚ ከምዚ ኢሉ ከሎ ኢትዮጵያ ብሸነኽ ክልል ሶማሌ ዘለዋ ዶባት ምክትታል ክተሐይል ሰበ-ስልጣን ፈደራል ኣተሓሳሲቦም። ብምኽትል ሚንስትር ሰላም ወ/ሮ ፍሬኣለም ሸበባው ዝምራሕ ጉጅለ ኣብ ዶባት ክልል ሶማሌ ዑደት ድሕሪ ምክያድ ኣብቲ ክልል ተወሳኺ ናይ መወሸቢ ቦታታት ክቐውም ኣተሓሳሲቡ`ሎ። ኣብ ክልል ሶማሌ ኮሮናቫይረስ ዝተረኸቦም 22 ሰባት ኩሎም ካብ ጎረባብቲ ሃገራት ዝኣተዉ ምዃኖም`ውን ተፈሊጡ`ሎ። ምስ ኢትዮጵያ ብሸነኽ ክልል ሶማሌ ዝዳወባ ሃገራት ሶማል: ጅቡትን ኬንያን ልዑል መልከፍቲ`ቲ ቫይረስ ዝተራእየን ሃገራት ምዃነን ይፍለጥ።


ኣብ ኤርትራ ብቫይረስ ኮሮና ተታሒዞም ካብ ዝነበሩ 39 ሰባት 38 ምሕዋዮም ተገሊጹ

ኣብ ኤርትራ ብቫይረስ ኮሮና ካብ ዝተታሕዙ 39 ሰባት ብዘይካ ሓደ እቶም 38 ኩሎም ሓውዮም ከምዝወጹ ሚንስትሪ ጥዕና’ታ ሃገር ኣፍሊጡ። ብመሰረት`ቲ ሓበሬታ’ቲ ሚንስትሪ እዚ ዝኸውን ዘሎ ሓንቲ ዜጋ ግቡእ ሕክምናዊ ክንክን ክግበረላ ድሕሪ ምጽናሕ ትማሊ ሰኑይ ሓውያ ናብ ስድራቤታ ድሕሪ ምፍናዋ`ዩ። ብወድብ ጥዕና ዓለም ኣብ ዝሓለፈ ልዕሊ 20 መዓልታት ዝኾነ ሓዲሽ መልከፍቲ ካብ መንጎ ዘይተራእየለን ሃገራት ተባሂላ ዝተጠቕሰት ኤርትራ፥ ሓደ ሕሙም ጥራይ ተሪፉዋ ከምዘሎን በቲ ቫይረስ ዝሞተሰብ ከምዘይብላን ኣፍሊጣ`ላ። ይኹን`ምበር ሚንስትሪ ጥዕና ኤርትራ ኣብ ናይ ትማሊ መግለጺኡ እቲ ሓደጋ ጌና ስለዘይጠቐንጠጠ: እዚ ኣወንታዊ ምዕባለታት ከዛንየና ኣይግባእን ዝብል መልእኽቲ ኣመሓላሊፉ`ሎ- ። ኤርትራ ዝሓለፈ ሰሙን ገለ ልምዓታዊ ዝተባህሉ ኣብያተ ንግዲ ክኽፈቱ ኣፍቂዳ`ያ- እቲ ኣዋጅ ምዕጻው ወይ ኣብ ገዛ ምጽናሕ ግን- ገና ኣየፍኮሰቶን።


ኣብ ክልል ትግራይ ስግኣት ዕስለ ኣምበጣ ምህላው ተገሊጹ

ኣብ ዝሓለፉ ኣዋርሕ ኣብ 22 ወረዳታትን 74 ቁሸታትን ትግራይ ዕስለ ኣምበጣ ኣትዩ ምንባሩ ይፍለጥ። እዚ ብዝተፈላለዩ ኣንፈታት ዝመፅአ ዕስለ ኣምበጣ ከቢድ ጉድኣት ከምዘየስዓበ ኣብ ቢሮ ሕርሻን ገጠር ልምዓትን ክልል ትግራይ ዳይሬክተር ዳይሬክቶሬት ምክልኻልን ምቁፅፃርን ባልዓት ኣይተ መብራህቶን ገብረኪዳን ገሊጾም። ትምበያ ኣይተ መብራህቶም ከምዝሕብሮ ኣብ ቐረባ ግዜ ሰፊሕ ዕስለ ኣምበጣ ከምዝርአ እዩ። ዝተኻየደ ቃለ መጠይቕ ኣብዚ ምስማዕ ይክኣል ። No media source currently available


ኣብ ክልል ትግራይ ቁጽሪ ብቫይረስ ኮሮና ዝተታሕዙ ሰባት 6 ምብጽሑ ተገሊጹ

ኣብ ክልል ትግራይ ቁጽሪ ብቫይረስ ኮረና ዝተትሓዙ ሰባት ሽዱሽተ ምብጽሖም ቢሮ ሓለዋ ጥዕና እቲ ክልል ኣፍሊጡ:: እቲ ቤት ጽሕፈት ብተወሳኺ ኩሎም በቲ ቫይረስ ዝተትሓዙ ሰባት ካብ ጅቡቲ ዝመፁ ምዃኖም ሓቢሩ'ሎ:: ትማሊ በቲ ቫይረስ ከምዝተትሓዙ ዝተረጋገፀ ክልተ ሰባት ኮይኖም ኣብ መወሸቢ ማእኸል ዝፀንሑ እዮም:: ካብ ጅቡቲ ዝመፁ ዘወርቲ መኪናን ሓገዝቶምን ንምክልኻል እቲ ቫይረስ ተባሂሉ ቅድሚ ናብ ከተማ መቐለ ምእታዎም ክውሸቡ ይግበር ኣሎ:: እቲ ቫይረስ ናብቲ ክልል ቅድሚ ምእታው እቶም ዘወርትን ሓገዝቶምን ንብረቶም ኣራጊፎም ይውሸቡ ምንባሮም ይፍለጥ:: ምሉእ ትሕዝቶ ኣብዚ ምስማዕ ይክኣል :: No media source currently available


ተቓወምቲ ፓርቲታት ኢትዮጵያ ንሃገራዊ ምርጫ ብዝምልከት ነናቶም ሓሳባት ይህቡ ኣለው። ዜጋታት ኢትዮጵያ ንማሕበራዊ ፍትሒ(ኢዜማ) ነቲ ሃገራዊ ምርጫ ምንዋሕ ዝብል ዝተፈልየ ሓሳብ ኣቅሪቡ’ሎ። ብዶ/ር ኣረጋዊ ዝምራሕ ናይ ትግራይ ዲሞክራሲያዊ ፓርቲ ብወገኑ ብመንግስቲ ንዝቀረበ አማራጺ ከምዝቅበልን እቲ ምርጫ ክናዋሕ ኣለዎ ኢሉ ከምዝኣምንን ህውሓት ኣብ ክልል ትግራይ ከካይዶ’የ ንዝበሎ ምርጫ ድማ ካብ ሕጊ ወጻኢ’ዩ ብምባል ኮኑንዎ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ኤርትራ ልምዓታዊ ኣገልግሎት ዝህባ ትካላት ካብ ሎሚ 8 ግንቦት ጀሚረን ክኽፈታ ጨንፈር ሕግን ስርዓትን ዞባ ማእከል ኣፍሊጡ'ሎ። እተን ትካላት፡ ድኳናት መለዋወጢ ኣቑሕትን፡ ሻምብቆታት ማይን ከምኡ'ውን ንመካይንን ብሽክለታን ዝምልከታ'የን። ብኻልእ ዜና ፥ውድብ ጥዕና ዓለም፡ ኤርትራ ሓዲሽ መልከፍቲ ቫይረስ ኮሮና ካብ ዘይተራእየን 5 ሃገራት ኣፍሪቃ ሓንቲ ምዃና ኣፍሊጡ። ኤርትራ ንዝሓለፈ 20 መዓልታት ሓዲሽ መልከፍቲ ኣይመዝገበትን። ኣብ ኤርትራ ካብ መንጎ ዝተታሕዙ 39 ሰባት፡ እቶም 37 ሓውዮም ንገዝኦም ከምዝተፋነዉ ሚንስትሪ ጥዕና ኤርትራ ኣፍሊጡ'ዩ። ምሉእ ትሕዝቶ ኣብዚ ምስማዕ ይክኣል። No media source currently available


ክልል ትግራይ: ቫይረስ ኮሮና ምስ ዝተረኽቦም 4 ሰባት ርክብ ዝነበሮም 56 ሰባት ናብ መወሸቢ ማእከል ምውሳዶም ተገሊጹ

ኣብ ክልል ትግራይ ትማሊ ኮረና ቫይረስ ምስ ዝተረኸቦም ኣርባዕተ ሰባት ናይ ቐረባ ርክብ ዝነበሮም 56 ሰባት ተፈልዮም ናብ መወሸቢ ማእኸል ክኣትዉ ከምዝተገበረ ቢሮ ሓለዋ ጥዕና እቲ ክልል ኣፍሊጡ:: ካብ ጅቡቲ ናብ መቐለ ዝመፁ እዞም ኣርባዕተ ሰባት በቲ ቫይረስ ምትሓዞም ቅድሚ ምፍላጡ ካብ መወሸቢ ማእኸል እናወፁ ምስ ሰባት ርክብ ከምዝነበሮም ተፈሊጡ:: ሓላፊ ቢሮ ሓለዋ ጥዕና ክልል ትግራይ ዶክተር ሓጎስ ጎደፋይ ንድምፂ ኣሜሪካ ከምዝገለፅዎ እቶም እቲ ቫይረስ ዝተረኾቦም ሰባት ዝኾነ ዓይነት ምልክት ዘርኣዩ ኣይኮኑን ኢሎም:: No media source currently available  ኣብ መወሸቢ ማእኸላት ዝተርኣየ ክፍተት ንምፍታሕ ይስራሕ ምህላውን ካብ ትማሊ ጀሚሩ ድማ ጥቡቕ ክትትል ይግበር ኣሎ ኢሎም:: ብዛዕባ በቲ ቫይረስ ዝተትሓዙ ሰባትን ምስኦም ርክብ ዝነበሮም ሰባት ኩነታትን ካልኦተ ተተሓሓዚ ጉዳያት ብዝምልከት ዝተዳለወ ጸብጻብ ኣብዚ ምስማዕ ይክኣል:: No media source currently available


መግለጺ ቀ/ሚ ኣብይ ኣሕመድ ኣብ እዋናዊ ኩነታት ኢትዮጵያ

ቀዳማይ ሚንስትር ኣብይ ኣሕመድ ካብ ሕግን ሕገ መንግስቲን ስርዓትን ወጻኢ ስልጣን ንምጭባጥ ዝፍትኑ ሓይልታት ኣበቲዖም ኣተሓሳሲቦም። መንግስቶም ሃገርን ህዝብን ንምህላው ወሳኒ ስጉምቲ ከምዝወስድ’ውን ኣትሪሮም ኣጠንቂቖም። ቀዳማይ ሚንስትር ኣብይ ኣሕመድ ነዚ ዝበሉ ሎሚ ረፋድ ካብ ቤት ጽሕፈቶም ብቴሌቭዥን ኣብ ህጹጽ ኩነታት ሃገርን ፖለቲካን ዝምልከት ዝሃብዎ መግለጺ’ዩ። ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ኤርትራ:ወለንታውያን መንእሰያት ዓዲ ቐይሕን ሰንዓፈን ንጽጉማት ሓገዝ ኣበርኪቶም

ወለንታውያን መንእሰያት ከተማታት ዓዲ ቐይሕን ሰንዓፈን ሕማም ቫይረስ ኮሮና ንምክልኻልን ካብ ኢድ ናብ ኣፍ ንዝኾኑ ወገናቶም ኣብምሕጋዝን ዓቢ ኣበርክቶ ይገብሩ ከምዘለዉ ድምጺ ኣሜሪካ ብስልኪ ዘዘራረቦም ኣባላት ተዛሪቦም። እቶም ወለንታውያን ካብ ሰብ ጸጋን ትካላትን ነበርቲ ናይ’ተን ከተማታትን ዝረኸብዎ ሓገዝ ንበተኻት ስድራ-ቤታትን ውልቀሰባትን ናይ መግብን ጽሬትን ሃለኽቲ ነገራት ድጋፍ ገይሮም። ክሳብ ሕማም ቫይረስ ኮሮና ካብ ኤርትራ ዝጠፍእ ነዚ ናይ ሓገዝ መደብ ከምዝቕጽልዎ እቶም ወለንታውያን መንእሰያት ተዛሪቦም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ክልል ትግራይ ንፈለማ ግዜ ብቫይረስ ኮሮና ዝተትሓዙ 4 ሰባት ተረኺቦም

ኣብ ክልል ትግራይ ንፈለማ ግዜ ብቫይረሰ ኮሮና ዝተትሓዙ 4 ሰባት ተረኺቦም:: እቶም 4 ሰባት ካብ ጅቡቲ መፂኦም ኣብ መወሸቢ ማእኸል ዝፀንሑ ምዃኖም’ውን ተገሊጹ’ሎ:: ሓላፊ ቢሮ ሓለዋ ጥዕና ክልል ትግራይ ዶክተር ሓጎስ ጎድፋይ ሎሚ ድሕሪ ቐትሪ ንቴሌቪዥን እቲ ክልል ኣብ ዝሃብዎ ሓበሬታ ኣብ ከተማ መቐለ ኣብ ዝርከብ መወሸቢ ማእኸል ተወሺቦም ዝፀንሑ ሰባት ብዝተኻየደ ምርመራ 4 ደቂ ተባዕቲዮ ብቫይረስ ኮረና ከምዝተትሓዙ ሓቢሮም:: እቶም በቲ ቫይረሰ ዝተትሓዙ ሰባት ካብ ጅቡቲ ናብ መቐለ ዝመፅኡ ምዃኖም’ውን ተገሊጹ’ሎ:: እቲ ቫይረስ ከምዝሓዞም ዝተረጋገፀ ሓደ ወዲ 33 ዓመት ዘዋሪ መኪና ብተወሳኺ 28: 25: 24 ዝዕድሚኦም ሰለስተ ሰባት ድማ ሓገዝቲ ዘዋሪ መኪና እዮም:: ዛጊድ ኣብ ክልል ትግራይ ን608 ሰባት ምርመራ ከምዝተኻየደሎም ድማ ሓቢሩ:: ካብቶም ምርመራ ዝተገበረሎም እቶም 268 ሰባት ካብ ጅቡቲ ናብ መቐለ ዝመፁ ኮይኖም እቶም 4 ሰባት ድማ ሎሚ ረቡዕ በቲ ቫይረስ ከምዝተትሓዙ ተረጋጊፁ ኣሎ:: ብተወሳኺ ሚንስትር ሓለዋ ጥዕና ኢትዮጵያ ሎሚ ረቡዕ 25 በቲ ቫይረስ ዝተትሓዙ ሰባት ከምዘለዉ ገሊጹ’ሎ:: ሎሚ ረቡዕ ኣብ ምምሕዳር ከተማ ኣዲስ ኣበባ ብተወሳኺ ድማ ኣብ ክልላት ኦሮምያን ደቡብን በቲ ቫይረስ ዝተትሓዙ ሓደሽቲ ሰባት ከምዘለዉ ሓቢሮም ኣለው:: እቲ ኣብ ክልል ትግራይ ዝተረኸበ ምስ ናይ ሚንስትር ጥዕና ዕለታዊ ፀብፃብ ተኻቲቱ ንምንታይ ዘይተገለፀ ንዝብል ካብ ኣመራርሓ ቢሮ ሓለዋ ጥዕና ክልል ትግራይ መልሲ ንምርካብ ብተደጋጋሚ ዝገበርናዮ ፃዕሪ ኣይሰመረን:: ምሉእ ትሕዝቶ ኣብዚ ምስማዕ ይክኣል :: No media source currently available


ሚንስትሪ ጥዕና ኤርትራ ቁጽሪ ካብ ቫይረስ ኮሮና ዝሓወዩ ዜጋታት 30 ምብጽሑ ሓቢሩ

ሚንስትሪ ጥዕና ኤርትራ፥ ኣርባዕተ ካብ መንጎ`ቶም ኣብ ሆስፒታል ተዓቑቦም ዘድሊ ክንክን ክግበረሎም ዝጸንሑ ሕሙማት ቫይረስ ኮሮና፥ ኣብ ሃገራዊ ላቦራቶሪ ጥዕና ብዝተገብረሎም መርመራ ካብቲ ሕማም ናጻ ኮይኖም ስለ ዝተረኽቡ ፥ትማሊ 5 ግንቦት ነናብ ቤቶም ተፋንዮም ኢሉ። እቲ ሚንስትሪምስቶም ኣቐዲሞም ብተመሳሳሊ ኣገባብ ዝተፋነዉ 26: ካብቲ ሕማም ሓውዮም ዝተፋነዉ ዜጋታት ብጠቕላላ 30 በጺሖም ኣለዉ ይብል ። ኣብ ኤርትራ ክሳብ ሕጂ ብኮሮና ቫይረስ ናይ ዝተለኽፉ ዜጋታት ቁጽሪ 39 ክኸውን ከሎ፥ ገና ዘይሓወዩ- ትሸዓተሰባት ተሪፎም ኣለዉ ።


ፈፃሚ ስራሕ ህወሓት ሃገራዊ ምርጫ ኣብ ዝተመደበሉ ጊዜ እንተዘይተኻይዱ ብደረጃ ክልል ምርጫ ከምዘካይድ ኣፍሊጡ

ኮሚቴ ፈፃሚ ስራሕ ህወሓት ሃገራዊ ምርጫ ኣብ እዋኑ ዘይካየድ እንተኾይኑ ኣብ ክልል ትግራይ ምርጫ ንክካየድ ምድላዋት ክግበሩ ውሳነ ኣሕሊፉ:: እቲ ኮሚቴ ነዚ ዝወሰነ ካብ 23 ክሳብ 25 ሚያዝያ 2012 ዓ.ም ዘካየዶ ኣኼባ ስዒቡ ዘውፀኦ መግለፂ ከምዝሕብሮ ሃገር ካብ ፀገም ንምውፃእ ብምባል ሃገራዊ መድረኽ ክዳለው ፀዊዑ:: ኣብቲ ጉዳይ ውድብ ብልፅግና ኣብ ዝሃቦ መልሲ ምርጫ ብደረጃ ክልል ምክያድ ዘይሕገመንግስታዊ እዩ ኢሉ:: ምርጫ ቦርድ ብወገኑ ኣብ ኢትዮጵያ ኣብ ዝኾነ ከባቢ ዝካየድ ምርጫ ናይ ምምራሕን ምፍፃምን ስልጣን ዝተውሃቦ ነቲ ቦርድ ጥራሕ እዩ ብምባል ገሊፁ:: ኮሚቴ ፈፃሚ ስራሕ ህወሓት ንሰለስተ መዓልቲ ኣብ ዘካየዶ ኣኼባ ኣብ ክልላውን ሃገራውን ጉዳያት ከምዝዘተየ ኣብ ዘውፀኦ መግለጺ ኣፍሊጡ:: ብውድብ ብልፅግና ሕገ መንግስቲዊ ስርዓት ናይ ምፍራስ ወፍሪ ኣብ መወዳእታ ብርኪ በፂሑ ኣሎ ዝበለ እቲ መግለፂ እዚ ዛዕባ ኣብቲ ኣኼባ ልዑል ጠመተ ተዋሂብሉ እዩ ኢሉ:: እቲ ኮሚቴ ኣብ መግለፂኡ ሕዚ ብመንግስቲ ፌደራል ኢትዮጵያ ዝግበር ዘሎ ምርጫ ናይ ምንዋሕ ኣከያይዳ ኣይቕበሎን ኢሉ:: "ውድብ ብልፅግና ካብ ፈለምኡ እውን ምርጫ ንምክያድ ድሌት ስለዘይነበሮ፣ ለበዳ ቫይረስ ኮሮና ከም ፅቡቕ ኣጋጣሚ ብምውሳድ ብሓደ ውልቀመላኺ ዝምራሕ ስርዓት ንምትካል ካብ ሕገ መንግስቲ ወፃእ ዕድመ ስልጣኑ ንምንዋሕ ዝተጀመረ ፃዕሪ ኣሓይሉሩ ቀፂልሉ ኣሎ" ክብል ህወሓት ኣብ መግለፂኡ ከሲሱ:: ኣብቲ መግለፂ ህወሓት ኣብ ቀረባ መዓልታት ኣብ ጉዳይ ምርጫ መፍትሒ ሓሳባት ንምቕራብ ተባሂሉ ብመንግስቲ ፌደራል አዳላውነት ዝተኻየደ ዘተ እኹል ምድላው ዘይተገበረሉን ግልፅነት ዘይነበሮን እዩ ኢሉ:: እቲ መድረኽ "ቀዳማይ ሚንስትር እዛ ሃገር ካብ ሕጊ ወፃኢ ኣብ ስልጣን ንምቕፃል ዘለዎም ግልፂ ድሌት ዘርአይሉ መድረኽ ኮይኑ" ክብል ገሊጹ:: እቲ መግለፂ: ሕገ መንግስታዊ ስርዓት ሃገር ብዝፈቕዶ ኩሎም ፖለቲካዊ ውድባት ብናይ በዓል ዋናነት መንፈስ ዝሳተፍሉ ምርጫ ንምስላጥ ዘኽእል ሃገራዊ መድረኽ ክከየድ ፃውዒት ኣቕሪቡ እዩ:: ብመሰረት ፈደራላዊ ሕገ-መንግስቲ ኢትዮጵያ ድማ እቲ ምርጫ ንለበዳ ኮሮናቫይረስ ኣብ ግምት ብዘእተወ መንገዲ ኣብ ግዚኡ ክካየድ ኮሚቴ ፈጻሚ ስራሕ ህወሓት ፀዊዑ። እዚ እንተዘይኮይኑ ግና: ብክልል ደረጃ ምርጫ ኣብ እዋኑ ንምክያድ ምድላዋት ከምዝጅምር ኣፍሊጡ። ህወሓት ኣብ መግለፂኡ "ምስ ህዝቢ ትግራይን ንህዝቢ ትግራይ ዓርሰ ምሕደራ ምሉእ ኣፍልጦ ምስ ዝህቡ ሓይልታት ፖለቲካ ብምዃን ክልላዊ ምርጫ ሓዊሱ እዚ መሰል ህዝብና ካብ ሕምስምስ ንምድሓን ዘኽእሉ ስራሕ ብብርኪ ክልል ንምስራሕ ምድላው ክግበር ወሲኑ ኣሎ" ኢሉ:: መግለፂ ኮሚቴ ፈፃሚ ስራሕ ህወሓት እዚ ምንቅስቓስ፡ ወፍሪ ፀረ ኮረና ከምኡ እውን ተቐባልነት ዘለዎም መትከላት ሕገ መንግስቲ ብዘማልአ መልክዑ ዝፍፀም ክኸውን ኣለዎ ድማ ኢሉ:: ህወሓት፡ ውድብ ብልጽግና "ድሕሪ መስከረም 25,2013 ኣብ ስልጣን ከፅንሖ ዝኽእል ዋላ ፀቢብ ዕድል እውን የለን" ኢሉ:: ስለዝኾነ ድማ፡ እቲ ሕዚ ዝግበር ዘሎ፡ ሕገ መንግስታዊ ስርዓት ኣፍሪስካ ኣብ ስልጣን ናይ ምጽናሕ ተግባር ከምዝኾነ ኣብ መግለጺኡ ሓቢሩ:: ኣብዚ ጉዳይ ምላሽ ውድብ ብልፅግና ዝሓተትናዮም ወሃቢ ቃል እቲ ውድብ ኣይተ ኣወሉ ኣብዲ:: ምርጫ ኣብ ግዚኡ ክካየድ ውድቦም ቅዋም ሒዙ እናሰርሐ ምፅንሑ ተዛሪቦም:: ቦርድ ምርጫ እውን ከምብሓዱሽ ተወዲቡ ኣድላዩ ዘበለ ምድላዋት እናተኻየደ ፀኒሑ ኢሎም:: ኣብ ከይዲ ድማ ዓለም ለኻዊ ለበዳ ቫይረስ ኮረና ብምግጣሙ እቲ ምርጫ ንምክያድ ኣፀጋሚ ክኸውን ኪኢሉ ኢሎም:: ልዕሊ ፖለቲካዊ ስልጣን ደሕንነት ህዝቢ ጠመተ ክውሃቦ ስለዝግባእ ድማ ኣብ ምክልኻል እቲ ለበዳ ጠመተ ሂብና ንሰርሕ ኣለና ኢሎም:: እቲ ምርጫ ድማ ሕገ መንግስታዊ ብዝኾነ መንገዲ ንምንዋሕ ይስራሕ ኣሎ ኢሎም:: ውልቀ መላኺ ስርዓት ንምህናፅ እዩ ዝግበር ዘሎ ፃዕሪ ንዝብል ኣይተ ኣወሉ ምላሽ እንትህቡ ከም ውድብ ብልፅግና ዝምልከቶም ኣካላት ብዘካተተ ኣብ ብዴሞክራሲያዊ ዘተ እዩ ውሳነታት ዝውሰን እቲ ዘሎ ከይዲ ድማ ሕጋውነት ዝሓዘ እዩ ብምባል እቲ ክሲ ኣይተቐበልዎን:: ምርጫ ብደረጃ ክልል ምክያድ ድማ ሕጋዊ ተቐባልነት ዘይብሉ እዩ ምርጫ ከዳልው ዝኽእል ሃገራዊ ቦርድ ምርጫ እዩ ኢሎም:: ኩሎም ውድባት ዝሳተፍሉ ሃገራዊ መድረኽ ከዳልው ኣሎ ንዝብል ድማ: መንግስቲ ክሳብ ሐዚ እውን ምስ ውድባት ዘተ እናካየደ ፀኒሑ እዩ ሕገ መንግስታዊ መስረት ዘለዎ ዝሓሸ ሓሳብ ኣለኒ ዝብል እንተሃልዩ ድማ በርና ክፉት እዩ ኢሎም:: ኣማኻሪት ርክብ ህዝቢ ቦርድ ምርጫ ኢትዮጵያ ወይዘሪት ሶልያና ሽመልስ ብወገነን ካብ ህወሓት ይኹን መንግስቲ ትግራይ ኣብቲ ክልል ምርጫ ክካየድ ዝሓተተ የለን ኢለን:: ኣብ ኢትዮጵያ ኣብ ዝኾነ ከባቢ ዝካየድ ምርጫ ናይ ምምራሕን ምፍፃምን ስልጣን ዝተውሃቦ ነቲ ቦርድ ጥራሕ እዩ ክብላ ተዛሪበን:: ምርጫ 2012 ኣብ እዋኑ ንምክያድ ኣድላዪ ምድላዋት እናተገበረ ምፅንሑ ዝገለፃ ወይዘሪት ሶልያና ብምኽንያት ኮረና ቫይረስ እቲ ምርጫ ኣብ እዋኑ ምክያድ ኣይተኻኣለን ኢለን:: መንግስቲ ክልል ትግራይ ብዝተፈለየ ኩነታትን ግዘን ምርጫ ክካየድ ይደሊ እየ እንተኢሉ’ቲ ቦርድ ሕቶ ከቕርብ ይኽእል እዩ ክብላ ሓቢረን:: ምሉእ ትሕዝቶ ኣብዚ ምስማዕ ይክኣል :: No media source currently available


ዓበይቲ ፍጻመታት ዓለምን ዝርግሓ ቫይረስ ኮሮና

ደቡብ ኮርያ ፥ ኣብ ሃገራ ፍሉጥ ዝኾነ `በይዝ ቦል` ዝብሃል ዓይነት ስፖርት ናብ ጸወታ ክምለስ ኣፍቂዳ። ቅድሚ ክልተ ኣዋርሕ ኣብ መዓልቲ 500 ሓደሽቲ ብቫይረስ ኮሮና ዝተታሕዙ እተፍልጥ ዝነበረት ደቡብ ኮርያ፥ ሎሚ ሰሉስ 3 ሓደሽቲ ጥራይ ምርካባ’ውን ኣፍሊጣ። ብኻልእ ወገን ኣብዚ ኣብ ኣሜሪካ ብርክት ዝበላ ክፍለ-ግዝኣታት፡ ዝተወሰኑ ኣብያተ-ንግዲ ክኽፈታ የፍቅዳ`ለዋ። ደቡብ ኮርያ ንቁጽሪ ዝርግሐ`ቲ ለበዳ ቁልቁል ንምውራድ ጽዑቕ መርመራታትን ካልኦት ከም ብስማርት ኣፕ ዝሕገዙ መሓበሪታትን`ውን ክትጥቀም ጸኒሓ’ያ ። ኣብዚ ሕጂ እዋን ውድድራት ስፖርት ዓለም ደስኪሉ ኣብ ዝሃለወሉ እዋን፡ ናይ ደቡብ ኮርያ በይዝ ቦል ስፓርት ካብ ዝተመልሱ ቀዳሞት ሓደ ኮይኑ `ሎ። ኣብ ስታድየማት ክጽወት ከሎ ብተሌቪዥን ኣመሪካ`ውን ከም ዝመሓላለፍ ኮይኑ-ዩ- ተዓዛባይ ህዝቢ ግን ዳርጋ ኣይነበረን። ናይ ኣሜሪካ ሃገራዊ በይዝቦል ሊግ ድሕሪ ጽባሕ ሓሙስ ፕሮግራሙ ከፍልጥ መደብ ኣለዎ-ግን ኣብ ለንደንን ኣብ ከተማ ሜክሲኮን ዝነበሮ ፕሮግራም ኣብዚ እዋን ከከይዶ ከምዘይኮነ ገሊጹ’ሎ። ነውዝላንድን ኣውስትራልያን`ውን ተስፋ ዝህብ ምዕባለታት ምንካይ ቫይረስ ኮሮና ይሕብራ`ለዋ- ኣብ መንጎ ክልቲኤን ሃገራት መገሻታት ክኸፍታ`ውን መደባት የውጽኣ`ለዋ። ካልእ ትማሊ ሰኑይ፥ ነቲ ብሕብረት ኣውሮጳ ዝምራሕ ዘሎን ንኮቪድ-19 ክታበት ንምምሃዝን ዝዓለመን- 8 ቢልየን ዶላር ንምውጻእ ዝግበር ዘሎ ወፍሪ ንምድጋፍ ዓለማዊ ምትሕብባር ተራእዩ`ሎ። 40 ሃገራት- ለገስቲ ውድባት ዝርከብአን- ከምኡ`ውን ውልቀሰባት-ገንዘቦም የበርክቱ-ለዉ- $1 ቢልየን ካብ ኮሚሽን ኣውሮጳ - $1 ቢልየን ካብ ኖርወይ፥ $800 ሚልየን ካብ ጃፓን፥ ከምኡ ካብ ፈረንሳ፥ ጀርመንን ስዑዲ ዓረብን ድማ ነፍስወከፈን- $ 500 ሚልየን ዶላር ተአኻኺቡ’ሎ። ውድብ ጥዕና ዓለም ኣንጻር`ቲ ሓደገኛ ቫይረስ ዓለም-ለኻዊ ሓድነት ዘርኢ`ዩ ብምባልነቲ ጻዕሪ ንኢድዎ`ሎ- ። ኣሜሪካ ግን ኣብ`ቲ ወፍሪ ኣይተሳተፈትን። ሓደ ላዕላዋይ በዓል ስልጣን ሚንስትሪ ጉዳያት ወጻኢ ኣሜሪካ ክገልጽ ከሎ፥ ኣሜሪካ ከም ግበረ-መልሲ ኣንጻር ኮቪድ 19፥ ንዓለማዊ-ጥዕና፡ ሰብኣውን ኤኮኖሚያውን ሓገዝ $ 2.4 ቢልዮን ትሕግዝ ኣላ ኢሉ። ብኻልእ ወገን ናብዚ ናብ ኣሜሪካ:ሲዲሲ ማለት ማእከል ምቁጽጻር ተላገብቲ ሕማማት ዝተባህለ መንግስታዊ ትካል ኣመሪካ፥ ክሳብ ወርሒ ሰነ- ቁጽሪ ብቫይረስ ኮሮና ዝተሓዙ ሰባት በብመዓልቱ ብዕጽፊ እናወሰኸ ክኸይድ`ዩ ክብል ንዘቕረቦ ፖርት፥ ዋይት ሃውስ ብዙሕ ኣይተቐበሎን። ወሃቢት ቃል ዋይት ሃውስ ጁድ ዲሪ፥ ትማሊ ክትምልስ ከላ፥ እቲ ዝተባህለ፥ ናይ ዋይት ሃውስ ሰነድ ኣይኮነን- ናብ ሓይሊ ዕማም ዋይት ሃውስ ዝቐረበ ሰነድ`ውን ኣይኮነን - ምስ ናትና ኣሃዝን መጽናዕትን`ውን ዝሳነ ኣሃዝ ኣይኮነን ብምባል ኣቃሊላቶ። እቲ ጸብጻብ ሲዲሲ ማለት ማእከል ቁጽጽር ተላገብቲ ሕማማት፥ ንዝቕጽል ኣርባዕተ ሰሙናት ቁጽሪ ሞት፥ መዓልታዊ 3000 ክበጽሕ`ይኽእል`ዩ ዝብል ትንቢት `ዩ ሂቡ ኔሩ። ኣብዚ ኣብ ኣሜሪካ ሕጂ ዘሎ ቁጽሪ ሞት ንመዓልቲ 1,750`ዩ። ተመራመርቲ ከም ሓደ ምኽንያት ወሰኽ ሞት ዘቕርብዎ፥ ኣብ`ዛ ሃገር ማዕበራዊ ምፍንታት ስለዝፈኾሰ ዝብል`ዩ። ኣሜሪካ ንሸውዓተ ሰሙናት ነቲ ቫይረስ ክትዋጋ`ያ ትደሊ- ፕረዚደንት ትራምፕ ግን ኣብ ገዛኻ ምዕጻው ዝብል መምርሒኡ ኣብ መወዳእታ ወርሒ ሚያዝያ ኣብቂዕዎ`ዩ። ብዙሓት ግዝኣታት ነቲ ዕጽዋ ብምፍኳስ ገለ ኣብያተ-ንግዲ ከምዝኽፈታ ጌረን`የን። ኣመሓዳሪ`ታ ዝበዝሐ ህዝቢ ዘለዋ ክፍለ ግዝ ኣት ካሊፎርንያ`ውን- ነቲ ቫይረስ ኣብ ምዕጋት ጽቡቕ ገስጊስና ኢና ብምባል-ካብ ዝመጽእ`ዚ ዓርቢ ጀሚሩ- ድሕነቱ ዝሓለወ ምኽፋት ድኳናት ከምዝግበር ኣፍሊጡ`ሎ። ባይቶ ኣሜሪካ፥ ንምላሽ`ቲ ቅልውላው ተወሳኺ ስጉምቲ ኣብ ዝሓስበሉ ዘሎ እዋን፥ መራሕቲ ደሞክራቲክ ፓርቲ፡ ኣባላት ምምሕዳር ዋይት ሃውስ ኣብ ቅድሚ ባይቶ ቀሪቦም ምስክርነቶም ከይህቡ- ዋይት ሃውስ ይኽልክሎም ኣሎ ክብሉ ይቃወሙ`ለዉ። ኣፈ-ጉባኤ ባይቶ ናንሲ ፐሎሲ ንመደበር ቴሌቭዥን ሲ-አን-አን ክትዛረብ ከላ፥ ተወሳኺ ገንዘብ ንኽምድብ ካብቲ ምምሕዳር ተወሳኺ መብርሂ ንደሊ ኣለና ኢላ። ኣብ ሰነት መራሒ ውሑዳን ፓርቲ ሻክ ሹመር`ውን፥ ትራምፕ ዝገብሮ ዘሎ ንጥዕናውን ኤኮኖሚያውን ቅልውላው ዘናውሕ ጥራይ`ዩ ክብል ነቒፉ። ኣብዚ ኣብ ኣሜሪካ ዛጊት ብቫይረስ ኮሮና ዝተታሕዙ ልዕሊ ሓደ ሚልየንን ሓደ ሚእቲ ሽሕን ዝሞቱ ድማ ከባቢ 70 ሺሕ በጺሖም ኣለዉ። ኣብ ዙርያ ዓለም- ቁጽሪ ዝተታሕዙ- 3.6 ሚልየን- ዝሞቱ ልዕሊ 250 ሺሕተመዝጊቡ’ሎ።


ፕረ. ኢሳያስ ኣፈወርቂ ኣብ ኢትዮጵያ ናይ ክልተ መዓልታት ምብጻሕ የካይዱ ኣለው

ኣብ ኢትዮጵያ ናይ ክልተ መዓልታት ምብጻሕ ዘካይድ ዘሎ ፕረዚደንት ኤርትራ ኣቶ ኢሳያስ ኣፈወርቂ ትማሊ ምስ ቀዳማይ ሚንስትር ኣቢይ ኣሕመድ ኣብ ክልቲኣውን ዞባውን ምዕባለታት ኣተኩሮም ከምዝዝተዩ ካብ ክልቲኦም ወገናት ዝመጹ ሓበሬታታት ኣመልኪቶም። ፕረዚደንት ፈደራላዊት ደሞክራሲያዊት ኢትዮጵያ ወ/ሮ ሳህለወርቅ ዘውደ ንፕረዚደንት ኤርትራ ኣብ ቤተመንግስቲ ኣዲስ ኣበባ ናይ ምሳሕ እንግዶት ዝገበራሎም ክኾና ኸለዋ፥ ኣብቲ ግብዣ ቀዳማይ ሚንስተር ኢትዮጵያ ዝነበረ ሃይለማርያም ደሳለኝን ፕረዚደንት ኦሮሚያ ሽመልስ ኣብዲሳን`ውን ተረኺቦም ኔሮም። ክልቲኦም መራሕቲ ካብ ዝዘራረብሉ ዛዕባታት ሓደ ምክልኻል ኮቪድ-19 ከምዝኸውን ሚንስትር ዜና ኤርትራ ኣቶ የማነ ኣቐድም ኣቢሉ ኣብ ዝለኣኾ መልእኽቲ ጠቒሱ ኔሩ። ቀዳማይ ሚንስተር ኣቢይ ኣሕመድ ብትዊተር ኣብ ዝለኣኾ መልእኽቲ ድማ፥ ክልቲኣውን ዞባውን ጉዳያት ከምኡ`ውን ብዛዕባ ኣብዚ እዋን ንማሕበረሰብ ዓለም ኣጋጢምዋ ዘሎ ብድሆታት ክንዘራረብ ኢና ኢሉ ኔሩ። ክልቲኦም መራሕቲ ትማል ሰንበት ገለ ከባብታት ኣዲስ ኣበባ ኣብ ዝዕዘብሉ ዝነበሩ እዋን ንምክልኻል ቫይረስ ኮሮና ተባሂሉ ዝግበር መሸፈኒ ገጽ ኣይገበሩን ኔሮም-ሎሚ ሰኑይ ኣብ ሓደ ከባቢ ኦሮሚያ ኣብ ዝበጽሕሉ እዋን ግን መሸፈኒ ጌሮም ተራእዮም ኔሮም። ለበዳ ቫይረስ ኮሮና ኣስጋኢ እናኾነ ካብ ዝመጽእ ንደሓር፥ ቀ/ሚ ኣቢይ ንመራሒ ወጻኢ ሃገር ተቐቢሉ ከዘራርብ ፕረዚደንት ኢሳያስ ኣፈወርቂ ናይ መጀመርያ`ዩ-ምናልባት`ውን ፕረዚደንት ኢሳያስ ድሕሪ ምምጻእ`ዚ ለበዳ ኣብ ዓለም ናብ ካልእ ሃገር ዝገሸ ቀዳማይ መርሒ`ዩ ዝብሉ ሓበሬታታት ኣለዉ።


ኣብ ሶማል ብዘጋጠመ ሓደጋ ነፋሪት ሽዱሽተ ሰባት ሞይቶም

ኣብ ሶማልያ ከባቢ ባይደዋ ብዘጋጠመ ሓደጋ ነፋሪት ሽዱሽተ ሰባት ሞይቶም። እታ ብሓደ ዘይመንግስታዊ ትካል ዝተመወለት ነፋሪት ናይ ሕክምና መሳርሕታትን ናይ ጣንጡ ላምስያታት ጽዒና ምንባራ'ዩ ይግለጽ’ሎ። እታ ነፋሪት ክትወድቕ ከላ ኣብ ባይደዋ ዝመዓስከሮም ሰራዊት ኢትዮጵያ ኣብቲ ኸባቢ እንተነበሩ'ኳ ካብኣቶም ኾነ ካብ ዓቃቢ ሰላም ሕብረት ኣፍሪቃ ዝተረኽበ ሓበሬታ የለን።


ኣብ ሞዛቢንክ ካብ ኣብ ዝተዓጽወ ኮንቴነር ዝተረፉ ኢትዮጵያዊያን ስደተኛታት ናብ ሃገሮም ምምላሶም ተገሊጹ

ኣህጉራዊ ውድብ ማይግረሽን ኣብ ኮንተይነር ተዓጽዮም ንዝነበሩ 11ኢትዮጵያዋይን ኣብ ምድሓን ከምዝሓገዘ ኣፍሊጡ። እቶም ኢትዮጵያውያን ኣብ ዶብ ማላውን ሞዛምቢክን ብዘይሕጋዊያን ኣስገርቲ ሰባት ኣብ ኮንተይነር ተዓጽዮም ከምዝተረኽቡ እቲ ትካል ይጠቅስ። እቲ ናይ ህይወት ምድሓን ስራሕን ብመንግስታት ኢትዮጵያን ፣ ሞዛምቢክን ዝተወሃሃደ ምንባሩ`ውን ሓቢሩ`ሎ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ኢትዮጵያ ቁጽሪ ብቫይረስ ኮሮና ዝተታሕዙ ሰባት 133 ምብጽሑ ተገሊጹ

ኣብ ኢትዮጵያ አብ’ዘን ዝሓለፋ 24 ሰዓታት ኣብ ልዕሊ 912 ሰባት ድሕሪ ዝተካየደ መርመራ 2 ሰባት ቫይረስ ኮሮና ከምዝተረኽቦም ተሓቢሩ’ሎ። ብመሰረት’ዚ አብ ኢትዮጵያ ቫይረስ ኮሮና ዝሓዞም ሰባት ብዝሖም 133 ከምዝበጽሐ ሚኒስትር ጥዕና’ታ ሃገር ኣፍሊጡ ኣሎ። እቶም ኮሮና ቫይረስ ዝተረኸቦም ክልተ ሰባት፣ እቲ ሓደ ካብ ኬንያ ዝሰገረ ወዲ 25 ዓመት፣ እቲ ካልኣይ ካብ ፑንትላንድ ዝመጸ ወዲ 20 ዓመት ከምዝኾኑን ኣብ መወሸቢ ማእከላት ከምዝርከቡ’ቲ ሚንስትሪ ወሲኹ ሓቢሩ ሎ። ኣብ ኢትዮጵያ ብሓፈሽኡ 18,754 ሰባት ምርመራ ኮሮና ቫይረስ ተገይሩሎም ኣሎ ። እዚ ከምዚሉ ከሎ፣ ኣብ እዋን ኮረና ቫይረስ ድሕነት ሰራሕተኛታት ንምርግጋጽ ዘሕግዝ ‘ኮቪድ 19ን ናይ ስራሕ ስፍራን ዝብል ስሉሳዊ ፕሮቶኮል’ ይትግበር ከምዘሎ ሚንስትሪ ሰራሕተኛታት ኢትዮጵያ ገሊጹ። ሚንስትር ሰራሕተኛታት ኢትዮጵያ ዶ/ር ኤርጎጌ ተስፋዬ ንድምጺ ኣሜሪካ ኣብ ዝሃበኦ መግለጺ ‘ውሕስና ስራሕ ዜጋታት ንምሕላው ኣብ’ዚ ክፉእ ጊዜ ካብ ስራሕ ንከይባረሩ ተበግሶታት ከምዘለው’ ጠቂሰን። ብዝተኣሳሰረ ዜና፣ ኣብ ማእከላይ ምብራቅ ኣብ መንቀራቅሮ ኣትዮም ዘለው ኢትዮጵያዊያን አብ ዘዘለውዎ ኮይኖም ሓገዝ ክረኽቡ ምድላው ይሳለጥ ከምዘሎ እተን ሚንስትር ገሊጸን ።


ቤት ምኽሪ ወከልቲ ህዝቢ ኢትዮጵያ መጻኢ ምርጫ ዝምልከት መፍትሂ ሓሳብ ክቕረብ ሓቲቱ

ሎሚ ሓሙስ ንስሩዕ ዋዕልኡ ዘሰላሰለ ቤት ምኽሪ ወከልቲ ህዝቢ ኢትዮጵያ፣ ቦርድ ምርጫ’ታ ሃገር ብዛዕባ እቲ ሎም ዘበን ክካየድ መደብ ተታሒዙሉ ዝነበረ ምርጫ ኣመልኪቱ ንዘቅረቦ ኣጀንዳ ተዘራሪብ’ሎ። ብመሰረት’ዚ፣ እቲ ቤት ምኽሪ ምርጫ ኣመልኪቱ ናይ መፍትሒ ሓሳብ ንከቅርብ እቲ አጀንዳ ናብ ኮሚቴ ሕጊ፣ ፍትሒን ምምሕዳርን ከምዝላኣኾ ተሓቢሩ’ሎ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ደቡብ ኢትዮጵያ ዝወቅዐ ዝናብ ዝሰዓበ ውሕጅ ንኣስታት 6,000 ህዝቢ ተጸባዪ ረድኤት ከምዝገበሮ እቲ ክልል ኣፍሊጡ

ኣብ ደቡብ ኢትዮጵያ ሃንደበት ብሰንኪ ዝወቅዐ ዝናብ ዝሰዓበ ውሕጅ ንኣስታት 6,000 ህዝቢ ተጸባዪ ህጹጽ ረድኤት ከምዝገበሮ እቲ ክልል ኣፍሊጡ። ምክትል ኮምሽነር ኮምሽን ሓደጋን ድልውነትን እቲ ክልል ኣቶ ኣበራ ዊላ ‘መንቀሊ’ቲ ጥፍኣት ጉድለት ሕማቅ ኣተሓሕዛ ተፈጥሮኣዊ ሃብቲን ንጹር ፖሊሲ ኣጠቃቅማ መሬት ዘይምህላውን’ዩ’ ኢሎም። ኣብ’ዚ ጊዜ’ዚ ዝወቅዐ እዋኑ ዘይሓለወ ዝናብ፣ ከቢድ ጉድኣት ምውራዱን ብሕልፊ ኣብ ደቡብ ኦሞን ጋሞን ኣብ ልዕሊ ሰብን ንብረትን ጉድኣት ከምዘስዓበን፣ እቶም በዓል ስልጣን ገሊጾም። ኣብ ዞባ ሃላባ፣ ስልጤን ሃድያን ተመሳሳሊ ሓደጋ ተፈጥሮ ከምዝስዓቡን ዝገለጸ እቲ ዜና ረድኤት ንምልጋስ መባእታዊ ዳህሳስ ቀጺሉ ኣሎ።


ነበርቲ ኣስመራ ቀረብ ማይ ካብቲ ዘለዎ ንላዕሊ ክውስኽ ሓቲቶም

ቀረብ ዝስተ ማይ ካብ’ቲ ዝነበሮ እንተተመሓያሸ’ኳ ከምቲ ዝድለ እኹል ማይ ይረኽቡ ከምዘየለዉ ድምጺ ኣሜሪካ ዘዘራረቦም ነበርቲ ኣስመራ ተዛሪቦም።  ምስ ምቕልቃል ሕማም ኮቪድ 19 ጽሬት ኣእዳዎምን ከባቢኦም ንምሕላው ካብቲ ቅድሚ ሕጂ ዝየዳ ማይ ስለዘድልዮም፡ ክፍሊ ማይ ብስሩዕ ሰሙናዊ ማይ ክዕድሎም እቶም ወሃብቲ ርእይቶ ሓቲቶም። ምሉእ ትሕዝቶ ኣብዚ ምስማዕ ይክኣል። No media source currently available


ህውሓት ሃገራዊ ምርጫ ኢትዮጵያ ኣብ ዝተመደበሉ ጊዜ እንተዘይተኻየዱ ኣብ ክልል ትግራይ ምርጫ ከምዘካይድ ይገልጽ

ኣብ ዝሓለፈ ወርሒ ሕዳር ውድብ ህወሓት ኣብ መፅሄት ወይን ብዛዕባ ምርጫ ዘውፀኦ መርገፂ ዳግም እቲ ፅሑፍ ኣብ ወግዓዊ ፌስቡክ ገፅ እቲ ውድብ ኣብዚ ሰሙን ስለዝተጠቅዐ መዘራረቢ ዛዕባ ኮይኑ ኣሎ:: ኣብቲ ዝወፀ ፅሑፍ ቅዋም ህወሓት ምርጫ ኣብ እዋኑ ክካየድ ከምዘለዎ እዩ:: ብምኽንያት ኣብዚ ሃገር ዝተፈጠረ ፀገም ምርጫ ክናዋሕ የብሉን: ዝበለ እቲ መርገፂ ኢትዮጵያ ኣብ እዋን ፀገም ኮይና እውን ምርጫ ኣካይዳ እያ ብምባል ቅድሚ 20 ዓመት ኣብ 1992 ዝተኻየደ ምርጫ የዘኻኽር::  ኢትዮጵያን ኤርትራን ኣብ ፅዑቕ ኵናት ኣብ ዝነበራሉ እዋን: ብተወሳኺ ድማ ኣብ ውሽጢ ኣመራርሓ ኢህወደግ ብዛዕባ ኩለመዳያዊ ኣካይዳ ክትዕ ኣብ ዝነበረሉን ሕገመንግስታዊ ስርዓት ንከይጠሓስ ምርጫ ከምዝተኻየደ ኣዘንቲዩ:: ኣብዚ ዓመት ኣብ ኢትዮጵያ ምርጫ ኣብ እዋኑ ክካየድ ከምዘለዎ ዘተሓሳሰበ እቲ ቅዋም ህወሓት: ብደረጃ ሃገር ምርጫ እንተዘይተኻይዱ ድማ ካብ መወዳእታ መስከረም 2013 ጀሚሩ ኣብ ትግራይ እውን ሕጋዊ ቅቡልነት ዘይብሉ መንግስቲ ስለዝህሉ ብምባል ብደረጃ ክልል ትግራይ ምርጫ ክካየድ ኣለዎ ይብል:: እቲ ምርጫ ብምክያድ ሙሉእ መንግስታዊ ቅርፂ ዘለዋ (ዴፋክቶ ስቴት) ኮይና ትግራይ ትቕፅለሉ ኣንፈት እዩ እቲ ውድብ ኣብ ፅሑፉ ዘነፀረ ኣብ ወርሒ ነሓሰ ክካየድ ተተሊሙ ዝነበረ ምርጫ ብምኽንያት ለበዳ ቫይረስ ኮረና በቲ ዝተትሓዘሉ እዋን ንምክያድ ከምዝፅገም ቦርድ ምርጫ ኢትዮጵያ ንባይቶ ወከልቲ ህዝቢ ኣፍሊጡ እዩ::  ኣብዚ ጉዳይ ርእይቶ ካብ ዝሓተትናዮም ውድባት ሓደ ብሄራዊ ባይቶ ዓባይ ትግራይ ባይቶና እዩ:: ኣቦ መንበር እቲ ውድብ ኣይተ ኪዳነ ኣመነ ውድቦም እቲ ምርጫ ብደረጃ ሃገር ኣብ እዋኑ ክካየድ ኣለዎ ዝብል መርገፂ ከምዘለዎ ብምሕባር እንተዘይተኻይዱ ግና ኣብ ትግራይ ሕጋዊ ቅቡልነት መንግስቲ ምእንተ ክህሉ ብደረጃ ትግራይ እቲ ምርጫ ክካየድ ከምዘለዎ ኣቐዲሙ እውን ኣፍሊጡ ነይሩ ኢሎም:: ኣይተ ኪዳነ እቲ ምርጫ ብደረጃ ትግራይ ንምክያድ ኣብ ዝግበር ምንቅስቓስ ግና ንምክልኻል ሕማም ኮረና ተባሂሉ ኣዋጅ ህፁፅ ግዘ ኣብ ዘለሉ: ብተወሳኺ ድማ እቲ ናይ ምርጫ ክካየድ ኣለዎ ዝበሃለሉ ግዘ ድማ ሓፂር ምስ ምኻኑ ግልፅን ፍትሓውን ምርጫ ምክያድ ይከኣል’ዶ ዝብል ከምዘተሓሳስቦም ተዛሪቦም:: ሓላፊ ርክብ ህዝቢ ዓረና ንልኣላውነትን ዴሞክራሲን ኣይተ ዓምዶም ገብረስላሴ ብወገኖም ውድቦም ልዕሊ ኹሉ ንጥዕናን ደሕንትን ዜጋታት ዝሓስብ እዩ ኢሎም: ጉዳይ ምርጫ ለበዳ ኮረና ቫይረስ ኣብ ትሕቲ ቑፅፅር ምስ ወዓለ ናብ ጠረጴዛ ቐሪብኻ ብዘተ ክፍታሕ ይኽእል እዩ ኢሎም:: ሓደ ክልል ምርጫ ከሰናድእ ይኽእል እዩ ዝብል ብሕጊ ዝተቐመጠ የለን ክብሉ ተዛሪቦም:: ድሕሪ መስከረም 2013 ሕጋዊ ቅቡልነት ዘይብሉ መንግስቲ ዝመፅእ ዋላ እንተኾነ ልዕሊ ድሕንነት ዜጋታት ኣይኸውንን ኢሎም:: ለበዳ ቫይረስ ኮረና ንህዝቢ ስግኣት ኣብ ዘይኮነሉ ደረጃ ምስ በፅሐ ድማ ኩሎም ውድባት ፖለቲካ ዘካተተ ድርድር ብምክያድ ዝፍታሕ ክብሉ ሓቢሮም:: ኣብዚ ጉዳይ ኣብ ውድብ ብልፅግና ትግራይ ርእይቶንምርካብ ንሓላፊ ቤት ፅሕፈት እቲ ውድብ ኣይተ ነብዩ ስሑልሚኬኤል ሓቲትናዮም "ወግዓዊ ዝኾነ መግለፂ ክሳብ ብህወሓት ዘይተውሃበሉ ምላሽ ክንህብ ኣይንኽእልን" ኢሎም:: ኣብ ናይ ውልቀኦም ፌስቡክ ገፅ ግና ብደረጃ ክልል ምርጫ ምክያድ ሕገ መንግስቲ ምጥሓስ እዩ ዝብል ፅሑፍ ጠቂዖም::  ምሉእ ትሕዝቶ ኣብዚ ምስማዕ ይክኣል :: No media source currently available


ኣብ ኢትዮጵያ ምርመራ ቫይረስ ኮሮና ካብ ዝተገብረሎም 766 ሰባት 4 በቲ ቫይረስ ምትሓዞም ተገሊጹ

ኣብ ኢትዮጵያ ኣብ ዝሓለፈ 24 ሰዓታት ካብ ዝተመርመሩ 766: ኣርባዕተ ሰባት ቫይረስ ኮሮና ከምዝተረኽቦም ይግለጽ ኣሎ። ካብ መንጎ`ቶም ዝተረኽቦም ደቂ-15, 18ን 25 ዓመት ዕድመ ካብ ፑንትላንድ ዝኣተውን ኣብ ጂጂጋ ተወሺቦም ዝጸንሑ ምዃኖም ሚንስተር ጥዕና ዶ/ር ሊያ ታደሰ ሓቢረን። ኣብ ኢትዮጵያ ካብ ቫይረስ ኮሮና ዝሓወዩ-58 ምብጽሖም`ውን ይግለጽ ኣሎ። ኣብ ኢትዮጵያ ደቡባዊ ወሎ ድማ መንእሰያት ኣንጻር ቫይረስ ኮሮና ወፍሪ ጀሚሮም ኣለዉ። ልዕሊ 19 መንእሰያት`ዮም ኣብ ምቅላስ ቫይረስ ኮርኖ ንምሕጋዝ ኣብ ዝተፈላለየ ንጥፈታት ተዋፊሮም ኣለዉ። ብምኽንያት ፋሲካን ጾም ሮመዳንን ድማ ንጽጉማት ከምዝሓገዙ ተሓቢሩ`ሎ። ዩኒቨርሲቲ ወለጋ ድማ መርመራ ቫይረስ ኮሮና ከምዝጀመረ ኣፍሊጡ-እቲ ላቦራቶሪ ኣብ መዓልቲ 500 ሰባት ክምርምር ከምዝኽእል ተሓቢሩ`ሎ- ኣብ ኢትዮጵያ ሕጂ 23 መመርመሪ ቫይረስ ኮሮና ላቦራቶሪታት ከምዘለዋ`ውን ተሓቢሩ`ሎ።


ኣብ ኤርትራ 6 ተወሰኽቲ ሰባት ካብ ኮሮናቫይረስ ሓውዮም

ብመሰረት መግለጺ ሚንስትሪ ጥዕና ኤርትራ እቶም ሽዱሽተ ተወሰኽቲ ሰባት ናጻ ዝተባህሉ-ውጽኢት ናይ ሃገራዊ ላቦራቶሪ መርመርኦም ትማሊ ሰንበት ምስ ተፈልጠ`ዩ። ሕጂ ኣብ ኤርትራ ብኮሮናቫይረስ ካብ ዝተታሕዙ 39 ሰባት እቶም 19 ሓውዮም ናጻ ከምዝተባህሉ ጸብጻብ`ቲ ሚንስትሪ የመልክት- ኣብዚ ዳሕራዋይ መግለጺ ብዛዕባ ሞት ኣይተዛረበን- ኣቐድም ኣቢሉ ኣብ ዘውጽኦ መግለጺ ግን ዝሞተ ሰብ ከምዘየለ ሓቢሩ ኔሩ`ዩ።


ቃለ መጠይቕ ምስ ፈጻሚ ጉዳያት ኤምባሲ ኤርትራ ኣብ ዋሺንግተን ዲሲ ኣቶ ብርሃነ ገብርሂወት(2ይ ክፋል)

ኣብዚ ኣብ ኣሜሪካ፥ ብውሕዱ 50 ኤርትራውያን ብቫይረስ ኮሮና ከምዝተታሕዙን ሓደ ከምዝሞተን፥ ነቲ ኣብ ውሽጢ ሃገር ዝካየድ ናይ ምክልኻል ጻዕሪ ንምድጋፍ ድማ ኣብ ኮሮና ጥራይ ዛጊድ $3.8 ሚልዮን ዶላር ከምዝተዋጽአን ፈጻሚ ጉዳያት ኤምባሲ ኤርትራ ኣብ ዋሺንግተን ዲሲ ኣቶ ብርሃነ ገብርሂወት ንድምጺ ኣሜሪካ ምሕባሩ ይፍለጥ። ብዛዕባ ተሳትፎ ዝተፈለየ ፖለቲካዊ ኣተሓሳስባ ዘለዎም ኤርትራውያንን፥ እቲ ዝተዋጽአ ገንዘብ ኣብ ሃገር ኣብ ከመይ ዝበለ መዓላ ከምዝውዕል እኹል ሓበሬታ ዝውሃብ እንተኾይኑን ካልእ ሕቶታትን ዝምልከት ፈጻሚ ጉዳያት ኤምባሲ ኤርትራ ኣብ ዋሺንግተን ዲሲ ኣቶ ብርሃነ ገብርሂወት መልሲ ሂቡ'ሎ። No media source currently available  ምሉእ ትሕዝቶ ኣብዚ ምስማዕ ይክኣል። No media source currently available


ንጥፈታት ዩኒቨርስቲ ዓዲ ግራት ኣብ ምክልኻል ለበዳ ሕማም ቫይረስ ኮሮና

ኣብ ዩኒቨርስቲ ዓዲ ግራት ክፍሊ ትምህርቲ ሓለዋ ጥዕና ሕብረተሰብ መምህርን ተመራማርን ኣባል ኮማንድ ፖስት ዘባ ምብራቅ መምህር ዜናዊ ሓጎስ እቲ ዩኒቨርሲቲ ኣብ ኣብ ምክልኻል ቫይረስ ኮሮና ዘካይዶ ዘሎ ምንቅስቃስ መብርሂ ሂቦም ኣለው። መምህር ዜናዊ ብሄራዊ ክልላዊ መንግስቲ ትግራይ ዝኣወጆ ኣዋጅ ንተግባራውነቱ ዝግበር ዘሎ ፃዕርን ዝምልከት ዝሃብዎ መብርሂ ከምኡ’ውን ርእይቶ ኣብ ዩኒቨርስቲ ዓዲ ግራት ተወሺቦም ዝርከቡ ውልቀ ሰባት ኣብዚ ምስማዕ ይክኣል። No media source currently available


ኣብ ኤርትራ ብቫይረስ ኮሮና ተታሒዞም ዝነበሩ 13 ሰባት ምሉእ ንምሉእ ምሕዋዮም ተገሊጹ

ኣብ ኤርትራ ብኮሮናቫይረስ ተታሒዞም ዝነበሩ ክልተ ተወሰኽቲ ሰባት ምሉእ ንምሉእ ከምዝሓወዩ ሚንስትሪ ጥዕና ኤርትራ ኣፍሊጡ። እቶም ሰባት ናይ ላቦራቶሪ መርመራኦም ምስ ተራእየ፡ ናጻ ከም ዝተባህሉ`ውን ወሲኹ ሓቢሩ'ሎ። ብመሰረት ሓበሬታ መንግስታዊ መርበብ ሓበሬታ ሻባይትኣብ ኤርትራ በቲ ቫይረስ ዝተለኽፉ 39 ክኾኑ ኸለዉ ካብኣቶም 13 ምሉእ ንምሉእ ሓውዮም ናጻ ከምዝተባህሉን ዛጊት በቲ ብኮሮና ቫይረስ ዝሞተ ሰብ ከምዘየለን ሚንስትሪ ጥዕና ኤርትራ ኣፍሊጡ'ሎ።


ቀ/ሚ ኣብይ ኣሕመድ ምስ ፕረ.ትራምፕ ዝገበሮ ናይ ስልኪ ዝርርብ ኣብ ጉዳይ ቫይረስ ኮሮና ዘተኾረ ምንባሩ ተሓቢሩ

ቀዳማይ ሚንስተር ኣቢይ ኣሕመድ ምስ ናይ ኣሜሪካ ፕረዚደንት ዶናልድ ትራምፕ ዝገበሮ ናይ ስልኪ ዝርርብ ኣብ ለበዳ ሕማም ኮሮና ዘተኮረ ከምዝነበረ፥ ወሃቢት ቃል ቤት ጽሕፈት ቀ/ ሚ ቢልለኔ ስዩም ንድምጺ ኣሜሪካ ሓቢራ። እቲ ብፕረዚደንት ትራምፕ ዝተሰምዐ ቨንቲለተራት ማለት መተንፈሲ መሳርሒታት፥ መጠን ብዝሑን መኣስ ናብ ኢትዮጵያ ከምዝኣቱን ግን ኣይተፈልጠን ኢላ። ኢትዮጵያ 473 ቨንቲለተራት ከምዘለዉዋ ዝሓበረት ቢልለኔ ስዩም ተወሰኽቲ 1,500 ከምዘድልይዋ`ውን ሓቢራ`ላ። ብኻልእ ወገን ሚኒስተር ጥዕና ኢትዮጵያ ዶ/ር ሊያ ታደሰ እዚ ብኣሜሪካ ንኢትዮጵያ ክውሃብ ቃል ዝተኣትወ መተንፈሲ መሳርሕታት ኣብ ምክልኻል ኮሮናቫይረስ ልዑል ኣበርኽቶ ክህልዎ'ዩ ኢላ። ምስ ድምጺ ኣሜሪካ ብቪድዮ ዝተዛረበት ወይዘሮ ሊያ፡ኢትዮጵያ ነቲ ቫይረስ ኣብ ምክልኻል ሰብ ሞያ ጥዕና ኣብ ምምልማልን ምስልጣንን ብዕቱብ ትሰርሕ ኣላ ኢላ። ፕረዚደንት ትራምፕ ዝሓለፈ ሰሙን ምስ ቀዳማይ ሚንስተር ብስልኪ ከምዝተደዋወሉን ንኢትዮጵያ ምሕጋዙ ከምዝቕጽል፥ ካብ መንጎ’ቲ ዝህቦ ሓገዝ ድማ መተንፈሲ መሳርሕታት ከምዝኸውን ምንጋሩ ሓቢሩ ኔሩ'ዩ።  ብኻልእ ወገን ቁጠባዊ ኩነታት ኢትዮጵያ በቲ ምዕጻው ኣጸጋሚ ከምዝገበሮ ዝገለጸት ሚንስተር ጥዕና ኢትዮጵያ፡ ቀስ ብቐስ ምኽፋት ከምዝጅምር ንድምጺ ኣሜሪካ ሓቢራ።


“ካብ ኢድ ናብ ኣፍ ንዝናብርኦም ዜጋታት ምሕጋዝ ናይ ኩሉ ሓላፍነት’ዩ” ነበርቲ ኣስመራ

ብምኽንያት ለበዳ ኮሮና ቫይረስ ብ1 ሚያዝያ ዝወጸ’ ኩሉ ሰብ ኣብ ቤቱ ክጸንሕ ዘገድድ’ ናይ ህጹጽ ግዜ ኣዋጅ ምንዋሕ ንድሕነት ህዝቢ ተባሂሉ ዝተወስደ ስጉምቲ ብምዃኑ ንተግባራውነቱ ክምዝሰርሑ ድምጺ ኣሜሪካ ዘዘራረቦም ነበርት ኣስመራ ተዛሪቦም ።ብ”ምኽንያት ምንዋሕ ናይ’ቲ ኣዋጅ ንዝህሰዩ ካብ ኢድ ናብ ኣፍ ዝናብርኦም ዜጋታት ምሕጋዝ ናይ ኩሉ ሓላፍናት እዩ” ክብሉ እቶም ወሃብቲ ርእይቶ ተዛሪቦም ። ምሉእ ትሕዝቶ ኣብዚ ምስማዕ ይክኣል። No media source currently available


ክልል ትግራይ፥ ዝርግሓ ቫይረስ ኮሮና ንምክልኻል ተዓጽዮም ዝነበሩ ገለ ኣገልግሎት ወሃብቲ ትካላት ከምዝኽፈቱ ተገሊጹ

ኣብ ክልል ትግራይ ንምክልኻል ቫይረስ ኮረና ተባሂሉ ብኣዋጅ ክዕፀዉ ተገይሮም ዝነበሩ ዝተወሰኑ ኣገልግሎት ዝህቡ ትካላት ክኽፈቱ ኮማንድ ፖስት ምክልኻል እቲ ለበዳ ወሲኑ:: ኣብ ውሽጢ ሓንቲ ወረዳ እውን ካብ ቦታ ናብ ምንቅስቓስ ዝተፈቐደ ኮይኑ ዝበዝሑ ሰራሕተኛታት መንግስቲ ናብ ስራሕ ክምለሱ ተወሲኑ:: እቲ ውሳነ ካብ ፅባሕ ቀዳም ተግባራዊ ከምዝኸውን ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ኣብ ዝሃብዎ መግለፂ ሓቢሮም:: ምክትል ርእሰ ምምሕዳር ክልል ትግራይ ዶ/ር ደብረፅዮን ገ/ሚካኤል ትማሊ ንዝተወሰኑ ማዕኸናት ዜና እቲ ክልል ኣብ ዝሃብዎ መግለፂ: ኣብቲ ክልል ኣዋጅ ህፁፅ ግዘ ብምእዋጅ እቲ ቫይረስ ዘለዎ ኩነታት ንምዕዛብ ኣኽኢሉ እዩ ኢሎም:: ብዝተኻየደ ዳህሳስን ምርመራን ድማ ኣብ ትግራይ ክሳብ ሕዚ በቲ ቫይረስ ዝተትሓዘ ሰብ ዘይምህላዉ ተረዲእና ኢና ኢሎም:: ብመሰረት እዚ ኣብ ትግራይ ንምክልኻል እቲ ቫይረስ ድሕሪ ሐዚ ኣብ ውሽጢ እቲ’ቲ ናይ ምክትታል ስራሕ ተሰሪሑ’ዩ: ካብቲ ክልል ወፃኢ ንዝመፅኡ እዩ እቲ ልዑል ጠመተ ዝግበር ኢሎም:: እቲ ቫይረስ ኣብ ትግራይ ክሳብ ሐዚ ዋላ እተዘይኣተወ ብቐፃሊ ክኣቱ ዝኽእለሉ ልዑል ዕድል እዩ ዘሎሞ ጥንቃቐ ክገብር ይግባእ ኢሎም፡፡ ኣብዚ ሐዚ እዋን ዝተፈላለዩ ትካላት ንግዲ ምዕፃዎም ስዒቡ ኣብቲ ክልል ናህሪ ዕዳጋ ከጋጥም ከምዝኸኣለ ዶክተር ደብረፅዮን ተዛሪቦም:: ዝተወሰኑ ትካላት ንክኽፈቱ ኮማንድ ፖስት ምክልኻል ኮረና ቫይረስ ምውሳኑ ገሊፆም:: ብመስረት እዚ እንዳቡን፣ እንዳካፌ፣ መመላኽዒ ፀጉሪ ደቂ ተባዕትዮን ኣንስትዮ ክኽፈት ተወሲኑ ኢሎም:: ካልእ ድማ እንዳስዋ ተጠቀምቲ ዓዲጎም ናብ ገዘኦም ክወስዱ ኣልኮላዊ መስተ ዝከፋፍሉ ኣብ መኽዚን ዝሓዝወን ጥራሕ ክሸጡ ከምዝተወሰነ ሓቢሮም:: ካብ ቦታ ናብ ቦታ ምጓዓዝ ድማ ኣብ ውሽጢ ሓንቲ ወረዳ ክንቀሳቀሱ ከምዝተወሰነ ዶ/ር ደብረፅዮን ኣፍሊጦም፡፡ እዚ ብፍላይ ቐፃሊ ክራማት ንዝካየድ ስራሕ ሕርሻ ንምቅልጣፍ ተሓሲቡ እዩ ኢሎም:: ዝበዝሑ ሰራሕተኛታት መንግስቲ ብዘይካ ፀገም ጥዕና ዘለዎም ናብ ስሩዕ ስራሕ ክምለሱ ተወሲኑ እዩ:: እቶም ዝተፈቀደሎም ኣገልግሎት ወሃብቲ መከላኸሊ ኮሮና ቫይረስ ክጥቀሙን ኣካላዊ ምርሕሓቕ ብዘለዎ ኣገልግሎት ክህቡ ከምዘለዎም ድማ ዶ/ር ደብረፅዮን ኣተሓሳሲቦም:: እቶም ምምሕያሽ ዝተገበረሎም ውሳነታት ካብ ፅባሕ ቀዳም ጀሚሩ ተግባራዊ ክኸውን እዩ ኢሎም:: ምሉእ ትሕዝቶ ኣብዚ ምስማዕ ይክኣል :: No media source currently available


ኣብ ኢትዮጵያ ቁጽሪ ብቫይረስ ኮሮና ዝተታሕዙ 117 ምብጽሑ ተገሊጹ

ኣብ ኢትዮጵያ ዝተኻየደ ዳህሳስ ገዛ ገዛ ምርመራ ቫይረስ ኮሮና ንልዕሊ ሰለስተ ሚሊዮን ስድራ ከምዝሸፈነ ሚንስትር ጥዕና ዶክተር ሊያ ታደሰ ገሊፀን።እቲ ዳህሳስ ዝርግሐ ናይቲ ቫይረስ ንምርዳእ ዘኽእል እዩ ኢለን።ናይቲ ቫይረስ ምልክት ዝተርኣዮም ኣስታት 427 ሰባት ከምዝተፈለዩ እውን ወሲኸን ገሊፀን። ኣብ ኢትዮጵያ ቁፅሪ ብቫይረስ ኮሮና ዝተትሓዙ 117 ዝበፅሐ ክኸውን ከሎ ሰለስተ ሰባት ምሟቶም ተገሊጹ ሎ።


ሓረስቶት ክልል ትግራይ ብምኽንያት ለበዳ ቫይረስ ኮሮና ፍርያቶም ናብ ዕዳጋ ከቕርቡ ብዘይምኻኣሉ ይገልጹ

ኣብ ክልል ትግራይ ብምኽንያት ለበዳ ቫይረስ ኮሮና፡ ሓረስቶት ፍርያቶም ናብ ዕዳጋ ከቕርቡ ብዘይምኻኣሉን ይፅገሙ ከምዘለዉ ይገልጹ`ለዉ:: ኣብ ዞባ ደቡብ ትግራይ ንድምጺ ኣሜሪካ ርእይቶ ዝሃቡ ኣብ ልምዓት መስኖ ዝተዋፈሩ ሓረስቶት ፍርያቶም፡ ብምኽንያት ንምክልኻል ቫይረስ ኮሮና ዝወፀ ኣዋጅ ናብ ዕዳጋ ከቕርቡ ብዘይምኽኣሎም ምህርቶም ተበላሽዩ ኣብ ግራቶም ከምዝተረፈ ገሊፆም:: ቢሮ ሕርሻን ልምዓት ገጠርን ክልል ትግራይ ብወገኑ ሓረስቶት ዘፍረይዎ ናብ ዕዳጋ ብሕብረት ስራሕ ማሕበራትን ሕጋውያን ነጋዶን ኣቢሉ ክቐርብ ይስራሕ ኣሎ:: ምሉእ ትሕዝቶ ኣብዚ ምስማዕ ይክኣል:: No media source currently available


ኤርትራ: ሰባት ኣብ ገዝኦም ክጸንሑ ዝወጽአ ናይ ህጹጽ ድንጋገ ኣዋጅ ጸኒዑ ከምዝቕጽል ተገሊጹ

መንግስቲ ኤርትራ ብ 1 ሚያዝያ ዘውጾኦን ን21 መዓልታት ጸኒዑ ዝጸንሐን ሰባት ኣብ ገዝኦም ክጸንሑ ዘገድድ ናይ ህጹጽ ግዜ ኣዋጅ፡ ብዘለዎ ጸኒዑ ክቕጽል ላዕለዋይ ሓይሊ ዕማም ምክልኻል ለበዳ ቫይረስ ኮሮና ሎሚ ኣፍሊጡ’ሎ።ምስ ኩነተት ናይ ኤርትራን ሓደገኛነት ናይ’ቲ ሕማምን ኣብ ግምት ብምእታው እቲ ናይ ምክልካል ስትራቴጂ ቀንድ ኣማራጺ ከምዝኾነ ብምእማን እቲ ኣዋጅ ጸኒዑ ክቕጽል ከምዝተወሰነ ላዕለዋይ ሓይሊ ዕማም ኣፍሊጡ’ሎ። እዚ ከምዚ’ሉ እንከሎ ሰለስተ ካብቶም ሕሙማት ኮሮና ቫይረስ ሙሉእ ብሙሉእ ብምሕዋዮም ናብ ቤቶም ከምዝተፋነዉ ሚንስትሪ ጥዕና ኤርትራ ሓቢሩ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ኢትዮጵያ ክልል ዓፋር ብቫይረስ ኮሮና ዝተታሕዘ 1 ውልቀሰብ ምርኻቡ ተገሊጹ

ኣብ ኢትዮጵያ ክልል ዓፋር ንመጀመሪያ ግዜ ብቫይረስ ኮሮና ዝተታሓዘ ውልቀሰብ ምርካቡ ስዒቡ ህዝቢ ብዝተረጋግአ ነቲ መስርሕ ክሕግዝ ናይቲ ክልል መንግስቲ ፃውዒት ኣቕሪቡ። ኣብቲ ክልል ናይ ምክልኻል ስራሕ ሓይሉምቕፃሉ ሰበስልጣን እቲ ክልል ገሊፆም። ሚ/ጥዕና ዶክተር ሊያ ታደሰ እቲ ናይ ዓፋር ሓዊሱ ብደረጃ ሃገር ሎሚ ክልተ ሓደሽቲ ከምዝተመዝገቡ ገሊፀን ኣለዋ።ኣብ ኢትዮጵያ ቁጽሪ በቲ ቫይረስ ዝተትሓዙ 116 በፂሑ ኣሎ።ዛጊድ ሰለስተ ሰባት ህይወቶም ስኢኖም ኣለው።


ኣክሱም: ካብ መወሸቢ ማእከል ክሃድም ዝፈተነ ውልቀሰብ ናይ 6 ወርሒ ማእሰርቲ ተፈሪዱ

ኣብ ከተማ ኣክሱም ካብ መወሸቢ ማእኸል ከምልጥ ዝፈተነ ውልቀ ሰብ ናይ ሽዱሽተ ወርሒ ማእሰርቲ ክቕፃዕ ቤት ፍርዲ እታ ከተማ ወሲኑ:: መንግስቲ ክልል ትግራይ ካብ ወፃኢ ሃገራት ይኹን ካብ ካልኦት ከባቢታት ኢትዮጵያ ናብቲ ክልል ዝኣትዉ ተጓዓዝቲ ን14 መዓልታት ክውሸቡ ምውሳኑ ስዒቡ ካብ ከተማ ኣዲስ ኣበባ ናብ ከተማ ኣክሱም ዝተጓዓዘ እዚ ውልቀሰብ ናይታ ከተማ መወሸቢ ማእኸል ድሕሪ ምጽንሑ’ዩ ከምልጥ ኣብ ዝፈተነሉ ዝተታሕዘ:: ካብ ኣዲስ ኣበባ ናብታ ከተማ ካብ ዝኣቱ ሓሙሽተ መዓልታት ዘቑጸረ እዚ ውልቀሰብ ዝሓለፈ ቀዳም ካብ መወሸቢ ማእኸል ከምልጥ ኣብ ዝፈተነሉ ብሓይልታት ፀጥታ ኣብ ትሕቲ ቑፅፅር ምውዓሉ ከንቲባ ከተማ ኣክሱም ኣይተ ኤልያስ ካሕሳይ ንድምፂ ኣሜሪካ ተዛሪቦም:: ሎሚ ረቡዕ ኣብ ቤት ፍርዲ ከተማ ኣክሱም እቲ ውልቀሰብ ኣብ ዝውዓል መጋባእያ ብ6 ወርሒ ማእሰርቲ ክቕፃዕ ወሲኑ ኢሎም:: እዚ ተግባር ውልቃውነት ዝዓብለሎን ንህዝቢ እንኮላይ ንስድራ ዘይምሕሳብ ዘርኢ እዩ ክብሉ እቶም ከንቲባ ገሊፆም:: እዚ ተግባር ዝፈፀመ ውልቀሰብ ኩነታት ጥዕንኡ ክፃረን ብተወሳኺ ድማ ናይ ጉዕዞ ታሪኹ ዳግም ክረአ እውን ምምሕዳር እታ ከተማ ኣንፈት ከምዘነፀረ ኣይተ ኤልያስ ሓቢሮም:: ለበዳ ቫይረስ ኮረና ንምክልኻል መንግስቲ ክልል ትግራይ ብዘውፀኦ ኣዋጅ ህፁፅ ግዘ ካብ ዝኾነ ይኹን ከባቢ ናብቲ ክልል ዝኣቱ ሰብ ን14 መዓልታት ክውሸብ ይእዝዝ:: ዛጊድ ኣብ 15 መወሸቢ ማእኸላት 2130 ሰባት ከምዝተወሸቡ ካብ ቢሮ ሓለዋ ጥዕና ትግራይ ዝተረኸበ ሓበሬታ የመላኽት:: ምሉእ ትሕዝቶ ኣብዚ ምስማዕ ይክኣል:: No media source currently available


ኣብ ኣዲስ ኣበባ ዝርከባ ናይ ገዛ መኻይን በብተራ ጥራይ ክንቀሳቐሳ ዝእዝዝ መምርሒ ውጺኡ

መንግስቲ ኢትዮጵያ ኣብ ኣዲስ ኣበባ ዝርከባ ናይ ገዛ መኻይን በብተራ ጥራይ ክንቀሳቐሳ ዝእዝዝ መምርሒ ኣውጺኡ። ብመሰረት`ቲ መምርሒ ኣብ ምክልኻል ኮቪድ 19 መታን ክሕግዝ፥ ናይ ሰሌዳ ቁጽረን ብጎደሎ ዝውድእ ሎሚ፥ ብምሉእ ቁጽሪ ዝውድእ ድማ ጽባሕ እናበላ ክንቀሳቐሳ ተፈቒዱለን ኣሎ። ብኻልእ ወገን ድማ ካብ ኣዲስ ኣበባ ወጻኢ ኣብ ዝንቀሳቐሳ ኣውቶቡሳት`ውን ብምኽንያት ቫይረስ ኮሮና ናይ ምንካይ ለውጢ ከምዝተገብረ ተፈሊጡ`ሎ። ብኻልእ ዜና ካብ ሃገራት ማእከላይ ምብራቕ ከምዝመጸን ካብ መወሸቢ ቦታ ከምዝሃደመን ዝዛረብ ሰብ ኣብ ደቡብ ወሎ ከባቢ ሃርቡ ኢዱ ንፖሊስ ከምዝሃበ ይግለጽ ኣሎ። እቲ ውልቀሰብ ኣብ መወሸቢ ቦታ ምጽንሑ ዘረጋግጽ መረዳእታ ከምዘይተረኽበ ግን ቤት ጽሕፈት ሓለዋ ጥዕና`ቲ ዞባ ይገልጽ። እቲ ውልቀሰብ ካብ መወሸቢ ቦታ ሃዲሙ ኣብቲ ኸባቢ ተሓቢኡ`ሎ ዝብል ዜና ንብዙሓት ሰባት ፍርሕን ስንባደን ኣስዒቡ ከምዝነበረ` ንምፍላጥ ተኻኢሉ`ሎ። ነበርቲ ከተማ ባህርዳር ድማ ህዝቢ ኣብ ምትግባር መምርሕታት ምክልኻል ቫይረስ ኮሮና ብዙሕ ይተርፎ`ሎ ኢሎም-። ትማሊ ሰንበት ኣብ ዝነበረ በዓል ፋሲካ፡ ገለ ሓጹራት ምስተላዕለ ህዝቢ ዘርኣዮ ምንቅስቓሳት ንዕኡ ዘመስክር`ዩ ዝበሉ ነበርቲ ባህርዳር- ካልኦት ድማ ነቲ ዘሎ ክፍተት ንምምላእ መንግስቲ ኣስተምህሮታት ክጽዕቕ ይግባእ ኢሎም። ኣብ ምብራቕ ኢትዮጵያ ከተማ ድሬዳዋ ድማ ክልተ ሰባት ካብ ኮሮናቫይረስ ሓውዮም ናብ ገዝኦም ተፋንዮም- ካልኦት ሰለስተ ድማ ዝተታሕዙ ተረኺቦም- እቶም ዝተረኽቦም ሰለስተ ሰባት ካብ ጅቡቲ ተመሊሶም ኣብ መወሸቢ ቦታ ዝጸንሑ`ዮም፥ ካብ ጅቡቲ ተመሊሶም ኣብ መወሸቢ ቦታ ዝርከቡ 574 ሰባት ውጽኢት መርመራ ይጽበዩ ምህላዎም’ውን ተፈሊጡ’ሎ። ካብ ጅቡቲ ብዘይሕጊ ዝሰግሩ ንምቁጽጻር ኣጸጋሚ ኮይኑ ከምዘለዉ`ውን ክፍሊ ጥዕና ድሬዳዋ ወሲኹ ኣፍሊጡ`ሎ።


ኣብ ኤርትራ ቁጽሪ ብቫይረስ ኮሮና ዝተታሕዙ ሰባት ናብ 39 ክብ ምባሉ ተገሊጹ

ሚንስትሪ ጥዕና ኤርትራ ኣርባዕተ ተወሰኽቲ ሰባት ብቫይረስ ኮሮና ምትሓዞም ኣፍሊጡ። እቶም ኣርባዕተ ሰባት ኣብ ውሽጢ ዝሓለፈ ሰለስተ መዓልታት ብዝተገብረ መርመራታት ዝተረኽቡ ክኾኑ ኸለዉ-ቁጽሪ ኣብ መላእ’ታ ሃገር ዝተመዝገቡ ናብ 39 ደይቡ`ሎ። ብኻልእ ወገን ካብ መንጎ ብኮሮና ተታሒዞም ዝነበሩ ሰባት -ሰለስተ ድማ ምሉእ ንምሉእ ሓውዮም ናብ ገዝኦም ከምዝተፋነዉ ሚንስትሪ ጥዕና ኤርትራ ኣፍሊጡ`ሎ። ምሉእ ትሕዝቶ ኣብዚ ምስማዕ ይክኣል ።


መልእኽቲ ፕረ.ኢሳያስ ኣፈወርቂ ኣብ ለበዳ ቫይረስ ኮሮና

ፕረዚደንት ኢሳያስ ኣፈወርቂ ዘለናዮ ፈታኒ እዋን ብልዑል ንቕሓትን ሓያል ስራሕን መኪትና ክንሰግሮ ግድነታዊ ሓላፍነት`ዩ ኢሉ። ብዛዕባ ለበዳ ቫይረስ ኮሮና ንመጀመርያ ግዜ ዝተዛረበ ፕረዚደንት ኢሳያስ፥ ዝሓለፈ ቀዳም ብተለቪዥን ኤርትራ ኣብ ዘመሓላለፎ መልእኽቲ "ሕማም ኮሮና ኣብ ዘመናዊ ታሪኽ ብኹሉ መለክዒታቱ ዘይተገመተን ትጽቢት ዘይተገብረሉን ሃንደበታዊ ኩናት`ዩ" ክብል ገሊጽዎ። ኣተሓሒዙ ለበዳ ኮሮና ኣተኩሮና ክዘርገና ከሰንፈናን ከልምሰናን የብሉን ድሕሪ ምባል ተተሓሒዝናዮ ዝጸናሕና ናይ ልምዓት መደባት ብዓጸፋ ክነሐይሎን ክንሰርሕን ኢና ብምባል ርሑስ ፋሲካን ሮሞዳንን ተመንዩ። ምሉእ ትሕዝቶ ኣብዚ ምስማዕ ይክኣል። No media source currently available


ዳዊት ገረዝግሄር ኣብ ውግእ ጸረ ኮሮና ቫይረስ ዝውዕል 25 ሚልዮን ቅርሺ ለጊሱ

ኣቶ ዳዊት ገረዚግሄር ኣብ ውግእ ጸረ ኮሮና ቫይረስ (ኮቪድ 19) ናይ ገዛእ ርእሰይ ኣበርክቶ ክህልወኒ ይግባእ ካብ ዝብል ተበግሶ 25 ሚልዮን ቅርሺ ንክልላዊ መንግስቲ ትግራይ ከምዝለገሰ ኣፍሊጡ። ቅድሚ ሎሚ ንክልላዊ መንግስቲ ትግራይ 'ምምሕዳራዊ ኣበሩ በዚሑ እናበለ' ብበሊሕ ይነቅፍ ዝነበረ ኣቶ ዳዊት አብ'ዚ 'ቁርጺ እዋን' ኢሉ ዝጠቀሶ ህሞት ውገእ ኣብ ልዕሊ ኮቪድ 19 ምትሕብባር ኣገዳሲ ከምዝኾነ ይዛረብ። ብዘይካ'ዚ ኣገድስቲ መሳርሕታት መመርመሪ ኮሮና ቫይረስ ካብ ቻይናን ኣሜሪካን ናብ ትግራይ ንምእታው ይሰርሕ ከምዘሎ ካብ ደሴት ጂቡቲ ኮይኑ ኣብ ዝሃበና ቃለ ምልልስ ጠቂሱ። ስለምንታይ ናብ'ታ ደሴት ከምዝኣተወ ሓቲትናዮ 'ሪዞርት' ይሃንጽ ኣለኹ ኢሉና። No media source currently available


ኣብ ከተማ መቐለ ብኣመንቲ ሃይማኖት ክርስትና በዓል ዓርቢ ስቅለት ብስግዳንን ፀሎትን ተከቢሩ። ኣብ ነፍሲ ወከፍ ዓመት ብኣመንቲ ሃይማኖት ክርስትና ብስግዳንን ፀሎት ዝኽበር ዓርቢ ስቅለት ብምክንያት ለበዳ ሕማም ቫይረስ ኮሮኑ ኣማስይኡ እኳ ብርክት ዝበለ ህዝቢ እንተመፅአ ሙሉእ መዓልቲ ዝውዓለ ህዝቢ ግን ውሑድ እዩ። ትርጉም ዓርቢ ስቅለት ንምርዳእ ኣብ ቤት ክርስትያን ደብረ መድሃኒት ኣብየዝጊ ቁዱስ ክርስቶስ ኣርሴማ ስብከተ ወንጌል መጋቢ አእላፍ መምህር ተኣምራት ታደሰ ኣዛራሪብናዮም ኣለና ። ምሉእ ትሕዝቶ ኣብዚ ምስማዕ ይክኣል። No media source currently available


ክልል ትግራይ ንምክልኻል ቫይረስ ኮረና ዝተጀመረ ዳህሳስ ገዛ ንገዛ ተዛዚሙ

ኣብ ክልል ትግራይ ንምክልኻል ቫይረስ ኮረና ዝተጀመረ ዳህሳስ ገዛ ንገዛ ትማሊ ተዛዚሙ:: ብመሰረት እቲ ዳህሳስ ኣብ መላእ ትግራይ 33 በቲ ቫይረስ ዝተጠርጠሩ ተፈልዮም ኣለው ክብል ቢሮ ሓለዋ ጥዕና ትግራይ ኣፍሊጡ'ሎ:: ሓላፊ ቢሮ ሓለዋ ጥዕና ክልል ትግራይ ዶክተር ሓጎስ ጎድፋይ ሎሚ ዓርቢ ኣብ ዝሃብዎ መግለፂ: ካብ ሶኑይ 05 ሚያዝያ ጀሚሩ ንተኸታታሊ ኣርባዕተ መዓልታት ንምክልኻል ቫይረስ ኮረና ገዛ ንገዛ ዳህሳሳ ብምክያድ ትማሊ 08 ሚያዝያ 2012 ከምዝተዛዘመ ተዛሪቦም:: ዶክተር ሓጎስ ሕብረተሰብ ኣብቲ ለበዳ ዘለዎ ግንዛበ እንታይ ከምዝመስል ዝረኣየሉ፣ ኣብ ነፍስወከፍ ስድራ መከላኸሊ ናውቲ ምህላዎምን ዘይምህላዎምን ዝረጋገፀሉን እዩ ነይሩ ክብሉ ገሊፆም:: በቲ ዳህሳስ ብቫይረስ ኮሮና 33 ጥርጡራት ከምዝተረኸቡ ድማ ሓቢሮም:: ዶክተር ሓጎስ ኣብ መግለፂኦም ኣብቲ ዳህሳስ ቅድሚ 10 ዓመት ብዝተኻየደ ቆፀራ ህዝቢ መሰረት 1.3 ሚልዮን መራሕቲ ስድራ ክካተቱ ተመዲቡ እንተነበረ ኮይኑ ግና ኣብ 1,550 ,000 መራሕቲ ስድራ ዳህሳስ ከምዝተኻየደ እቶም ሓላፊ ገሊፆም:: እቲ ዳህሳስ ንፈለማ እዋን ዝተኻየድን ምስ ምዃኑ ተተሓሒዙ ኣብ ከይዲ ኣፈፃፅምኡ ክፍተታት ኣለዎ ኢሎም ከምዝኣምኑ ዝገለፁ ዶክተር ሓጎስ ጎድፋይ: ኣብ ትግራይ እቲ ሕማም ኣብዚ ሕዚ እዋን ዘለዎ ኩነታትን ንቐፃሊ ከመይ ስራሕቲ ክካየድ ከምዝግባእ ንምፍላጥ ዝሓገዘ እዩ ኢሎም:: ዶክተር ሓጎስ ካብ ዝተፈላለዩ ከባቢታትን ወፃኢ ሃገራትን ናብ ትግራይ ዝኣትዉ ኣጋይሽ ን14 መዓልታት ክውሸቡ ብመሰረት ዝተወሰነ ይስራሕ ኣሎ ክብሉ ተዛሪቦም:: ብምኽንያት በዓል ትንሳኤ ምስ ስድራ በዓል ንምኽባር ጉዕዞ ናብ ትግራይ ከካይዱ ዝተለሙ ሰባት እቲ በዓል ኣብ መወሸቢ ማእኸል ከምዘብዕልዎ ተረዲኦም ኣብ ዘለዉዎ ክፀንሑ ዶክተር ሓጎስ ሓቲቶም:: ሓላፊ ቢሮ ሓለዋ ጥዕና ትግራይ ዶክተር ሓጎስ ጎድፋይብቐፃሊ ንለበዳ ቫይረስ ኮረና ዝተቓልዑን ካብተን ኣዐርየን ዝተጠቕዓ ሃገራት ናብ ትግራይ ዝኣተዉ: ናይ ነዊሕ ጉዕዞ ዘወርቲ መኪና: ኒሞንያ ዝተረኸቦም፣ ኣብ ልዑል ክትትል ሕክምና ዝርከቡ ሕሙማትን ኣብ ሃንደበታዊ ክፍሊ ዝሰርሑ ሰብ ሞያ ጥዕናን ቐዳምነት ተዋሂብዎም ምርመራ ክካየደሎም እዩ ኢሎም :: ምሉእ ትሕዝቶ ኣብዚ ምስማዕ ይክኣል :: No media source currently available


መወሸቢ ይኹን መመርመሪ ቫይረስኮሮና ከተማ ባህርዳር ብምሉእ ዓቕሙ ይሰርሕ ከምዘየለ ሰብ ሞያ ሕክምና ገሊፆም

ኣብ ዋና ከተማ ክልል ኣምሓራ ባህርዳር ዝርከብ መወሸቢ ይኹን መመርመሪ ቫይረስ ኮሮና መሳርሒ ብምሉእ ዓቕሙ ይሰርሕ ከምዘየለ ሰብ ሞያ ሕክምና ገሊፆም። ብተወሳኺ ሰብሞያ ጥዕና ንርእሶም ዝከላኸልሉ ናውትን ካልኦት ቀረባትን ብእኹል ኣይቐርብን ዘሎ ኢሎም። ናይ ክልል ኣምሓራ ኢንስቲቲዩት ሕብረተሰብ ሳይንስ ናይ ቫይረስ ኮሮና መመርመሪ መሳርሒ ብሰንኪ ፅበት ቦታ ብምሉእ ዓቕሙ ይሰርሕ ከምዘየለ ገሊፁ ኣሎ። ሓላፊ ቢሮ ጥዕና ናይቲ ክልል ዶክተር መልካሙ ኣብቴ እቲ ፀገም ኣብ ከይዲ ክፍታሕ እዩ ኢሎም ኣለው።እዚ ከምዚ ኢሉ እናሃለወ ኣብ ከተማ ጎንደር ምርመራ ኮሮና ቫይረስ ምጅማሩ ተሓቢሩ'ሎ።


ኢትዮጵያ: ቁጽሪ ብቫይረስ ኮሮና ዝተታሕዙ ሰባት 92 በጺሑ

ኣብ ኢትዮጵያ ኣብ ዝሓለፉ 24 ሰዓታት ኣብ ልዕሊ 401 ሰባት መርመራ ቫይረስ ኮሮና ተኻይዱ ካብኣቶም ሸውዓተ’ቲ ቫይረስ ከምዝተረኽቦም ተሓቢሩ።በዚ መሰረት ኣብ ኢትዮጵያ ቁጽሪ በቲ ቫይረስ ዝተታሕዙ 92 በጺሑ`ሎ። ኣብ ክልል ኣምሓራ ዝርከባ ዩኒቨርሲታት ጎንደርን ደብረ-ማርቆስን መሳርሕታት ጽሬት ከፍርያ ከለዋ ካልኦት ድማ ኣብ ምክልኻል ዝጠቅም መርመራታት የካይዳ`ለዋ ከም ከምዘለዋ ተሓቢሩ። ኣብ ክልል ኦሮሚያ ኣባላት ጉጅለ ባህልን ትያትርን ግንዛበ ቫይረስ ኮሮና ንምጭባጥ ምስ መራሕቲ ሃይማኖትን ምምሕዳራትን ብምርኻብ እቲ ሕብረተሰብ ብመንግስቲ ንዝተሓላለፉ ዘለዉ ምኽርታት ክሰምዕ ኣተሓሳሲቦም። ብፍላይ ምስ ፋሲካ ብዝተሓሓዝ፥ ጥረ ስጋ ካብ ምምጋብ ክቑጠቡ`ውን ኣተሓሳሲቦም። ህዝቢ ሕጂ`ውን ኣብ ኮሮናቫይረስ ዘለዎ ግንዛበ ትሑት ምዃኑ ዝገለጹ እቶም ኣባላት፥ ጥዕናና ንምሕላው መንግስቲ ዘቐመጦም መምርሕታት ክትግበር ግድን`ዩ ይብሉ። ኣብ ደቡባዊ ክልል ኢትዮጵያ ብሰንኪ ለበዳ ቫይረስ ኮሮና ኣብ ልዕሊ ህዝባዊ መጓዓዝያ ተነቢሩ ዝነበረ እገዳ ምምሕያሽ ተገይርሉ- እንተኾነ ሕጂ`ውን ህዝቢ ንኮቪድ 19 ከይቃላዕ ዝተወሃሃደ ቁጽጽርን ክትትልን ከምዝግበር ምኽትል ኣመሓዳሪ ደቡብ ኣቶ ርስቱ ይርዳው ኣፍሊጡ። ጽባሕ ኣብ ዝኽበር ዓርቢ ስቕለት`ውን ህዝቢ ተረሓሒቑ ክሰግድ ኣዘኻኺሩ`ሎ። ንበዓል ፍሲካ ኣሳቢቦም ዋጋ ኣብ ልዕሊ ዝወሰኹን ናይ ቀረባት ጸገም ኣብ ልዕሊ ዝፈጠሩን ሰባት ድማ ተሪር ስጉምቲ ይውሰድ ከምዘሎ ንሰበ-ስልጣን ዝጠቐሰ ወኪል ድምጺ ኣሜሪካ ካብ ኣዋሳ ሓቢሩ`ሎ።


ኣብ ኢትዮጵያ ቁጽሪ ብቫይረስ ኮሮና ዝተታሕዙ ሰባት ናብ ክብ 82 ምባሉ ተሓቢሩ

ኣብ ኢትዮጵያ ተወሰኽቲ ሸሞንተ ሰባት ብ ቫይረስ ኮሮና ምትሓዞም ሚንስትሪ ጥዕናን ኢንስቲትዩት ማሕበረሰብ ጥዕናን ኢትዮጵያ ኣፍሊጦም።ኣብ ውሽጢ 24 ስዓታት ምርመራ ካብዝተገበረሎም 447ሰባት 8 ሰባት እቲ ቫይረስ ተረኺቡዎም ኣሎ። ኣብ ኢትዮጵያ ብዝሒ ብኮሮናቫይረስ ዝተትሓዙ ናብ 82 ደይቡ ኣሎ። እቲ ቫይረስ ዝተረኸቦም ሓሙሽተ ኢትዮጵያዊያን፣ሓደ ኤርትራዊ፣ሓደ ሶማልያዊያን ካልእ ሓደ ድማ ኢንግሊዛዊ ምዃኖም ተፈሊጡ ኣሎ። ኣብ ኢትዮጵያ ክሳብ ሕጂ 53 ተወሺቦም ክንክን ይግበረሎም ዘለው 14 ዝሓወዩ 3 ድማ ህይወቶም ዝሰኣኑ ሰባት ተመዝጊቦም ኣለው።


ማሕበር ልምዓት ትግራይ ኣብ ሙሉእ ዓለም ዘርከቡ ኣባላታ ንምክልኻል ሕማም ቫይረስ ኮሮና ክሕግዙ ትጽውዕ። ኣብ ማሕበር ልምዓት ትግራይ ከም ፋፃሚ ስራሕ ኮይኖም ዝሰርሑ ዘለዉ ኣይተ ተስፋይ ገብረእግዝኣብሄር ንለበዳ ሕማም ቫይረስ ኮሮና ኣባላቶም ዕዙዝ ኣበርክቶ ይገብሩ ከምዘለዉ ሓቢሮም። ኣይተ ተስፋይ ኣብ ሙሉእ ዓለም ንዝርከቡ ኣባላቶም ብምልዕዓል ገንዘብ ብምትእክኻብ ዘድልይ ናውቲ መከላከሊ ኮሮና ንምምላእ ይሰርሑ ከምዘለዉ ይዛረቡ። ምስ ኣይተ ተስፋይ ዝተኻየደ ቃለ ምልልስ ኣብዚ ምስማዕ ይከኣል። No media source currently available


ኣብ ኢትዮጵያ ብሰንኪ እገዳ ኮቪድ-19 ደቂ ኣንስትዮ ኣብ ገዛውተን ክሓርሳ ይግደዳ ከምዘለዋ ተሓቢሩ

ሓላፊ ኣብ ኣዳማ /ናዝሬት/ ዝመደበሩ ማእኸል መዋልዳን Marie Stopes International ቀኔሳ ኩመራ ብሕርሲ ዝተታሓዛ ደቂ ኣንስትዮ ናይ ብፅሑልና ናይ ስልኪ ደወል ከስምዓ መዓልታዊ ፍፃመ ኮይኑ ኣሎ። ቀኔሳ ኢትዮጵያ ንምስፍሕፋሕ ኮሮናቫይረስ ደው ንምባል ኣብ ዝሓለፈ ወርሒ ጥቡቕ ናይ ጉዕዞ እገዳ ኣብ ግብሪ ምስ ኣውዐለት ኣብቲ ማእኸል መዋልዳን ክበፅሓ ዘይኽእላ መዓልታዊ 10 ዝኾና ደቂ ኣንስትዮ ስልኪ ከምዝድውላ ይገልፅ ። እቲ ፀገም ኣገልግሎት ኣምቡላንስ ኣብዘይብሉ ድኻ ከባቢታት ዝዓበየ ከምዝኸውን ይዛረብ። ‘’ሎሚ ንጉሆ’’ ይብል ንሱ ‘’ሓንቲ ኣምቡላንስ ደሊያ ደዊላ።ቅድሚ ሎሚ ክልተ ግዜ ብሓገዝ መጥባሕቲ ዝተገላገለት ብምኳና ሎሚ እውን ንሳልሳይ መጥባሕቲ ቆፀሮ ነይሩዋ።መጎዓዚያ ስለዘየለ ኣምቡላንስ ሓቲታ።ብቕልጡፍ ልኢኽናላ ንሳልሳይ ግዜ ብመጥባሕቲ ሓሪሳ ኣላ’’ ክብል ገሊፁ። ንሱ ብምውሳኽ ተመሳሳሊ ዕድል ዘይረኽባ ካልኦት ደቂ ኣንስትዮ ብዘይካ ሓገዝ ሕክምና ኣብ ገዛውተን ይሓርሳ ንዘለዋ ስኽፍትኡ ይገልፅ።ኣብ ጥዕንአን ፀገመ ከምዘጋጥመን እውን ዘጠራጥር ኣይኮነን ይብል ። ኣብ ዝሓለፈ ዓርቢ ፓርላማ ኢትዮጵያ ሰበስልጣን ንምንቅስቓስ ሰባት ዝኽልክል ስልጣን ዝህብ ሃገርለኸ ህፁፅ ግዜ ኣዊጁ ኣሎ።ድሮ ኣብያተ ትምህርቲ፣ መዘናግዒ ባራት፣ኣብያተ መግቢ፣ስነ ጽባቐ ጸጉሪን ዝኣመሰሉን ተዓፅዮም ኣለው። ክልላት ኦሮሚያ፣ኣምሓራ፣ሃረሪን ትግራይን ንምስፍሕፋሕ ናይቲ ቫይረስ ንምክልኻል ናይ ህዝቢ መጎዓዚያ ከልኪለን ኣለዋ።


ዝርዝር ሕጊ ኣዋጅ ህፁፅ ግዜ ኢትዮጵያ ምውፅኡ ተፈሊጡ

ብመሰረት ኣዋጅ ህፁፅ ግዜ ኢትዮጵ ትካላት ኣፍረይቲ መሰረታዊ ቀረባት ስርሖም ደው ምባልን ዕንቅፋት ምፍጣርን ዝተኸልክለ ምዃኑ ዋና ዓቃቢት ሕጊ ኢትዮጵያ ኣፍሊጠን።ምስ ኮሮናቫይረስ ብዝተኣሳሰረ ሓበሬታ ኣብ ምዝርጋሕ ሓዱሽ ናይ ኮምኒኬሽን ስርዓት ከምዝዝርጋሕ እውን ተሓቢሩ ኣሎ። ዋና ዓቃቢት ሕጊ ወይዘሮ ኣዳነች ኣበቤ ቅድሚ ሒደት መዓልታት ብፓርላማ ኢትዮጵያ ዝፀደቐ ኣዋጅ ህፁጽ ግዜ ዘፈፅም ስርዓት ብዝርዝር ኣረዲኣን ኣለዋ።እቲ መምርሒ ከልካሊ ፣ግዴታ ዘቐምጡ፣ ሓላፍነት ዘቐምጡን ዝተፈላለዩ ሕግታት ዝብሉ ኣርባዕተ ክፋላት ዝሓዘ እዩ። እቲ ፈላማይ ዝኾነ ይኹን ሰብ ወይ ኣካል ክገብሮ ዘይብሉን ዘለዎን ይዝርዝር።እቲ ኻልኣይ ነቲ ዝተባህለ ዘይፍፅም ብሕጊ ዘሕትት ምዃኑ ወይዘሮ ኣዳነች ይገልፃ።ብሳልሳይ ደረጃ ዝተቐመጡ ዝርዝር ነገራት ኣፈፀምቲ ኣካላት ዝውስን ክኸውን ከሎ ራብዓይ ክፍሊ ድማ ዝተፈላለዩ መምርሒታት ዝምልከት እዩ። እገዳ ካብ መንጎ ዝተቐመጠሎም ተግባራት ክገልፃ ከለዋ ‘’ከም ሓይሊ ኤሌክትሪክ፣ ትካላት ሕክምና፣ ቴሌኮምኒኬሽን፣ባንክታት፣መግቢ ዘቕርቡ ትካላት፣ፋብሪካታት፣ናይ ፅርየትን ሓለዋን ኣገልግሎት ዝህቡ ሰራሕተኛታትን ትካላትን፣ናይ ደረቕን ፈሳሲን ኣገልግሎት መጎዓዚያ ዝህቡ፣ኣገልግሎት ሕርሻ፣ኣፈረይቲ ኢንዱስትሪታትቲ፣ናይ ህንፀት ፕሮጀክትታት ምቁራፅ፣ዕንቅፋት ምፍጣር፣በዚ ደንቢ መሰረት ዝተኸልክለ እዩ’’ ኢለን። ቀንዲ ምኽንያት ናይቲ እገዳ ቁጠባዊ ዓቕሚ ናይታ ሃገር ምዃኑ ወ/ሮ ኣዳነች ሓቢረን።ኮቪድ-19 ዘይኮነስ ናይ ኢኮኖሚ ፀገም ዘውረዶ ሽግር ክንዋጽኦ ዘይንኽል ስለዝኾነ ኮቪድ-19 ንምግጣም እትዋት ዘፍርዩ ደውው ከይብሉ ንምሕጋዝ እዩ ኢለን። ምንጭታት ሓበሬታን ዝርግሕኦምን እውን እገዳ ተገይሩሉ ኣሎ።ብመሰረት ወ/ሮ ኣዳነች ምስቲ ሕማም ዝተኣሳሰሩ ጉዳያት ናይ ሓሶት፣ዘይትረጋገፁ፣ምንጮም ተኣማኒ ዘይኮነን ዘይፍለጡን ሓበሬታ ብምዝርጋሕ ኣብ ልዕሊ ህዝቢ ናይ ስነ ኣእምሮ ቅልውላው ምፍጣር፣ካብቲ ዝግብኦ ምግዛፍ ወይ ኣንኢስካ ምቐራብ ዝተኸልከለ ምዃኑ ብምግላፅ ሓዱሽ ናይ ሓበሬታ ስርዓት ኣብ ምዝርጋሕ ከምዝርከብ ገሊፀን።ብዛዕባ ኮቪድ-19 ሓበሬታን ትንተናን ዝህብ፣ኣፈፃፅምኡ ንህዝቢ ሪፖርት ዘቕርብ በብክልሉን መሓውር መንግስትን ኮሚቴ ክጣየሽ እዩ።ካብዚ ወፃኢ ትንተናን ሓበሬታን ምሃብ በዚ መምርሒ መሰረት ዝተኸልከለ እዩ ኢለን። እገዳ ካብዝተገበረሎም ጉዳያት ሓደ ምትእኽኻብ ካብ ፓርቲ ክሳብ እድር፣ካብ ሃይማኖታዊ ኣኼባታት ክሳብ ስፖርታዊ ምትእኽኻባት ኮይኑ ኣሎ። ኣብ ኢትዮጵያ ብሰንኪ ኮቪድ-19 ዝተነብረ እገዳ ደቂ ኣንስትዮ ኣብ ገዝአን ክሓርሳ ይግደዳ ከምዘለዋ ሰራሕተኛታት ጥዕና ይገልፁ ኣለው።


ስነ ስርዓት ቀብሪ ጋዜጠኛ ጸሃዬ ደባልቀው ተፈጺሙ

ምኩር ጋዜጠኛ ጸሃዬ ደባልቀው መጋቢት 25/2012 ወይ ሚያዝያ 3/2020 ድሕሪ ምዕራፉ ስነ ስርዓት ቀብሩ ትማሊ ሓሙስ ኣብ ከባቢ ዋሽንግተን ዲሲ ተፈጺሙ ‘ሎ። ኣብ ዝተፈላለያ ሚድያታት ብሓላፍነት ዘገልገለ ጋዜጠኛ ጸሃዬ ደባልቀው ኣብ ኣኽሱም ትግራይ እዩ ተወሊዱ: ዓብዩ። ኣብ እዋን ስርዓት ደርጊ ኣስታት ዓሰርተ ዓመት ተኣሲሩ። ድሕሪ ውድቀት ደርጊ ኣብ ዝተፈላለያ ሚድያታት ኢትዮጵያን ኣብ’ዚ ኣብ ዋሽንግተን ዲሲን ከባቢኣን ብሞያ ጋዜጠኝነት ሰሪሑ። በዓልቲ ቤቱ ወ/ሮ ጸባኦት ገብርየ ምስ ኣቶ ጸሃዬ ቅድሚ ኣስታት 20 ዓመታት ከምዝመጹ ትዝክር። 24 ዓመታት ናብራ ሓዳር ጸሃዬ ኣዝዩ ጥዑም ነይሩ ‘ምስ ጸሃዬ ምትዕራኽ፣ ኣብ ሓዳር ምጽማድ፣ ኣቦ ኮይኑ ዘሕለፍናዮ እዋን ፍሉይ ክብሪ ዝህቦ በዓል ቤተይ’ዩ ኢላ ትዝክሮ። ንዘጋጠማ ሓዘን ክትገልጾ ከላ ‘ብዕረፍቲ በዓል ቤተይ ኣቶ ጸሃዬ ካብ ልበይ ኣዝዩ ሓዚነ ኣለኹ። ጸሃዬ ብዘይመጠን ጽቡቅ ሰብ ነይሩ። ተዛሪቡ ዘቐይም ልሳን ዘይነበሮን፣ ጥዑም ዓርኪ፣ በዓል ቤት፣ ሓውን ጥዑም ሰብ እዩ። ንጸሃዪ ዝገልጸሉ ቃላት ይሓጽረኒ’ዩ’ ትብል። ትማሊ ሓሙስ ስነ ስርዓት ቀብሩ ዝተፈጸመ ጋዜጠኛ ጸሃዬ ደባልቀው በዓል ሓደርን ኣቦ ሓደ ቆልዓን ከምዝኾነ ዝረኸብናዮ ሓበሬታ ይገልጽ። ንመላእ ቤተሰብ: ፈለጡትን ስድራ ቤትን ጽንዓት ይሃብኩም ንብል። ምሉእ ትሕዝቶ ኣብዚ ምስማዕ ይክኣል። No media source currently available


ኣይተ ዘርኡ ገብረሊባኖስ ንምክልኻል ለበዳ ሕማም ቫይረስ ኮሮና ልዕሊ 4 ሚልዮን ቅርሺ ሓገዝ ኣበርኪቶም። በዓል ሃብቲ ኣይተ ዘርኡ ገብረሊባኖስ ኣብ ምክልኻል ለበዳ ሕማም ቫይረስ ኮሮና ኣብ ኩሎም መድረካት ሓገዝ ዝነጥፉ ገባሪ ሰናይ በዓል ሃብቲ እዮም። ኣይተ ዘርኡ ኣብ ስራሕቲ ንግዲ ምምፃእን ምልኣክን ኣብ ሕርሻን ሆቴልን እናነጠፉ ይርከቡ። ኣይተ ዘርኡ ዝገበርኩዎ ሓገዝ ንመንን ብከመይን ምኳኑ ኣዋጊዖሙኒ ኣለዉ። ምስ ኣይተ ዘርኡ ዝተኻየደ ዕላል ኣብዚ ምስማዕ ይከኣል። No media source currently available


ኤርትራውያን ተቐማጦ መቐለ ንምክልኻል ቫይረስ ኮሮና ዝሕግዙ መሳርሒታት ናብ መዓስከር ኤርትራዊያን ስደተኛታት ኢትዮጵያ ኣብፂሖም

ኤርትራውያን መናእሰይ ተቀማጦ ከተማ መቐለ ንምክልኻል ቫይረስ ኮሮና ዝሕግዙ መሳርሒታት ናብ መዓስከር ኤርትራዊያን ስደተኛታት ኢትዮጵያ ኣብፂሖም።  እዞም ኤርትራውያን መናእሰይ ብሰናይ ድልየቶም ተወዲቦምን ኣብ መዓስከራት ትግራይ ንዝርከቡ ኤርትራውያን ወገናቶም ዝተፈላለዩ ሓገዛት ብምሓዝ እዮም ናብቲ ከባቢ ዝተጉዓዙ: ምስ ኣተሓባባሪ እታ ጉጅለ ኤርትራዊ መንእሰይ መርሃዊ ወይ ድማ ዘርኣይ ደረስን ኣባል እታ ናብ ሰሜናዊ ምዕራብ ትግራይ ዝተጉዓዘት ጉጅለ ዝኮነ መሓመድን ዝተኻየደ ቃለ መጠይቕ ኣብዚ ምስማዕ ይከኣል። No media source currently available


ቤት ምኽሪ ክልል ትግራይ ናብቲ ክልል ዝኣትው ተጓዓዝቲ ን14 መዓልታት ክውሸቡ ወሲኑ:: ቤት ምኽሪ ክልል ትግራይ ትማሊ ኣብ ዘካየዶ ህፁፅ ጉባኤ ቫይረስ ኮሮና ንምክልኻል ንክልተ ሰሙን ዝወፀ ኣዋጅ ህፁፅ ግዜ ንቐፃሊ ሰለስተ ወርሒ ክናዋሕ ወሲኑ`ሎ:: ካብቲ ክልል ወጻኢ ንዝመጽኡ ተጓዓዝቲ፡ ኣብቲ ዝኣትውሉ ከባቢ መንግስቲ ኣብ ዘዳለዎ መጽንሒ ንበይኖም ን14 መዓልታት ክውሸቡ ተወሲኑ እዩ:: ኣብቲ ጉባኤ መብርሂ ዝሃቡ ምክትል ርእሰ ምምሕዳር ክልል ትግራይ ዶክተር ደብረፅዮን ገብረሚካኤል ካብ ዝኾነ ይኹን ከባቢ ናብቲ ክልል ዝኣትዉ ተጓዓዝቲ ብናይ ባዕሎም ወፃኢ ንክልተ ሰሙን ከምዝውሸቡ ተዛሪቦም:: ብናይ ባዕሎም ዓቕሚ ኣብ መወሸቢ ቦታ ክፀንሑ ንዘይኽእሉ ሰባት ድማ ብቐፃሊ ንሪኦ ጉዳይ እዩ ኢሎም:: እቲ ውሳነ ኣብ ማሕበራዊ ይኹን ኢኮኖሚያዊ ምንቅስቓስ ዘለዎ ፅልዋ ንርዳእ ኢና ዝበሉ እቶም ምክትል ርእሰ ምምሕዳር: ድሕንነት ህዝቢ ንምሕላው እዩ ተወሲኑ ክብሉ ድማ ተዛሪቦም:: ካብ ዝተፈላለዩ ከባቢታት ናብ ትግራይ ዝኣትዉ ተጓዓዝቲ ን14 መዓልታት ምውሻብ ካብ ዝመጽእ ሰንበት ከምዝጅምር’ውን ተሓቢሩ’ሎ:: ዶክተር ደብረፅዮን ኣብ ክልል ትግራይ ካብ ቦታ ናብ ቦታ ዝግበር ምንቅስቓስ ምኽልካሉ ስቡ ሓረስቶት ናብ ከተማታት ምህርቶም ንምቕራብ ከይፅገሙ ንምግባር ብሕብረት ስራሕ ማሕበራት ኣቢሉ ብእኩብ መንገዲ ናብ ዕዳጋ ክቐርብ እዩ ኢሎም :: "ነዚ ተላባዲ ሕማም ንምክልኻል ኣብ ዝግበር ምንቅስቓስ ውልቃዊ ረብሕኦም ብምቕዳም ብሓፂሩ ክህፍትሙ ዝደልዩ ሰባት ፀላእትና እዮም" ዝበሉ ዶክተር ደብረፅዮን ኣብ ሕማቕ እዋን ህዝቢ ትግራይ ዝኻሓዱ ኢልና ንህዝቢ ሽሞም ዕላዊ ክንገብር ኢና ኢሎም:: ኣብ ክልል ትግራይ ዝፀደቐ ኣዋጅ ህፁፅ ግዘ ምስ ብመንግስቲ ፌደራል ዝወፀ ኣዋጅ ህፁፅ እዋን ኣይጻረርን’ዶ ዝብል ሕቶ ተላዒሉ: ሓላፊ ቢሮ ፍትሒ ክልል ትግራይ ኣይተ ኣማኑኤል ኣሰፋ "ኣብ ሕገ መንግስቲ ስልጣን መንግስቲ ክልልን ፈደራልንን ብንፁር ተቐሚጡ ስለ ዘሎ ኣይፃረርን ኢሎም" ትማሊ ኣብ ዝተኻየደ ህፁፅ ጉባኤ ሕጋዊ ኣፈጻጽማ ከይዲ እቲ ኣዋጅ ዝከታተተሉ ኣባላት መርማሪ ቦርድ እውን ተመዚዞም ኣለው:: ምሉእ ትሕዝቶ ኣብዚ ምስማዕ ይክኣል:: No media source currently available


ኣብ ኢትዮጵያ ቁጽሪ ቫይረስ ኮሮና ዝተታሕዙ ሰባት ናብ 65 ክብ ምባሉ ተገሊጹ

ኣብ ኢትዮጵያ ኣብ ዝሓለፉ 24 ሰዓታት ካብ ዝተመርመሩ 442 ሰባት: ትሸዓተ ሰባት ቫይረስ ኮሮና ከምዝተረኸቦም ሚንስትሪ ጥዕና`ታ ሃገር ኣፍሊጡ። ካብ መንጎ`ቶም ትሸዓተ ሰባት ሸውዓተ ኢትዮጵያውያን ክኾኑ ኸለዉ- እተን ክልተ ድማ ሓንቲ ናብ ዱባይ ትመላለስ ጓል 40 ዓመት ኤርትራዊትን ጓል 20 ዓመት ናብ ኣመሪካ ትመላለስ ህንዳዊት`የን ። ኣብ ኢትዮጵያ: ንልዕሊ 3,000 ሰባት መርመራ ዝተገብረ ክኸውን ከሎ- ክሳብ ሕጂ ቁጽሪ በቲ ቫይረስ ዝሞቱ ሰለስተ ሰባት ምምዝጋቦም ሚንስትሪ ጥዕና’ታ ሃገር ኣፍሊጡ’ሎ ።


ሃገራዊ ማሕበር መንእሰያትን ተማሃሮን  ኤርትራ ቫይረስ ኮሮና ንምክልኻል ዝተፈለለዩ ንጥፈታት የከይድ ከምዘሎ ገሊጹ

ሃገራዊ ማሕበር ተማሃሮን መንእሰያትን ኤርትራ(ሃማመተኤ) ክሳብ ንኡሳን ዞባታት ዝዝርጋሕ ኮሚተ ምክልኻል ቫይረስ ኮሮና ኣቑሙ ይሰርሕ ከምዘሎ ንድምጺ ኣሜሪካ ገሊጹ። መንእሰያት ብማሕበርን ውልቅን ተወዲቦም ፡ህዝቢ ኣብ ሕማም ቫይረስ ኮሮና ዘለዎ ግንዛበ ዘዕብዩ ዝተፈላለዩ ጎስጓሳትን ኣስተምህሮን ካልእ ዓይነታዊ ሓገዛትን ይገብሩ ከምዘለዉ ኣባላት’ታ ኮሚተ ተዛሪቦም። ምሉእ ትሕዝቶ ኣብዚ ምስማዕ ይክኣል። No media source currently available


ኤርትራ:ቁጽሪ ሕሙማት ቫይረስ ኮሮና ከምዝወሰኸ ተገሊጹ

ኣብ’ዘን ዝሓለፋ ክልተ መዓልታት ኣብ ልዕሊ 20 ጥርጡራት ኣብ ዝተገብረ መርመራ ክልተ ሰባት ቫይረስ ኮሮና ምልኻፎምን ቁጽሪ በቲ ሕማም ዝተለኽፉ ሰባት 33 ምብጽሑን ሚንስትሪ ጥዕና ኤርትራ ገሊጹ። እዚ ከምዚ ኢሉ’ከሎ ኣብ ውሽጥን ወጻእን ዝነብሩ ኤርትራዊያን ሕማም ቫይረስ ኮሮና ንምክልኻል ዝውዕል ገንዘባውን ንዋታዊን ሓገዛት የበርክቱ ከምዘለዉ ሚንስትሪ ጥዕና ወሲኹ ሓቢሩ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ ን22,000 ተናበይቲ ጎደና ከም እተጣይስ ገሊፃ

መንግስቲ ኢትዮጵያ ኣብ 11 ከተማታት ንዝርከቡ 22,000 ተናበይቲ ጎደና ከምዘጣይስ ኣፍሊጡ።እዚ ቅድም ክብል ዝተጀመረ ምንቅስቓስ ምስ ለበዳ ቫይረስ ኮሮና ብዝተኣሳሰረ ይሳለጥ ከምዘለዎ ሚንስትሪ ሰራሕተኛታትን ማሕበራዊ ጉዳይን ገሊፁ። እቲ ሚንስትሪ ኣብ መላእ እታ ሃገር ካብ ዝርከቡ 80,000 ተናበይቲ ጎደና ብፍላይ ኣብ ዋና ከተማታት ዝርከቡ ንምጥያስ ይሰርሕ ከምዘሎ ሓቢሩ።


ታይዋን ኣብ ልዕሊ ዶ/ር ቴድሮስ ኣድሓኖም ዓሌታዊ መጥቓዕቲ ኣይፈፀምኩን ኢላ

ዳይሬክተር ውድብ ጥዕና ዓለም ዶ/ር ቴድሮስ ኣድሓኖም ካብ ታይዋን ዝፍልፍል ዓሌታዊ መጥቓዕቲ ኣብ ልዕሊኦም ይፍነው ኣሎ ኢሎም ንዘቕረቡዎ ክሲ ታይዋን ነፂጋቶ። ንፈለማ ግዜ ንናይ ሕቡራት ሃገራት ኤጀንሲ ዓለምለኸ ጥዕና ይመርሑ ዘለው ኢትዮጵያዊያ ዶ/ር ቴድሮስ ትማሊ ረቡዕ ኣብ ዝሃቡዎ መግለፂ ንሓደ ወርሒ መመላእታ ኣብ ማእኸል ለበዳ ኪቪድ-19 ኣብ ልዕሊኦም ዝተኻየደ ወፍሪ ፀለመ ምስ ሚንስትር ጉዳያት ወጻኢ ታይዋን ኣተኣሳሲሮምዎ ኣለው። ሚንስትር ጉዳያት ወጻኢ ታይዋን ሎሚ ሓሙስ ኣብ ዘውፅኦ መግለፂ ንክስታት ዶ/ር ቴድሮስ ብትሪ ነፂጉዎ። ‘’ምዕቡላትን ዝለዓለ ዓወት ዘመዝገብና ስልጡናት ዴሞክራሲያዊ ሃገር ኢና፤ህዝብና ኣብ ልዕሊ ዳይሬክተር ውድብ ጥዕና ዓለም ውልቃዊ መጥቓዕቲ ኣይፍፅምን፤ ዓሌታዊ ር እይቶታት'ውን ኣይፈነወን’’ ኢሉ ። ታይዋን ኣብ ጥቓ ቻይና እትርከብ እንተኾነት እውን ነቲ ለበዳ ኣብ ምክልኻል ኣቐድም ኣቢላ ብዝወሰደቶም ስጉምታት ብዓለምከኸ ማሕበረሰብ ዝለዓለ ናእዳ ረኺባ እያ።ታይዋን ብኪቪድ-19 ዝተለኽፉ 379 ዝሞቱ ድማ 5 እያ መዝጊባ።እታ ባዕላ እተመሓድር ዲሞክራሲያዊት ሃገር ብሰንኪ ናይ ቻይና ተፅዕኖ ካብ ኣባልነት ውድብ ጥዕና ዓለm ተኸልኪላ ትርከብ።


ቤት ምኽሪ ሚንስትራት ኢትዮጵያ ዝርዝር እገዳታት ኣዋጅ ህፁፅ ግዜ ከውፅእ ምዃኑ ኣፍሊጡ

ቤት ምኽሪ ሚንስትራት ኢትዮጵያ ህፁፅ ኣዋጅ ግዜ ኣብ ግብሪ ንምውዓል ተኸታተልትን ተለዋወጥን እገዳታትን መምርሕታትን ከምዘውፅእ ኣፍሊጡ። እቶም ክልከላታት ወግዓዊ ዝኾኑ እቲ ኣዋጅ ፅባሕ ዓርቢ ብፓርላማ እታ ሃገር ምስ ፀደቐ ምዃኑ ኣብ ቤት ፀሕፈት ቀዳማይ ሚንስትር ሓላፊ ክፍሊ ፕረስ ኣቶ ንጉሱ ጥላሁን ገሊፆም። ቀዳማይ ሚንስትር ኣብይ ኣሕመድ ምስ መራሕቲ ተቓወምቲ ፓርትታት ኣብ ዘካየድዎ ዝርርብ ዝተልዓለን ኣብ ስምምዕ ዝተበፅሐሉን ምዃኑ ኣቶ ንጉሱ ኣረዲኦም። ፓርላማ ኢትዮጵያ ኣብ ታሪኹ ንመጀመሪያ ግዜ ካብቲ ልሙድ ኣዳራሽ ወፃኢ ኣብ ቤት ፅሕፈት ቀዳማይ ሚንስትር እዩ ኣኼብኡ የካይድ ምህላው'ውን ተፈሊጡ'ሎ። እቲ ብቤት ምኽሪ ሚንስትራት ዝፀደቐ ህፁፅ ኣዋጅ ተግባራዊ ክኸውን ብክልተ ሲሶ ናይ ፓርላማ ድምፂ ክድገፍ ኣለዎ ይብል። ኣብ ኢትዮጵያ ሎሚ ዝተረጋግፀ ሓደ ሰብ ሓዊሱ ቁጽሪ ብቫይረስ ኮሮና ዝተታሓዙ 56 ዝሞቱ ድማ ክልተ ሰባት ተመጊቦም ኣለው።


መንገዲ ኣየር ኢትዮጵያ ኣብ ውሽጢ ሰለስተ ኣዋርሕ 550 ሚልዮን ዶላር ምኽሳሩ ተገሊጹ

ኣብ ኣፍሪቃ ዝዓበየ መንገዲ ኣየር ኢትዮጵያ፥ ካብዛ ዝሓለፈት ወርሒ ጥሪ ጥራሕ ብሰንኪ ለበዳ ሕማም ቫይረስ ኮርኖ ልዕሊ ፍርቂ ቢልዮን ዶላር ከምዝኸሰረ ኣፍሊጡ። ይኹን`ምበር እቲ መንገዲ ኣየር ናይ ጽዕነት በረራታት ብምውሳኽ ስርሑ ንምቕጻል ከምዝተኣማመን ዋና ኣካያዲ ስራሕ`ቲ መንገዲ ኣየር ኣቶ ተወልደ ገብረማርያም ገሊጾም። ዋና ኣካያዲ ስራሕ መንገዲ ኣየር ኢትዮጵያ ኣቶ ተወልደ ገብረማርያም እቲ ትካል ኣብ ውሽጢ ሰለስተ ኣዋርሕ 550 ሚልዮን ዶላር ከምዝኸሰረ ዝገልጽ ፥ እቲ መንገዲ ኣየር ኣብ ከቢድ ፋይናንሳዊ ቅልውላው ከምዘሎ ኣይከወለን። እንተኾነ ነዚ ማዕበል ከምንሰግሮ ንተኣማመን ኢና ኢሉ። ሓዲሽ ምንጪ ኣታዊ ኢና ነናዲ ዘለና ዝበለ ኣቶ ተወልደ፥ ሎሚ ብምኽንያት ቫይረስ ኮሮና ኣብ ምሉእ ዓለም ሕክምናዊ ቀረባት ዝያዳ ዘድልየሉ ዘሎ እዋን፥ ናብ ካርጎ ማለት ናብ ናይ ጽዕነት ነፈርቲ ኢና ነተኩር ዘለና ኢሉ። ንገለ ናይ ገያሾ ነፈርቶም ናብ ናይ ጽዕነት ነፈርቲ ይቕይርወን ከምዘለዉ`ውን ገሊጹ። ገለ ተንተንቲ ኢንዱስትሪ መንገድታት ኣየር፥ ብሰንኪ`ዚ ቅልውላው፡ ዝጥፍሻ መንገድታት ኣየር`ውን ከምዝህልዋ ይትንበዩ። ጆን ግራንት ካብ OAG ዝተባህለ ትካል ኣቪየሽን፥ መንገዲ ኣየር ኢትዮጵያ ግን ዝሓሸ ምሕደራ፥ ዝበዝሐ መርበባት ከምኡ ዝያዳ ዘመናውያን ነፈርቲ ስለዝውንን፥ ኣብ ዝሓሸ ኩነታት`ዩ ዘሎ ብምባል፥ ናብ ናይ ካርጎ ዕዳጋ ብቐሊሉ ክኣቱ ከምዝኽእል ይገልጽ። ግራንት ኣተሓሒዙ፥ ጽዕነት ኣቑሑ ክንዲ ናይ ገያሾ ኣታዊ ዝርከቦ`ኳ እንተዘይኮነ፥ ኣብዚ ሕጽረት ዓቕምታት ካርጎ ኣጋጢምሉ ዘሎ እዋን፡ መንገዲ ኣየር ኢትዮጵያ ካብቲ ቅድሚ ሎሚ ብጽዕነት ዝረኽቦ ዝነበረ ኣታዊ ብሰለስተ ዕጽፊ ከዕብዮ ከምዝኽእል ይገልጽ። ቅድሚ ቫይረስ ኮርኖ ምምጽኡ፡ መንገዲ ኣየር ኢትዮጵያ ኣብ መዓልቲ ልዕሊ 350 በረራታት ናብ ልዕሊ 100 ቦታታት የካይድ ምንባሩ ይፍለጥ።


ውድብ ሳልሳይ ወያነ ምርጫ ቦርድ ኢትዮጵያ ንሃገራዊ ምርጫ ምንውሑ ከምዘይቕበሎ ኣፍሊጡ

ውድብ ሳልሳይ ወያነ ቦርድ ምርጫ ኢትዮጵያ ነቲ ኣብ ወርሒ ነሓሰ ከካይዶ ተመዲቡ ዝነብረ ሃገራዊ ምርጫ ምንውሑ ኣይቕበሎን ኢሉ:: እቲ ውድብ ፌደራል መንግስቲ ምርጫ ኣብ ግዝኡ ዘየካይድ እተኾይኑ ኣብቲ ክልል ምርጫ ክካየድ ሓቲቱ:: ኣብዚ ጉዳይ ህወሓት ሓቲትና ቦርድ ምርጫ ኢትዮጵያ ዘውፀኦ መግለፂ ግዝኡ ዘይሓለወን: ብዙሕ መፅናዕቲ ዘይተገበረሉን እዩ ኢሉ :: ቦርድ ምርጫ ብወገኑ ቫይረስ ኮርና ዘተሓሳስብ ደረጃ ከምዘሎን መንግስቲ ትግራይ እውን ነዚ ተረዲኡ ኣዋጅ ህፁፅ ግዘ ኣዊጁ ኣብዘለሉ እዋን ግዚኡ ኣይኮነን ምባል ነኒባዕሉ ዝጻረር እዩ ኢሉ:: ምሉእ ትሕዝቶ ኣብዚ ምስማዕ ይክኣል:: No media source currently available


ኢትዮጵያ: ንምክልኻል ቫይረስ ኮሮና ህፁፅ ግዜ ኣዊጃ

ቀዳማይ ሚንስትር ኢትዮጵያ ዶ/ር ኣብይ ኣሕመድ ለበዳ ቫይረስ ኮሮና እናገፍሓ ብምምፅኡ መንግስቲ ህፁፅ እዋን ምእዋጁ ኣፍሊጦም። ንሶም ነቲ ኣዋጅ ኣብ ዘፍለጥሉ እዋን ንሃገርን ትውልድን ንምድሓን ካብዚ ንላዕሊ ክንውስን ከምእንኽእል ክፍለጥ ኣለዎም ኢሎም።ካብ ሎሚ ጀሚሩ ኣብ ስራሕ ንክዉዕል ኣብ ቤት ምኽሪ ሚንስትራት ዝፀደቐ ኣዋጅ ናብ ቤት ምኽሪ ወከልቲ ህዝቢ ከምዝተልኣኸ ተገሊፁ ኣሎ። ቀዳማይ ሚንስትር ኣብይ ኣሕመድ ህፁፅ ግዜ ንምእዋጅ እዋኑ ሕጂ እዩ ኢሎም። "ክሳብ እንዳሎን ኩነታት ክሳብ ዘገድዱን ተፀቢና ኢና "ዝበሉ ቀዳማይ ሚንስትር ኣብይ "እቲ እዋን ኣኺሉ ኣሎ" ኢሎም።ህፁፅ እዋን ምእዋጁ ብፅሑፍ ሎሚ ወግዓዊ ዝገበሩ ቀ/ሚ ኣብይ ኣሕመድ ለበዳ ቫይረስ ኮሮና እናገደደ ስለዝመፀ ህፁፅ እዋን ኣዊጅና ኣለና ኢሎም። ብቤት ምኽሪ ሚንስትራት ዝፀደቐ እዚ ኣዋጅ ብመሰረት ዓንቀፅ 93 ሕገ መንግስቲ መሰረት ምዃኑ እቶም ቀዳማይ ሚንስትርሓቢሮም። "እዚ ጥራሕ እኹል ከይኸውን ይኽእል እዩ ፤ንሃገርን ወለዶን ንምድሓን ካብዚ ንላዕሊ ክንውስን ከም እንልእኽ ክፍለጥ ኣለዎ።ዜጋታት እውን ግቡኦም ንምፍፃም ካብዚ ንላዕሊ መዓንጥኦም ሸጥ ኣቢሎም ክፀበዩ ኣለዎም" ክብሉ'ውን ኣተሓሳሲቦም። ልዕሊ 70 ሃገራት ዓለም ነቲ ለበዳ ንምክልኻል ህፁፅ ግዜ ምእዋጆም ቤት ምኽሪ ሚንስትራት ኣዘኻኺሩ። እቲ ህፁፅ ግዜ ተኣዊጁ ዘሎ ቤት ምኽሪ ወከልቲ ህዝቢ ኣብ ስራሕ እናሃለወ ብምዃኑ ብህፁፅ ናብ ፓርላማ ክልኣኽ ከምተወሰነ እውን ተፍሊጡ ኣሎ።ዝርዝር መምርሒ ኣብ ዝቕፅል ክግለፅ ትፅቢት ይግበር።ኣብ ኢትዮጵያ ቁፅሩ ብኮሮናቫይረስ ዝተትሓዙ 55 በፂሑ ኣሎ።


ኢትዮጵያ: ቁጽሪ ብቫይረስ ኮሮና ዝተታሕዙ 52 በጺሑ፥ ንሓደ ወርሒ ዝጸንሕ ሃገራዊ ጸሎት ትማሊ ብወግዒ ተጀሚሩ

ኣብ ኢትዮጵያ ብኮሮና ቫይረስ ዝተታሕዙ ሰባት ኣብ ዝሓለፈ 24 ሰዓታት 8 ተወሰኽቲ ድሕሪ ምርካቦም እቲ ቁጽሪ ናብ 52 ክድይብ ከምዝኸኣለ ተገሊጹ። ብኻልእ ወገን ንሓደ ወርሒ ዝቕጽል ሃገራዊ ጸሎት: ፕረዚደንት ሳህለወርቅ ዘውዴ ኣብ ዝተረኽባሉ ስነ-ስርዓት ትማሊ ኣብ ሃገራዊ ቤተመንግስቲ ተጀሚሩ'ሎ። ምሉእ ትሕዝቶኣብዚ ምስማዕ ይክኣል ። No media source currently available


ኣብ ክልል ትግራይ ለበዳ ቫይረስ ኮረና ንምክልኻል 1,601 ተአረምቲ ሕጊ ብይቕሬታ ክፍትሑ ተወሲኑ:: እቶም እሱራት ካብ ሎሚ ጀሚሩ ናብ ስድርኦም ከምዝፅበሩ ቢሮ ፀጥታን ምምሕዳርን እቲ ክልል ኣፍሊጡ:: ምሉእ ትሕዝቶ ኣብዚ ምስማዕ ይክኣል :: No media source currently available


ኣብ ኢትዮጵያ ፈላሞት 2 ሰባት ብቫይረስ ኮሮና ምሟቶም ተገሊጹ

ኣብ ኢትዮጵያ ብሰንኪ ኮሮናቫይረስ ዝሞቱ ፈላሞት ክልተ ሰባት ተፈሊጦም። ኣብታ ሃገር ተወሰኽቲ ብኮሮናቫይረስ ዝተታሕዙ ሰባት ከምዘለዉ ሚንስተር ጥዕና`ታ ሃገር ወ/ሮ ሊያ ታደሰ ኣፍሊጣ`ላ። ቀዳማይ ሚንስተር ኣቢይ ኣሕመድ`ውን እዘን ዝቕጽላ 2-3 ሰሙናት ከበድቲ ክኾና`የን ክብል ዝሓለፈ ሰሙን ኣፍሊጡ ኔሩ። ምሉእ ትሕዝቶ ኣብዚ ምስማዕ ይክኣል ። No media source currently available


ኤርትራ: ቁጽሪ ብቫይረስ ኮሮና ዝተታሕዙ 31 ምብጽሑን ብቻይናዊ ቢልየነር ዝተለገሰ መከላከሊ'ቲ ቫይረስ ኤርትራ ዘይምብጽሑ ተገሊጹ

ኣብ ኤርትራ ሎሚ ክልተ ሰባት ተወሰኽቲ ብቫይረስ ኮሮና ምትሓዞም ተገሊጹ ብመሰረት ሚንስትሪ ጥዕና ኤርትራ ኣብ ኤርትራ ብኮሮናቫይረስ ዝተታሕዙ ናብ 31 ደይቡ`ሎ። ኩሎም ሕሙማት ግቡእ ሕክምናዊ ክንክን ይግበረሎም ከምዘሎ`ውን ኣፍሊጡ`ሎ።  ብኻልእ ወገን ብዙሕ ዝተዘርበሉ ቻይናዊ ቢልየነር ጃክ ሞ ዝለገሶ ቀረባት መከላኸሊ ጸረ ኮሮና ቫይረስ፥ ናብ ኤርትራ ከምዘይበጽሐ ይግለጽ ኣሎ። እቲ ኣቅሑት ናብ ኤርትራ ስለምንታይ ከምዘይበጽሐ ጽጹይ ሓበሬታ ዛጊት ኣይተረኸበን። ሓደ ላዕለዋይ በዓል ስልጣን ትካል ምክልኻልን ቁጽጽርን ሕማማት ኣፍሪቃ ግና፥ ነቲ ኣቁሑ ዝጻዓነት ነፋሪት ፥ መጋቢት 23 ካብ ካርቱም ናብ ኣስመራ ክትበርር መደብ ነይሩ፣ እንተኾነ ሰበ ስልጣን ኤርትራ ኣብ ኣስመራ ንክትዓልብ ኣይፈቐዱላን ኢሉ`ሎ። ምሉእ ትሕዝቶ ኣብዚ ምስማዕ ይክኣል። No media source currently available


ጋዜጠኛ ነበር ኣቶ ጸሃዬ ደባልቆ ዓሪፎም

ንነዊሕ ዓመታት ብሞያ ጋዜጠኝነት ኣብ ዝተፈለለዩ ማዕከናት ዜና ዘገልገለ ኣቶ ጸሃዬ ደባልቆ ዝሓለፈ ዓርቢ ኣብዚ ኣብ ኣመሪካ ዓሪፉ`ሎ። ኣብዚ ኣብ ዋሺንግተን ዲሲ ኣብ ዝርከብ ኤምባሲ ኢትዮጵያ`ውን ሓደ እዋን ዝሰርሐ ኣቶ ጸሃየ፥ ብዝሓደሮ ሕማም ክእለ ድሕሪ ምጽናሕ`ዩ ዝሓለፈ 3 ሚያዝያ 2020 ዓሪፉ። ብኣቆጻጽራ ኢትዮጵያ ኣብ 1943 ኣብ ከተማ ኣክሱም ዝተወልደ ኣቶ ጸሃዬ ደባልቀው፥ በዓል ሓዳርን ኣቦ ሓደ ውሉድን ኔሩ። ሓደ እዋን ኣብ ኣዲስ ኣበባ ኣብ ሬድዮን ተሌቪዥንን ጋዜጠኛ ዝነበረ ጸሃዬ ደባልቀው ሰላም ዕረፍቲ- ንቤተሰብ ጽንዓት ይሃብ።


ምርመራ ቫይረስ ኮረና ኣብ ክልል ትግራይ ንፈላማ ግዜ ተጀሚሩ

ምርመራ ቫይረስ ኮረና ካብ ከተማ ኣዲስ ኣበባ ወፃኢ ኣብ ክልል ትግራይ ንፈላማ ግዜ ተጀሚሩ:: ብኢንስቲትዩት ምርመር ጥዕና ክልል ትግራይ ዝተጀመረ ኮይኑ ኣብ መዓልቲ 270 ሰባት ክምርምር ዘኽእል እዩ ተባሂሉ:: ምርመራ ቫይረስ ኮረና ኣብ ኢትዮጵያ ኣብ ከተማ ኣዲስ ኣበባ ጥራይ ክካየድ ዝጸንሓ ኮይኑ: ካብ ሎሚ ጀሚሩ ድማ ኣብ ክልል ትግራይ ንምክያድ ዘኽእል ቅድመ ምድላዋት ከምዝተዛዘመ ዋና ዳይሬክተር ኢንስቲትዩት ምርምር ጥዕና ክልል ትግራይ ዶክተር ተወልደ ውብኣየሁ ንድምፂ ኣሜሪካ ገሊፆም:: ከይዲ ፈተነ እቲ ምርመራ ዕውት ብምኻኑ ምርምራ ብዕሊ ንጅምር ዘለና ኢሎም:: 4 ሰብ ሞያ ኣብ ኣዲስ ኣበባ ስልጠና ወሲዶም ከምዝመፁ ዝሓበሩ ዶክተር ተወልደ: ብዘሎ ግዚያዊ ዓቕሚ ኣብ መዓልቲ 270 ሰባት ምርመራ ቫይረስ ኮረና ክነካይድ ንኽእል ኢና ክብሉ ተዛሪቦም:: ምርመራ ዝካየደሎም ሰባት ብሓካይም ዝተመረፁን ብተወሳኺ ድማ ዝተጠርጠሩ ሰባት እዮም ዝበሉ ዶክተር ተወልደ: ሓካይም ካብ ዝተጠርጠረ ሰብ ናሙና ወሲዶም ዝልእኽዎ እዩ ኣብ ላብራቶሪ ኢንስቲትዩት ምርምር ጥዕና ትግራይ ዝምርመር ኢሎም:: ክምርመር እየ ብምባል ናብቲ ኢንስቲትዩት ሰብ ክመፅእ የብሉን ክብሉ ድማ ገሊፆም:: ብቐፃሊ ተወሳኺ ሰብ ሞያ ንምስልጣንን እቲ ምርመራ ንምስፋሕ ትልሚ ሒዝና ንሰርሕ ኣለና ክብሉ ዋና ዳይሬክተር ኢንስቲትዩት ምርምር ጥዕና ትግራይ ዶክተር ተወልደ ውብኣየሁ ሓቢሮም:: ኣብ ዝሓላፉ ሰሙናት ካብ ክልል ትግራይ 55 በቲ ቫይረስ ናይ ዝተጠርጠሩ ሰባት ናሙና ናብ ኣዲስ ኣበባ: ቅድም ኢሉ ድማ ናብ ደቡብ ኣፍሪካ ተላኢኾም ብምርመራ ካብቲ ቫይረስ ነፃ ምኻኖም ተረጋጊፁ እዩ:: ምክትል ምምሕዳር ክልል ትግራይ ዶ/ር ደብረፂዮን ገ/ሚካኤልን ላዕለዎት ሓለፍቲ ስራሕ እቲ ክልልን ትማሊ ምጅማር ምርመራ ኮረና ቫይረስ ኣብ ትግራይ ኣብቲ ኢንስቲቲዩት ተረኺቦም ተዓዚቦም እዮም። ዶ/ር ደብረፂዮን፤ ክሳብ ሕዚ ኣብ ክልል ትግራይ መመርመሪ ለበዳ ሕማም ቫይረስ ኮረና ብዘይ ምንባሩ ንህዝቢ ናብ ስግኣት ዘእተወ ከም ዝነበረ ገሊፆም:: ኣብ ትግራይ እቲ ምርምራ ብምስፋሕ እቲ ቫይረስ ኣብቲ ክልል ዘለዎ ደረጃ ንምፍላጥ ሓጋዚ እዩ ድማ ክብሉ ተዛሪቦም:: ምሉእ ትሕዝቶ ኣብዚ ምስማዕ ይክኣል:: No media source currently available


ኣብ ኣርባዕተ ከተማታት ክልል ኣምሓራ ናይ ህዝብ መካይን ምንቅስቃሳት ተአጊዱ

ኣብ ኢትዮጵያ ክልል ኣምሓራ ኮማንድ ፖስት ምክልኻል ኮሮናቫይረስ ንከተማ ባህርዳር ሓዊሱ ኣብ ልዕሊ ኣርባዕተ ከተማታት ን14 መዓልታት ዝጸንሕ ንዝኾነ ይኹን ናይ ህዝብን መካይንን ምንቅስቓሳት ኣጊዱ። እገዳ ዝተነብረለን ከተማታት ባህርዳር: ኣዲስ ቅዳም: ቲሊሊን እንጂባራን እየን። ዞባ ደቡብ ወሎ እውን ኮሮናቫይረስ ንምክልኻልን እንተአጋጢሙ ድማ ዝተዋደደ ሕክምና ንምሃብን የኽእል እዩ ዝበሎም ሸሞንተ ነጥብታት ዝሓዘ ውሳነ ሎሚ ረቡዕ ምሕላፉ ዝበፅሐና ዜና ሓቢሩ። እዚ ከምዚ ኢሉ እናሃለወ ክልላዊ መንግስቲ ኣምሓራ ንምግፋሕ ኮሮናቫይረስ ንምክልኻል ንልዕሊ 7,000 እሱራት ከምዝፈትሐ ተፈሊጡ። ብኻልእ ዜና ምምሕዳር ከተማ ድሬዳዋ ብኮሮናቫይረስ ዝተታሓዘ ነባሪ እታ ከተማ ምስ ብዓልቲ ቤቱ ተወሺቡ ናይ ሕክምና ክትትል ይግበረሉ ከምዘሎ ኣፍሊጡ።እቲ ውልቀሰብን ካልኦት ብብዝሒ ዝነብረሉን ከባቢታት ፅባሕ ሓሙስ ናይ ፀረ ታህዋሲያን መድሓኒ ከምዝንጸግ ተፈሊጡ ኣሎ።


ሚንስትሪ ጥዕና ኤርትራ ናይ መግብን መስተን ኣገልግሎት ዝህባ ትካላት ክዕጸዋ ኣዚዙ

ምልባዕ ኮሮና ቫይረስ ንምቁጽጻርን ንምንካይን፡ብዙሓት ሰባት ዝእንግዳ ናይ መግብን መስተን ትካላት፡ኢንተርነት ካፈታት፡ኣብያተ ፍርድን ዝኣመሰላ ትካላት ካብ ሎሚ ጀሚሮም ክልተ ሰሙናት ክዕጸዋ ከምዝተወሰነ ሚንስትሪ ጥዕና ኤርትራ ኣፍሊጡ። ካብዚ ብተወሳኺ ኣብዘን ዝሓለፋ 10 መዓልታት ቁጽሪ ብቫይረስ ኮሮና ዝተታሕዙ ሰባት ናብ 15 ክብ ከምዝበለ ሚንስትሪ ጥዕና ኤርትራ ኣፍሊጡ’ሎ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ኢትዮጵያ ክልል ኣምሓራን ኦሮምያን ብኮሮና ቫይረስ ዝተታሕዙ ሰባት ምርኻቦም ተገሊጹ

ኣብ ክልል ኣምሓራ ንፈለማ ግዜ ብኮሮናቫይረስ ዝተታሓዙ ክልተ ሰባት ከምዝተረኸቡ ናይ ኢትዮጵያ ጥዕና ሕብረተሰብ ኢንስቲትዩትን ሚንስትሪ ጥዕና ኢትዮጵያን ኣፍሊጦም። 37 ዓመት ዝዕድሚኣ ጓል ኣንስተይቲ ነባሪት ከተማ ባህርዳርን 32 ዓመት ዝዕድሚኡ ነባሪ ዞባ ብሄረሰብኣዊን ምዃኖም ተፈሊጡ ኣሎ።ክልቲኦም ኣብ ዝተዳለወ መወሸቢ ይሕብሐቡ ከምዘለውን ተሓቢሩ’ሎ። ብኻልእ ዜና ኣብ ክልል ኦሮሚያ ከተማ ኣዳማ ብኮሮናቫይረስ ዝተታሕዙ ሰለስተ ሰባትምርካቦም ስግኣትን ስንባደን ፈጢሩ ኣሎ።ዝርግሐ ናይቲ ቫይረስ ንምክልኻል ናይቲ ክልል መንግስቲ 12 ነጥቢ ዝሓዘ ውሳነ ኣውፂኡ። ካብን ናብን ክልላት ዝንቀሳቀሱ ናይ ህዝቢ መጉዓዝያ መጎዓዚያ ከምኡ እውን ኣብ ከተማታት ኣገልግሎት ታክሲን ምሉእ ብምሉእ ጠጠው ክብል ተወሲኑ ኣሎ። መንግስቲ ክልል ትግራይ እውን ለበዳ ኮሮናቫይረስ ንምክልኻል ኣዋጅ ህፁፅ ግዜ ድሕሪ ምእዋጁ ትማሊ ሰንበት ተወሳኺ ውሳነታት ኣሕሊፉ። ብኻልእ ዜና ሕጋዊ መንበሪ ዘይብሎም ኣብ ጅቡቲ ይነብሩ ዝነበሩን ናብ ሃገሮም ክምለሱ ተገይሮም ድሬዳዋ ዝኣተውን ኢትዮጵያዊያን ቁጽሪ ኣስታት 1,900 ከምዝበፅሑ ተፈሊጡ።እቶም ተመለስቲ ካብቲ ሕብረተሰብ ተፈሊዮም ኣብ ዩኒቨርስቲ ድሬዳዋ ሓገዝ ይረኽቡ ከምዘለው ሓላፊ ቤት ፅሕፈት ኣመራርሓ ስራሕ ምንካይ ስግኣት ሓደጋ ድሬዳዋ ኣቶ ሀርቢ ቡህ ገሊፆም።


ኣብ ለንደን 2 ኤርትራዊያን ብኮሮና ቫይረስ ከምዝሞቱ ተሓቢሩ

ኣብ ለንደን ብሪጣንያ 2 ኤርትራውያን ብመልከፍቲ ኮሮናቫይረስ ከምዝሞቱ ይግለጽ ኣሎ። እቶም ጓል 65 ዓመት ኣደን ወዲ 75 ዕድመ ኣቦን ሆስፒታል ድሕሪ ምእታዎም ድሕሪ ውሑድ መዓልታት ከምዝዓረፉ ዘፍለጠ ኤምባሲ ኤርትራ ኣብ ዓባይ ብሪጣንያን ኣየርላንድን፥ ዛጊት ካልኦት 10 ኤርትራውያን ኣብ ከተማ ለንደን ኮሮናቫይረስ(ኮቪድ 19) ተረኺብዎም ከምዘሎ'ውን ሓቢሩ'ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኤርትራ:ቁጽሪ ብኮሮና ቫይረስ ዝተታሕዙ ሰባት 15 ምብጽሑ ተገሊጹ

ኣብ ኤርትራ ቁጽሪ ብኮሮና ቫይረስ ዝተታሕዙ ሰባት 15 ምብጽሑ ሚንስትሪ ጥዕና ኤርትራ ኣፍሊጡ። ካብቶም ተወሰኽቲ ኮሮና ቫይረስ ዝተረኽቦም ሽዱሽተ ውልቀሰባት እቶም ኣርባዕተ ኣብ መወሸቢ ዝጸንሑ ከምዝኾኑን እቶም ክልተ ድማ ኣብ መዓርፎ ነፈርቲ ብዝተገብረሎም መርመራ ነጻ ኮይኖም ብምጽንሖም ናብ ቤቶም ተፋንያኦም ዝፀንሑ ምዃኖም ሚንስትሪ ጥዕና ኤርትራ ኣፍሊጡ’ሎ።  ምስዚ ብዝተኣሳሰር መራሕቲ ሃይማኖት ክርስትናን እስልምና ኤርትራ ምእመናን ክክተልዎ ዝግባእ መምርሒታት ኣውጺኦም። ምሉእ ትሕዝቶ ኣብዚ ምስማዕ ይክኣል ። No media source currently available


ምምሕዳር ከተማ ድሬዳዋ ካብ ጅቡቲ ዝተሰጎጉ 814 ኢትዮጵያዊያን ኣብ መወሸቢ ምሕላዎም ገሊጹ

መንግስቲ ጅቡቲ ዘይሕጋዊያን እዮም ንዝበሎምን ናብ ኢትዮጵያ ዝሰጎጎም 814 ኢትዮጵያዊያን ተቐቢሉ ኣብ መወሸቢ ይሕብሕቦም ምህላው ምምሕዳር ድሬዳዋ ኣፍሊጡ። ነዞምተፈሊዮም ንዝተቐመጡ ኢትዮጵያዊያን ናይ መግቢ፣መደቀስን ካልኦት መሰረታዊ ቀረባትን ብምምላእ ን14 መዓልታት ከምዘፅንሖምን ድሕሪ 14 መዓልታት ኮሮናቫይረስ ዘይምህላዎም ተረጋጊፁ ናብ ከባቢ መንበሪኦም ከምዝልኣኹን ምክትል ከንቲባ ከተማ ድሬዳዋ ኣቶ ኣሕመድ መሓመድ ቡህ ንድምጺ ኣሜሪካ ገሊፆም። ብኻልእ ወገን ናይታ ከተማ ምምሕዳር ኮሮናቫይረስ ንምክልኻል ዝተጣየሸ ግብረ ሓይሊ ነበርቲ ክገብሩዎም ብዛዕባ ዝግብኦም ተግባራት መብርሂ ምሃቡ ተፈሊጡ ኣሎ።


ኣብያተ ትምህርቲን ኮሌጃትን ኢትዮጵያ ንተወሳኺ ክልተ ሰሙን ክዕጸዋ ምውሳኑ ተገሊጹ

ኣብ ኢትዮጵያ ዩኒቨርሲታትን ኮለጃትን ወሲኽካ ኩለን ኣብያተ ትምህርቲ ንተወሳኺ ክልተ ሰሙናት ክዕጸዋ ከምዝተወሰነ ቀ/ሚ ኣቢይ ኣሕመድ ኣፍሊጡ። ማሕበራዊ ምፍንታት ድማ ኣብ ዕዳጋታትን ኣብ ሃይማኖታዊ ትካላትን ብጽኑዕ ክፍጸም ከምዘለዎ ኣተሓሳሲቡ`ሎ። ቀዳማይ ሚንስትር ኣቢይ ኣሕመድ ኣብቲ ናይ ሎሚ መግለጺኡ፥ ንለበዳ ኮሮናቫይረስ ንፖለቲካዊ ዕላማ ይጥቀምሉ`ለዉ ንዝበሎም ሰባት`ውን መተሓሳሰቢ ኣመሓላሊፉ`ሎ። ምሉእ ትሕዝቶ ኣብዚ ምስማዕ ይክኣል ። No media source currently available


ገለ ኣብያተ እምነት ኢትዮጵያ: ብመንግስቲ ዝወጸ ምድራት ማሕበራዊ ምትእኽካብ ይጥሕሳ ምህላወን ተገሊጹ

ኣብ ኢትዮጵያ፥ ገለ ኣብያተ-ክርስትያናት ነቲ ንኮሮናቫይረስ ንምክልኻል መንግስቲ ህዝቢ ከይእከብ ዘውጽኦ እገዳ ዕሽሽ ይብልኦ ከምዘአዋ ይግለጽ ኣሎ። ኣብ መጀመርያ`ዚ ሰሙን መንግስቲ ኢትዮጵያ ኩሉ ናይ ህዝቢ ምትእኽኻብ ክቋረጽ መምርሒታት ብምውጻእ-ኣካላት ጸጥታ`ውን ከተግብርዎ ኣዚዙ`ዩ። እንተኾነ ገለ ሃይማኖታዊ ጉጅለታት ምትእኽኻቦም ብምቕጻሎም ነቲ እገዳ ምትግባሩ ኣጸጊሙ`ሎ። ኣብ ቤተክርትያን ኦርቶዶክስ ኢትዮጵያ ዳይሬክተር ሚድያ ዳንኤል ፈለቀ ንድምጺ ኣሜሪካ ክዛረብ ከሎ፥ ጉድለት መረዳእታ`ዩ ይብል። “ብመሰረቱ ጉድለት መረዳእታ`ዩ። ነቲ መምርሒ ብምእባይ ኣይኮነን። ነቲ ሓደጋ ብግቡእ ካብዘይምርዳእ`ዩ። ገለ ሰባት እቲ ሕማም ማዕረ ክንደይ ከቢድን ተኣፋፍን ምዃኑ ምሉእ ርድኢት የብሎምን። ግን እዚ ኣብ ቀረባ ከምዝእረም ክንገብር ኢና።። ንሕና`ውን ብናትና መዲያ ተጠቂምና ክንእርሞ ንፍትን ኣለና።" ዳንኤል ፈለቀ ኣተሓሒዙ፥ ብዙሓት ኢትዮጵያን`ውን ኣብ ማሕበራዊ መዲያ ብዝዝርጋሕ ግጉይ ሓበሬታን ኣጉል-እምነትን ይጽለዉ ኣለዉ ይብል። ኣብታ ሃገር ዘለዉ መራሕቲ ሃይማኖት ኣብ ኣብያተ-ክርስትያናትን መሳጊድን ብዛዕባ ክግበር ዝግብኦ ኣምልኾ ንጹር መምርሕታት ኣውጺኦም ኣለዉ- ካብ መንጉኡ ሰባት ብውሕዱ 1.5 ሜትር ክርሓሓቑ ኣለዎም። ዋና-ጸሓፊ ካቶሊካዊት ቤተክርስትያን ኢትዮጵያ ኣባ ተሾመ ፊቅረ፥ ንኮሮናቫይረስ ንምክልኻል ብዙሕ ስጉምትታት ይወሰድ ከምዘሎ ይገልጹ። “ቅዳሴ ብውሕድ ዝበሉ ሰባት ቀጺልና ኣለና።ንሰባት ተቐቢሎም ቦታ ዘትሕዙ ኣገልገልቲ መዲብና ኣለና። ኣብ ሓደ ጣውላ 6 ሰባት ኮፍ ዝብሉ ዝነበሩ፥ ሎሚ ክልተ ሰባት ጥራይ ኮፍ ከምዝብሉ ኢና ንገብር ዘለና።" እንተኾነ ሰባት ኮሮናቫይረስ ምንም ከምዘይጨንቖም ምርኣይ ንባዕሉ የሻቕል`ዩ ዝበሉ ኣባ ተሾመ፥ ነዚ ሸለል ምባል ድማ ዕሽነት ጥራይ ዘይኮነ ሓደገኛ`ዩ ኢሎም። ማእከል ምቁጽጻር ሕማማት ኣፍሪቃ ዝተባህለ ውድብ ድማ መንግስታት ኣብ እገዳ ምእካብ ሰባት ማዕረ ክንደይ የትግብራ ከምዘለዋ ይከታተል ኣሎ። እቲ ውድብ እቲ መምርሕታት እንተተግቢሩ ቁጽሪ በቲ ቫይረስ ዝተሓዙ እናወሓደ ክኸይድ`ዩ ይብል ። ብኻልእ ወገን ኣብ ኢትዮጵያ ክልል ኣምሓራ፥ ንኮሮናቫይረስ ተቓላዕቲ`ዮም ዝተባህሉ ሰራሕተኛታት መንግስቲ ንዘይተወሰነ ግዜ ኣብ ገዝኦም ክጸንሑ ክልላዊ መንግስቲ ኣምሓራ ኣፍሊጡ። ካብ መንጎኦም ነብሰ-ጾራትን ዘጥብዋ ኣዴታትን ከምኡ`ውን ዕድሚኦም ንጥሮታ ዝኣኸለ ይርከብዎም። ኣብቲ ክልል ንዝርግሓ`ቲ ሕማም ንምክልኻልን ምቁጽጻርን ብምኽትል ርእሰ ምምሕዳር ክልል ኣምሓራ ዝምራሕ ግብረ ሃይልን ኮማንድ ፖስትን ቆይሙ በብመዓልቱ ዝተፈላለዩ ውሳነታት የሕልፍ ኣሎ። ምሉእ ትሕዝቶ ኣብዚ ምስማዕ ይክኣል። No media source currently available ምሉእ ትሕዝቶ ኣብዚ ምስማዕ ይክኣል።


መጠንቅቕታ ውድብ ጥዕና ዓለም ንኣሜሪካ

ኢጣልያ ሎሚ እውን ብኮሮናቫይረስ ብከቢድ ትጥቃዕ ኣላ። ቻይና ኣብታ ምንጪ ኮሮናቫይረስ ዝኾነት ክፍለግዝኣት ሁቤ ኣንቢራቶ ዝነበረ ናይ ምዕፃው ትእዛዝ ኣልዒላቶ።ኣሜሪካ ዝቕጽልማእኸል እቲ ለበዳ ክትኸውን ትኽእል እያ ክብል ውድብ ጥዕና ዓለም ኣጠንቂቑ። 7,000 ብኮሮናቫይረስ ዝተሓዙ ሰባት ዝመዝገበትን በቲ ቫይረስ ኣዚያ ዝተጠቕዐትን ናይ ኢጣልያ ክፍለ ግዝኣት በርጋሞ ሆስፒታላት ብሕሙማት ኣዕለቕሊቖም፣ሰራዊት እታ ሃገር ሬሳታት ናብ ካልኦት ክፍለ ግዝኣታት የመላልሱ ኣለው። ከንቲባ ከተማ በርጋሞ ጊዮርጊ ጎሪ ከተምኦም ከምተን ካልኦት ከተማታት ኢጣልያ ንኮሮናቫይረስ ኣይተዳለወትን ነይራ ኢሎም። ኣብ መወዳእታ ወርሒ ለካቲት ሕማም ኒሞኒያ ኣብ ሆስፒታላት ከም ኮሮናቫይረስ ኣይተርኣየን ነይሩ።ከም እምነት እቶም ከንቲባ ሕሙማት ኒሞኒያ ንኻልኦት ሰባት ኮላይ ንዶክተራትን ነርስታትን ኣሕሊፎምሎም። እቲ ቫይረስ ኣብ ክፍለ ግዝኣቶም ብቕልጡፍ ክጋፋሕ ዝገበረ ካልእ ኣጋጣሚ 19 ለካቲት ዝተኻየደ ውድ ድር ሻምፒዮና ኩዕሶ እግሪ ነይሩ። ጎሪ ‘’40,000 ነበርቲ ከባቢ በርጋሞ ኣብ ናይ ሚላን ስታዲዮም ሳን ሲሮ ኣብ መንጎ ኣትላንታን ቫለኒሺያን ዝተኻየደ ውድ ድር ሪኦምዎ’’ ይብሉ። ጎሪ ብምውሳኽ ብዙሓት ካልኦት ሰባት እውን ኣብ ገዛውቶም ነቲ ውድድር ተኣኪቦም ሪኦምዎ እዮም ይብሉ ። ብዘይጥርጥር እዚ እቲ ቫይረስ ብቕልጡፍ ክጋፋሕ ኣበርኽቶ ገይሩ እዩ። በዝሒ በቲ ቫይረስ ይሞቱ ናይ ዘለው ሰባት ሎሚ እውን ዝለዓለ ኮይኑ ቀፂሉ ኣሎ። ኣብታ ክፍለ ግዝኣት ይሞቱ ናይ ዘለው ሬሳታት እኳ ናብ ዝወስዱዎ ስኢኖም ኣለው። ካልኦት ክፍለ ግዝኣታት ሬሳታት ክወስዱሎም ሓገዝ ይሓቱ ከምዘው ጎሪ ገሊፆም። ሰራዊት እታ ሃገር ሬሳታት ናብ ካልኦት ከተማታት እናወሰዱ ናብ ሓሙኽሽቲ ይቕይሩዎ ኣለው። ኣብቶም ዝሓለፉ ሒደት መዓልታት ኣብ ኢጣልያ በዝሒ በቲ ቫይረስ ይትሓዙ ዘለው ሰባት ይወርድ ኣሎ ዝብል ሓበሬታ ኣሎ ።ንናይ መንግስቲ ፃዕርታት ፀረ ኮሮናቫይረስ ይመርሑ ዘለው ጎመኒኮ ኣርቹሪ ግን ጣሊያናዊያን ነቲ ዝተነብረ እገዳ ከኽብሩ ዐዊዖም ኣለው።ካብዚ ቅልውላው መውፅኢ እንኮ መንገዲ እዚ እዩ ኢሎም። ቀዳማይ ሚንስትር ጣሊያን ግሴፔ ኮንቴ ብዘይፍቓድ ክንቀሳቐሱ ኣብ ልዕሊ ዝርከቡ ቅድሚ ሎሚ ተቐሚጡ ዝነበረ ናይ 227 ዶላር መቕፃዕቲ ናብ 3,300 ዶላር ክልዕል ኣዊጆም ኣለው። ቻይና ኣብ ክፍለግዝኣት ሁቤ ኣንቢራቶ ዝነበረ ናይ ምዕፃው ትእዛዝ ኣልዒላቶ።ቻይና ሰባት ካብ ገዛውቶም ከይንቀሳቐሱ ብምኽልካል ብዝወሰደቶ ተሪሪ ስጉምቲ ዓብይ ምዕባለ ኣርእያ እያ።ሰበስልጣን ጥዕና ቻይና ሎማዕንቲ ረቡዕ 47 ሓደሽቲ ትሑዛት ኮሮናቫይረስ መዝጊቦም ኣለው። ኩሎም ካብ ወፃኢ ሃገራት ዝኣተው እዮም። ኣብ ኣሜሪካኣብ ቀረባ ሰሙናት እቲ ቫይረስ ብሰፊሑ ይጋፋሕ ኣሎ።ክሳብ ሎሚ ረቡዕ 55,000 እቲ ቫይረስ ዘለዎም ልዕሊ 700 ድማ ዝሞቱ ተመዝጊቦም ኣለው። ወሃቢት ቃል ውድብ ጥዕና ዓለም ማርጋሬት ሃሪስ ትማሊ ሰሉስ ኣብ ዝሃብኦ መግለፂ ‘’ዝዓበየ ምስፍሕፋሕ ናይቲ ቫይረስ ኣለዎም፤ብዝዓበየ ቁፅሪ ድማ ይውስኽ እዩ ዘሎ’’ ኢለን ። ምርመራ እንተድኣ ወሲኹ ቁፅሪ ዝተትሓዙ ክዉስኽ ከምዝኽእል እውን ሓቢረን።ኣብቀረባ 85 ሚእታዊ ሓደሽቲ ዝተትሓዙ ኣብ ኣውሮጳን ኣሜሪካን እዮም። ካብዚ 40 ሚእታዊ ኣብ ኣሜሪካእዩ ኢለን። ሰበስልጣን ጥዕና ሰባት ንክረሓሓቑ ዝተወስደ ስጉምቲ ክቕፅል ኣለዎ ዝብል መርገፂ እንተለዎም እውን ናይ ኣሜሪካፕሬዝዳንት ዶናልድ ትራምፕ ግን ኣብ ዝቕፅሉ ሒደት ሰሙናት ስሩዕ ህይወት ክቕፅል እዩ ኢሎም ኣለው። ሴኔት ኣሜሪካኣናእሽቱ ነጋዶ ተለቂሖም ክንቀሳቐሱ፣ንስድራት ቤታት ገንዘብ ንምሃብን ንሰራሕተኛታትን ትካላትን ጥዕና ዘድልዩዎም ቀረባት ንከማልኡን ዝሕግዝ ክልተ ትሪሊዮን ዶላር ሎማዕንቲ ረቡዕ ኣፅዲቖም ኣለው። ኣብ ዙሪያ ዓለም ብኮቪድ 19 ዝተትሓዙ 423,000 በፂሑ ኣሎ።ልዕሊ 19,000 ህይወቶም ስኢኖም ኣለው። ሊቢያ ትማሊ ሰሉስ ንፈለማ ግዜ ብኮሮናቫይረስ ዝተትሓዘ ሓደ ሰብ መዝጊባ ኣላ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ኢትዮጵያ ምልክት ኮሮና ቫይረስ ተራእዩሎም ተባሂሉ ካብ ዝተመርመሩ 576 ሰባት እቶም 555 ናጻ ኮይኖም

ኣብ ኢትዮጵያ ምልክት ኮቪድ-19 ተራእይዎም ኣሎ ተባሂሎም መርመራ ካብ ሞንጎ ዝተገበረሎም 576 ጥርጡራት ሰባት እቶም 555 ካብ‘ቲ ቫይረስ ናጻ ኮይኖም ከምዝተረኸቡ፣ ውጽኢት መርመራ እቶም ዝተረፉ 9 ንምርካብ ትጽቢት ይግበር ከምዘሎ ትካል ጥዕና’ታ ሃገር ኣፍሊጡ። ብኻልእ ወገን -ኣብ ኢትዮጵያ ብመሰረት ብደረጃ ኣብያተ ዕዮ ዝወጹ መምርሕታት ፣ ዝተፈላለዩ ሰራሕተኛታት መንግስቲ ሎሚ ካብ ኣባይቶም ኮይኖም ክሰርሑ ከምዝጀመሩ ወሃቢት ቃል ቤት ጽሕፈት ቀ/ሚ ወ/ሪት ቢልለኔ ስዮም ንድምጺ ኣሜሪካ ገሊጻ። ምሉእ ትሕዝቶ ኣብዚ ምስማዕ ይክኣል ። No media source currently available


64 ኢትዮጵያዊያን ስደተኛታት ኣብ ናይ ጽዕነት መኪና ተዓፊኖም ሞይቶም

64 ኢትዮጵያዊያን ፍልሰተኛታት ኣብ ሞዛምቢክ ናይ ጽዕነት መኪና ተዓፊኖም ምማቶም መራኸቢ ብዙሃን ሞዛምቢክ ኣፍሊጠን። ብዘይሕጋዊ ኣገባብ ናብ ደቡብ ኣፍሪቃ ይጉዓዙ ነይሮም ዝተብሃሉ እዞም ኢትዮጵያዊያን ስደተኛታት መተንፈሲ ኣብዘይብሉ ዝተዓሸገ ናይ ፅዕነት መኪና ተዳጒኖም ኣብ ከተማ ሞአቲዜ እታ መኪና ኣብዝተፈተሸትሉ እዋን ኣብ ውሽጢ ካብ ዝነበሩ 78 ሰባት 64 ሞይቶም ተረኺቦም ኣለው። ኣብ ታንዛኒያ ናይ ኢትዮጵያ ሚሽን ዲፕሎማት ኣቶ ቴድሮስ ግርማ ኤምባሲኦም እቲ ሓበሬታ ከምዝበፅሖ ገሊፆም። ’እቲ ዜና ሰሚዕናዮ ኣለና።ኣብዚ ስዓት እዚ ብሰንኪ ኮሮናቫይረስ ተንቀሳቒስካ ሓበሬታ ምእካን ብኣካል ከይድኻ ምፃራይን ኣይክኣልን።ብዙሓት ሃገራት በረራ ጠጠው ኣቢለን እየን።እቲ ናይ ምፅራይ ስራሕ ምስ ዝምልከቶም ኣካላት ክነፃሪ ኢና ’’ ኢሎም። ምሉእ ትሕዝቶ ኣብዚ ምስማዕ ይክኣል ። No media source currently available


ሓይሊ ዕማም ጥዕና ኤርትራውያን ኣብ ዲሲን ከባቢኣን ተመስሪቱ

ኣብ ከባቢ ዲሲ ማለት ሜሪላንድ ቨርጂንያን ዲሲ ዝነብሩ ኤርትራውያን ሰብ ሞያ ጥዕናን ቴክኖሎጂን ካልእን ንለበዳ ኮሮና ቫይረስ ኣብ ምቅላስ ንምሕጋዝ ግብረ ሓይሊ ዕማም መስሪቶም’ለዉ። ካብ መንጎ’ቶም መስረቲ ኣስመረት ተወልደን ብንያም ገብረስላሰን ብዛዕብኡ ንሪድዮ ድምፂ ኣሜሪካ መብርሂ ሂቦም’ለዉ። No media source currently available


ኣብ ኤርትራ ፈላማይ ብኮሮና ዝተታሕዘ ሰብ ምርኻቡ ተገሊጹ

ሚንስትሪ ጥዕና ኤርትራ፡ናይ ፈለማ ብኮሮና ቫይረስ ዝተታሕዘ ዜጋ ከምዝረኸበ ቀዳም 21 መጋቢት ኣፍሊጡ።  እቲ ናይ ፈለማ ሕሙም ኣብ ነርዌይ ዝነብር ወዲ 39 ዓመት ኤርትራዊ ከምዝኾነን ቀዳም 21 መጋቢት ኣብ ኣህጉራዊ መዓርፎ ነፈርቲ ኣስመራ ኣብ ዝኣተወሉ ብዝተገብረሉመርመራ በቲ ሕማም ከምዝተለኽፈ ብምርግጋጹ፥ ናይ ፈለማ ብኮሮና ቫይረስ ዝተታሕዘ ኤርትራዊ ኮይኑ ከምዝተመዝገበ ሚኒ/ጥዕና ኤርትራ ኣፍሊጡ። ምሉእ ትሕዝቶ ኣብዚ ምስማዕ ይክኣል። No media source currently available


ሚ/ጥዕና ኤርትራ ህዝቢ ማሕበራዊ ምትእኽካብ ከወግድ ኣተሓሳሲቡ

ሚንስትሪ ጥዕና ኤርትራ ሎሚ ሶኑይ 24 መጋቢት 2020 ኣብ ዘውጽኦ መምርሒ፥ ግድንን ኣድላይን እንተዘይኮይኑ ሰባት ካብ ቦታ ናብ ቦታ ዝገብርዎ ምንቅስቓስ ከቋርጹን፡ ህዝባዊ መጓዓዝያ ካብ ምዝውታር ክቑጠቡን ኣተሓሳሲቡ`ሎ። ካብ 10 ንላዕሊ ሰባት ዝእከብሉ ማሕበራዊ ኣጋጣሚታት ስፖርታውን ባህላውን ንጥፈታት’ውን ክቋረጽ ዘፍለጠ እቲ መምርሒ ምእመናን ናብ ቤተእምነት ካብ ምኻድ ተቖጢቦም ኣብ ቤቶም ክሰግዱን ክጽልዩንኣተሓሳሲቡ`ሎ። ምሉእ ትሕዝቶ ኣብዚ ምስማዕ ይክኣል። No media source currently available